September 2021 - 7:14 pm IST\n# പി ജി എസ് സൂരജ്\nമലയാള സിനിമയ്ക്കു നായകനാകാന് രൂപലാവണ്യം ഒത്തിണങ്ങിയ ഒരു നടനെകൂടി കിട്ടി എന്നാണ് സോഷ്യല് മീഡിയ ഇപ്പോള് പറയുന്നത്. മാലിക് സിനിമ കണ്ട പലർക്കും ചന്തുവിനെ മനസിലായിരുന്നില്ല. പ്രതീക്ഷിക്കാത്തത്ര സ്വീകാര്യത തന്‍റെ കഥാപാത്രത്തിന് കിട്ടിയ സന്തോഷത്തിലാണ് ഇപ്പോൾ ചന്ദുനാഥ്.\nശങ്കർ രാമകൃഷ്ണൻ സംവിധാനം ചെയ്ത പതിനെട്ടാംപടി എന്ന ചിത്രത്തിലൂടെ ആയിരുന്നു ചന്ദുനാഥിന്‍റെ അരങ്ങേറ്റം.സഹ സംവിധായകനായി എത്തിയ ചന്തുനാഥ് പതിനെട്ടാം പടിയില് മമ്മൂട്ടിയുടെ അനുജനായ ജോയ് പാലക്കല് എന്ന കഥാപത്രമായി മികച്ച പ്രകടനമാണ് കാഴ്ച്ചവച്ചത്. ഇപ്പോള് മഹേഷ് നാരായണന് സംവിധാനം ചെയ്ത മാലിക്കിലും ശ്രദ്ധേയമായ ഒരു വേഷത്തില് എത്തിയിരിക്കുകയാണ് ചന്ദുനാഥ്. എസ് പി ഋഷഭായി അൽപ്പം സീരിയസ് ലുക്കിലാണ് ചന്ദു മാലിക്കില് പ്രത്യക്ഷപ്പെടുന്നത്. മലയാള സിനിമയ്ക്കു നായകനാകാന് രൂപലാവണ്യം ഒത്തിണങ്ങിയ ഒരു നടനെകൂടി കിട്ടി എന്നാണ് സോഷ്യല് മീഡിയ ഇപ്പോള് പറയുന്നത്. മാലിക് സിനിമ കണ്ട പലർക്കും ചന്തുവിനെ മനസിലായിരുന്നില്ല. പ്രതീക്ഷിക്കാത്തത്ര സ്വീകാര്യത തന്‍റെ കഥാപാത്രത്തിന് കിട്ടിയ സന്തോഷത്തിലാണ് ഇപ്പോൾ ചന്ദുനാഥ്.\nമഹേഷ് നാരായണൻ വിളിച്ചപ്പോൾ\nശങ്കർ രാമകൃഷ്ണന്‍റെ പതിനെട്ടാംപടി എന്ന സിനിമയ്ക്കുശേഷം എന്നെ തേടിയെത്തുന്നത് മഹേഷ് നാരായണന്‍റെ വിളിയാണ്. എന്‍റെ അഭിനയം ഇഷ്ടമായി, അദ്ദേഹത്തിന്‍റെ പ്രോജക്ടിൽ ഒരു വേഷമുണ്ടെന്നും സ്ക്രീൻ ടെസ്റ്റ് ചെയ്യാൻ താൽപര്യമുണ്ടോ എന്നുമായിരുന്നു ചോദ്യം. അങ്ങനെയാണ് എസ് പി ഋഷഭ് ആകാനായി എറണാകുളത്തേക്ക് വണ്ടികയറുന്നത്. സ്ക്രിൻ ടെസ്റ്റ് ചെയ്യുമ്പോൾ എസ് പിയു‌ടെ മാനസികാവസ്ഥയോ, മറ്റ് വിവരങ്ങളോ ഒന്നും എനിക്കറിയില്ലായിരുന്നു. സ്ക്രിൻടെസ്റ്റിന് ശേഷം കുറച്ചുനാളുകൾക്ക് ശേഷം ആ വേഷം ചെയ്യാനായാണ് പിന്നെ അദ്ദേഹം എന്നെ വിളിച്ചത്.\nഫഹദിന്‍റെ വിനയം അത്ഭുതപ്പെടുത്തി\nനല്ല സിനിമകളിലെക്കെത്തുക എന്നതാണ് എതൊരു നടന്‍റെയും ആഗ്രഹം. സിനിമാമേഖലയിലെ തുടക്കകാരനെന്ന നിലയിൽ ഫഹദ് ഫാസിലിനെ പോലെ ഒരാൾക്കൊപ്പം അഭിനയിക്കാൻ കഴിയുന്നതിലുള്ള സന്തോഷവും ആവേശവുമൊക്കെ ഉണ്ടായിരുന്നു. പക്ഷേ അഭിനയിക്കുന്ന സമയത്ത് അത് പ്രകടിപ്പിക്കാനാകില്ലല്ലോ. സിനിമ പുറത്തിറങ്ങി ദിവസങ്ങൾ പിന്നിടുമ്പോഴും അതിന്‍റെ സന്തോഷത്തിലാണ്. മമ്മൂക്ക ഉൾപ്പെടുന്ന സിനിമയായിരുന്നുവല്ലോ പതിനെട്ടാംപടി. ആ സിനിമയിൽ അസിസ്റ്റന്‍റ് ഡയറക്ടർ കൂടിയായിരുന്നു ഞാൻ. അവിടെ നിന്ന് ഇതുപോലെയൊരു സിനിമയിലേക്ക് വരുമ്പോൾ എക്സ്പീരിയൻസിഡ് ആയ താരങ്ങൾക്കൊപ്പമുള്ള സമയം പരമാവധി ഉപയോഗിക്കാനാണ് നമ്മൾ ശ്രമിക്കുക.പിന്നെ ഇന്ദ്രൻസ്,ജലജ, ഫഹദ് എന്നിവരോടൊപ്പമാണ് സീനുകളെന്ന് അവിടെ ചെന്നു കഴിഞ്ഞാണ് ഞാനറിയുന്നത്. അവരൊടൊപ്പം അഭിനയിക്കാൻ കഴിയുന്നതിലുള്ള സന്തോഷം ഉണ്ടായിരുന്നു. സെറ്റിൽ ഒഴിവ് സമയം ചിലവഴിച്ചിരുന്നത് ഇന്ദ്രൻസിനൊപ്പമായിരുന്നു. പഴയകാല കഥകൾ അദ്ദേഹം പറഞ്ഞുതരുമായിരുന്നു. പിന്നെ ഫഹദ് ഫാസിൽ നല്ല വിനയമുള്ള മനുഷ്യനാണ്.എന്‍റെ തെറ്റുകൾ ചൂണ്ടിക്കാണിക്കണമെന്ന് പറഞ്ഞപ്പോൾ അദ്ദേഹം മറുപടിയായി പറഞ്ഞത് അയ്യോ, ബ്രോ എനിക്ക് വല്ല തെറ്റും വന്നാൽ പറയണേ എന്നായിരുന്നു.\nഎസ്പി ഋഷഭ് എന്ന കഥാപാത്രം ചെയ്യുമ്പോൾ എങ്ങനെയാകും പ്രേക്ഷകർ ഈ കഥാപാത്രത്തെ സ്വികരിക്കുക എന്നത് അറിയില്ലായിരുന്നു. മാലികിലെ പോലീസ് ഡിപ്പാർട്ട്മെന്‍റിൽ കുറച്ച് മനുഷ്യത്വം ഉള്ളത് ഋഷഭിന് മാത്രമാണ്. "താങ്കളെ കുറിച്ച് റെക്കോർഡ്സിൽ ഉള്ള കാര്യങ്ങൾ മാത്രമേ എനിക്കറിയുമായിരുന്നു" എന്ന വാക്കുകളിൽ വ്യക്തമാണ് എസ്പി മറ്റൊരു കേഡറിൽ നിന്നു വന്ന ഒരാളാണെന്ന്. എന്‍റെ കഥാപാത്രത്തിന് ഇത്രക്ക് സ്വികാര്യത കിട്ടുമെന്നു ഒട്ടും പ്രതിക്ഷിച്ചിരുന്നില്ല.\nജോയ് പാലക്കലും ഞാനും തമ്മില് സാമ്യതകളേറെ\nപൂർണമായും ആസ്വദിച്ചു ചെയ്ത കഥാപാത്രമാണത്. അതുപോലൊ ഇന്‍റർനാഷണൽ സ്കൂളിലെ ലിറ്ററേച്ചർ അധ്യാപകനായിരുന്നു ഞാൻ. ഞാൻ ക്ളാസ് ടീച്ചറായിരുന്ന സമയത്ത് സിനിമയിലെ പോലെ കുട്ടികളെ വീട്ടിലേക്ക് കൊണ്ട് പോകുകയും അവിടെ സ്റ്റേ ചെയ്യുകയുമൊക്കെ ചെയ്തിട്ടുണ്ട്. എന്നുകരുതി ജോയി എന്ന കഥാപാത്രത്തിന്‍റെ മാനസികാവസ്ഥയല്ല എനിക്ക്. അധ്യാപകനെന്ന നിലയിൽ ഞങ്ങൾ തമ്മിൽ സാമ്യതകൾ ഒരുപാട് ഉണ്ടായിരുന്നു. പതിനെട്ടാംപടിയുടെ ചിത്രീകരണം വളരെ ആസ്വദിച്ച് ചെയ്ത ഒന്നായിരുന്നു. പുതുമുഖങ്ങൾക്ക് വേണ്ടി5ദിവസം തുടർച്ചയായി ആക്ടിങ് ക്യാംപ് ഒരുക്കിയിരുന്നു. അതിന്‍റെ ചുമതല എനിക്കായിരുന്നു. അവിടെ കളിയും കാര്യവും ഒക്കെയായി ഞങ്ങള് മുന്നോട്ട് പോയി. എല്ലാവരും തമ്മിൽ നല്ല അടുപ്പമുണ്ടായിരുന്നു.\nഇതുവരെ പത്തു ചിത്രങ്ങള്\nഅധ്യാപന ജോലി രാജിവച്ച് സിനിമയിലേയ്ക്ക് വന്നയാളാണ് ഞാന്. സിനിമയുമായി ബന്ധമില്ലാത്തവർക്ക് ഈ മേഖലയിലേക്ക് എത്താൻ ബുദ്ധിമുട്ട് തോന്നിയേക്കാം.സ്വപ്നങ്ങളോക്കെ എന്നെങ്കിലും നടക്കുമെന്ന പ്രതീക്ഷയിലാണ് ഞാൻ മുന്നോട്ട് പോയ്ക്കൊണ്ടിരിക്കുന്നത്.ഇതുവരെ 10 സിനിമയോളം ചെയ്യാൻ കഴിഞ്ഞു. പതിനെട്ടാംപടി കരിയറിന്‍റെ മികച്ച തുടക്കങ്ങളിൽ ഒന്നായിരുന്നു.\nഎന്നെ ഞാനാക്കിയ പതിനെട്ടാം പടിയിലെ പാട്ട്\nമുടി നീട്ടി വളർത്തിയ ജോയിയുടെയും ആനി ടീച്ചറിന്‍റെയും പ്രിയപ്പെട്ട നിമിഷങ്ങളെ ചേർത്തുവച്ച പാട്ട് തന്നെയാണ് എന്‍റേയും പ്രിയപ്പെട്ട പാട്ട്. പതിനെട്ടാം പടിയിലെ തൂമഞ്ഞു വീണ വഴിയേ എന്ന പാട്ട് എനിക്കെന്നും പ്രിയപ്പെട്ടതാണ്. പ്രിയപ്പെട്ട പാട്ടുകൾ ഒരുപാട് ഉണ്ടാകും. എന്നാല് ഇതെന്‍റെ പാട്ടാണ്, എന്നെ ഞാനാക്കിയ പാട്ടാണ്. പതിനെട്ടാം പടിയിലെ ആഹാനയുമൊത്തുള്ള സീനുകള് എല്ലാം ഞാന് ഒരുപാട് ആസ്വദിച്ചാണ് ചെയ്തത്. അഹാന നല്ല നടിയാണ്. കഴിവുള്ള താരം. അഹാനയുമായും, കുടുംബവുമായും സൗഹൃദമുണ്ട്.\nകടപ്പാട് ശങ്കര് രാമകൃഷണന് സാറിനോട്\nഞാന് അഭിനയിച്ച ആദ്യ ചിത്രം ഹിമാലയത്തിലെ കശ്മലൻ ആണ്. സിനിമ സംവിധാനം ചെയ്യുന്നത് എന്‍റെ സുഹൃത്ത് കൂടിയായ അഭിരാം സുരേഷാണ്. ആദ്യമായി ഒരു വേഷം എന്നെ വിശ്വസിച്ചു ഏൽപ്പിക്കുന്നത് അവനായിരുന്നു. ബാംഗ്ളൂരിൽ നിന്ന് നാട്ടിൽ വന്ന് കുറച്ചുനാൾ കഴിഞ്ഞപ്പോഴാണ് എന്നെ സിനിമയിലേക്ക് അഭിരാം വിളിക്കുന്നത്. ചുരുക്കി പറഞ്ഞാൽ സിനിമയുടെ വരാന്ത കാണിച്ചു തന്നത് അഭിയാണ്. എന്നാല് എന്നെ ഏറ്റവുമധികം പ്രോത്സാഹിപ്പിച്ചത് ശങ്കർ രാമകൃഷ്ണൻ സർ ആണ്. സിനിമയിൽ ഒരു മുറി എനിക്കായി കണ്ടെത്തി തന്നത് അദ്ദേഹമാണ്. ഞാനിന്ന് എവിടെയെത്തി നിൽക്കുന്നുവോ അതിന് കാരണം അദ്ദേഹമാണ്.\nവൈകാതെ സിനിമ തിയെറ്ററുകളിലേക്ക് വരും\nതിയെറ്ററുകളിൽ നിന്നും മുറിക്കുള്ളിലേക്ക് ഒതുങ്ങിയിരിക്കുകയാണ് സിനിമാസ്ക്രിനുകൾ. ഒടിടി പ്ലാറ്റ്ഫോമുകൾ ഗുണം ചെയ്യുമെന്നാണ് തോന്നിയിട്ടുള്ളത്.എന്നെ സംബന്ധിച്ചിടത്തോളം ഒടിടി പ്ലാറ്റ്ഫോമുകൾ ഇല്ലായിരുന്നുവെങ്കിൽ പതിനെട്ടാംപടിയിൽ ഒതുങ്ങിപോകേണ്ടി വരുമായിരുന്നു.എന്നെ പോലെയുള്ളവർ ഓരോ മേഖലയിലേക്കും കയറിവരുന്ന സമയത്താണ് കോവിഡെന്ന അടി കിട്ടുന്നത്. ആ അടിയിൽ വീണയാളാണ് ഞാനും.കോവിഡ് മാറി കഴിഞ്ഞ് ഉറപ്പായും തിയെറ്ററുകളുടെ കാലം തിരിച്ചു വരും. ഭൂരിഭാഗം മനുഷ്യരുടെയും അവധി ദിനത്തിന്‍റെ ഭാഗമാണ് തിയെറ്ററിൽ പോയി സിനിമ കാണുകയെന്നത്. എന്നാല് ടെലഗ്രാം ഒ.ടി.ടി പ്ലാറ്റ്ഫോമുകളിലൂടെ റിലീസാവുന്ന സിനിമകള്‍ക്ക് വില്ലനാവുന്ന അവസ്ഥായാണിപ്പോള്. മാലിക് ടെലഗ്രാം വഴി വ്യാപകമായി പങ്കുവയ്ക്കപ്പെടുന്നുണ്ട് എന്ന വാർത്ത കണ്ടിരുന്നു. ഒരു സിനിമയുടെ വ്യാജൻ പ്രചരിക്കുമ്പോൾ അത് ബാധിക്കുക സിനിമയുടെ നിര്‍മ്മാതാക്കളെ തന്നെയാണ്. . തിയെറ്ററിൽ റീലിസ് ചെയ്യുന്ന സിനിമയു‌ടെ ബ്ളൂപ്രിന്റ് ഇറക്കുന്നത് വിതരണക്കാരെ ബാധിക്കുന്നത് പോലെ. ഇതു തടയാനുള്ള ശക്തമായ നടപടികൾ ഉണ്ടാകുമെന്ന് പ്രതീക്ഷിക്കാം.\nകോവിഡ് കാലത്തെ അതിജീവനം\nലാലേട്ടന്‍റെ റാം എന്ന സിനിമയുടെ ഷൂട്ടിങ് കഴിഞ്ഞ് നിൽക്കുന്ന സമയത്താണ് കോവിഡ് പടരുന്നത്. സ്വപ്നത്തിലേക്കൊന്ന് പിടിച്ചു കയറിയപ്പോഴേക്കും തലയിലിട്ട് ഒരു അടി കിട്ടിയ അവസ്ഥയിലായിരുന്നു അപ്പോൾ. പിന്നെ ചോര എന്നൊരു ഷോർട്ട്ഫിലിമിനായി കൂടൂതൽ സമയം മാറ്റിവച്ചു. ആ സമയത്താണ് സംവിധായകൻ ജിത്തുജോസഫ് ട്വൊൽത്ത് മാനിലേക്ക് ക്ഷണിക്കുന്നത്. മോഹൻലാലിനൊപ്പം വീണ്ടും അഭിനയിക്കാൻ കഴിയുക എന്നത് കുടുംബത്തിലേക്ക് തിരിച്ചു ചെല്ലുന്നത് പോലെയാണ് എന്നതിനാൽ സന്തോഷം തോന്നി.\nമോഹൻലാലിനൊപ്പമുള്ള റാം എന്ന സിനിമ പൂർത്തിയായി. ജോഷി - സുരേഷ്ഗോപി കൂട്ടുകെട്ടിന്‍റെ പാപ്പൻ, അനൂപ് മേനോനൊടോപ്പം 21ഗ്രാംസ് , ശ്രീനാഥ് ഭാസിക്ക് ഒപ്പമുള്ള ഖജറവോ എന്നീ സിനിമകളാണ് പുറത്തിറങ്ങാൻ ഉള്ളത്. പൃഥ്വിരാജിനൊപ്പം മുഴുനീള കഥാപാത്രം ചെയ്യണമെന്നതാണ് ആഗ്രഹം.ഒരുപാട് സ്വപ്നം കാണണം. കുറച്ച് കഷ്ടപ്പെട്ടായാലും ആ സ്വപ്നങ്ങൾ നമ്മെ തേടിയെത്തും. എനിക്ക് എന്താണ് കുറവെന്ന് സ്വയം ചോദിക്കുക.കുറവുകൾ ഉണ്ടെന്ന തോന്നലാണ് മുന്നോട്ടുള്ള യാത്രയിൽ നിന്നു നമ്മെ തടയുന്നത്. പ്രതീക്ഷ കൈവിടരുത്. വീഴുന്ന വരെ ശ്രമിച്ചു കൊണ്ടെയിരിക്കുക. സിനിമ നിങ്ങളെ തേടിയെത്തും.\nസൗഹൃദത്തില് നിന്ന് പ്രണയത്തിലേക്ക്\nഭാര്യ സ്വാതിയാണ് എന്‍റെ ഏറ്റവും വലിയ പിന്തുണ. .മാർ ഇവാനിയോസിലാണ് ഞങ്ങൾ പഠിച്ചത്. അവിടെ നിന്നാരംഭിച്ച സൗഹൃദമാണ് പിന്നിട് പ്രണയമായത്. പരസ്പരം അറിയുന്ന നല്ല സുഹൃത്തുക്കളാണ് ഞങ്ങള്. 8 വർഷത്തോളം പ്രണയിച്ച ശേഷമായിരുന്നു വിവാഹം. പ്രണയം വീട്ടിൽ പറഞ്ഞപ്പോൾ സ്വഭാവികമായി ഉണ്ടാകുന്ന പ്രശ്നങ്ങൾ സ്വാതിയുടെ വീട്ടിൽ ഉണ്ടായിരുന്നു. എങ്കിലും ഒടുവിൽ ഞങ്ങളുടെ ഇഷ്ടത്തിന് അവർ പിന്തുണ നൽകി. ഞങ്ങള്‍ക്കൊരു മകനുണ്ട് പേര് നീലൻ.


നിങ്ങള് എന്നെ ചിരിക്കാത്തവനാക്കി; മാധ്യമങ്ങളെ വിമര്‍ശിച്ച് പിണറായി\nWed Jul 18 2018 16:13:45 GMT+0530 (IST)\nNarada Desk| Updated On: 2016-03-02 03:33:29.0 | Location :\nതാനും ഒരു സാധാരണ മനുഷ്യന് തന്നെയാണ്. ചിരിയും കളിയുമൊക്കെ തന്റെ ഉള്ളിലുമുണ്ട്. പക്ഷെ മാധ്യമങ്ങള് തന്നെ ചിരിക്കാത്തവനും ഗൗരവക്കാരനുമായി...\nതാനും ഒരു സാധാരണ മനുഷ്യന് തന്നെയാണ്. ചിരിയും കളിയുമൊക്കെ തന്റെ ഉള്ളിലുമുണ്ട്. പക്ഷെ മാധ്യമങ്ങള് തന്നെ ചിരിക്കാത്തവനും ഗൗരവക്കാരനുമായി ചിത്രീകരിച്ചു. മാധ്യമങ്ങളെ വിമര്‍ശിച്ചു കൊണ്ട് സിപി(ഐ)എം പോളിറ്റ് ബ്യൂറോ അംഗം പിണറായി വിജയന് പറയുന്നു.\nഇതേ മാധ്യമങ്ങള് തന്നെ ഇപ്പോള് തന്റെ ചിരിക്കുന്ന ചിത്രങ്ങള് നല്‍കിത്തുടങ്ങിയിട്ടുണ്ടെന്നും പിണറായി പറഞ്ഞു. ഒരു മാധ്യമത്തിന് നല്‍കിയ അഭിമുഖത്തിലാണ് പിണറായി ഇക്കാര്യം വ്യക്‌തമാക്കിയത്.\n"ഇപ്പൊള് ഈ അഭിമുഖത്തില് എന്റെ ചിരിക്കുന്ന ചിത്രവും ഗൌരവമുള്ള ചിത്രവും നിങ്ങള്‍ക്ക് കിട്ടും. അതില് ഏത് ചിത്രം ജനങ്ങള്‍ക്ക് മുമ്പില് കാണിച്ച് കൊടുക്കണമെന്ന് നിങ്ങളാണ് തീരുമാനിക്കുന്നത്" പിണറായി വിജയന് പറഞ്ഞു.\nമദ്യം ഉപയോഗിക്കരുതെന്ന് അണികളോട് പറയുന്ന പാര്‍ട്ടിയാണ് സി പി എം. അതുകൊണ്ടുതന്നെ പാര്‍ട്ടി മദ്യത്തെ അനുകൂലിക്കുന്നില്ല. എല്.ഡി.എഫ് അധികാരത്തില് വന്നാല് പൂട്ടിയ ബാറുകള് തുറക്കുമോ എന്ന ചോദ്യത്തിന് അത് പ്രതീക്ഷിക്കാന് എല്ലാവര്‍ക്കും അവകാശമുണ്ട് എന്നായിരുന്നു പിണറായിയുടെ മറുപടി. ബാറുകള് കേരളത്തിന് ഒഴിച്ചുകൂടാനാവാത്ത ഒന്നാണെന്ന അഭിപ്രായമില്ല. എന്നാല് ബാറുകള് സ്വന്തമായി തുടങ്ങിയതല്ലെന്നും സര്‍ക്കാര് വിളിച്ചുവരുത്തി നല്‍കിയതാണെന്നും പിണറായി പറഞ്ഞു. അതുകൊണ്ടുതന്നെ പെട്ടെന്ന് ഒരു ദിവസം മദ്യം വില്‍ക്കാന് പറ്റില്ല എന്നു പറയുന്നത് സാമാന്യ മര്യാദയാണോയെന്നും അദ്ദേഹം ചോദിച്ചു.


ആപ്പിലേക്ക് മാധ്യമപ്രവര്‍ത്തകരുടെ ചേക്കേറല് | How journalists are fast becoming part of the AAP story - Malayalam Oneindia\nആപ്പിലേക്ക് മാധ്യമപ്രവര്‍ത്തകരുടെ ചേക്കേറല്\nUpdated: Sun, Jan 12, 2014, 12:17 [IST]\nദില്ലി: മാധ്യമപ്രവര്‍ത്തകര് ഒന്നിനുപിറകെ മറ്റൊന്നായി ആംആദ്മി പാര്‍ട്ടിയിലേയ്ക്ക് ചേക്കേറുന്നു. ദേശീയമാധ്യമങ്ങളുടെ തലപ്പത്തുള്ളവരാണ് ജോലി പോലും രാജിവച്ച് പാര്‍ട്ടിയുടെ അംഗത്വം നേടുന്നത്. ഐബിഎന് സെവന് ചാനലിന്റെ എഡിറ്റര് ആശുതോഷ് ആണ് ജോലി രാജി വച്ച് ആംആദ്മിയില് എത്തിയ നാലാമത്തെ മാധ്യമപ്രവര്‍ത്തകന്.\nമാധ്യമപ്രവര്‍ത്തനത്തില് നിന്ന് രാഷ്ട്രീയത്തിലേയ്ക്കുള്ള ചുവടുമാറ്റത്തെ പല രീതിയില് വിലയിരുത്തപ്പെടുന്നുണ്ട്. മാധ്യമപ്രവര്‍ത്തകര് രാഷ്ട്രീയത്തിലിറങ്ങുന്നത് ഗുണകരമായി വിലയിരുത്തുന്നതോടൊപ്പം തന്നെ ദോഷകരമായും വിലയിരുത്തപ്പെടുന്നുണ്ട്.\nമനീഷ് സിസോഡിയ, ഷാസിയ ഇല്‍മി, രാഖി ബിര്‍ല എന്നിവരാണ് വളരെ മുന്‍പേ ആംആദ്മിയില് എത്തിയ മാധ്യമപ്രവര്‍ത്തകര്. ഇവരില് മനീഷ് സിസോഡിയയും രാഖി ബിര്‍ലയും മന്ത്രിമാരാണ്. ഷാസിയ ഇല്‍മിയാകട്ടെ എഎപിയുടെ ദേശീയ എക്‌സിക്യൂട്ടീവ് അംഗവും.\nപാര്‍ട്ടിയിലേയ്‌ക്കെത്തുന്ന മാധ്യമപ്രവര്‍ത്തകര്‍ക്ക് അര്‍ഹമായ സ്ഥാനം നല്‍കാന് എഎപി ശ്രമിയ്ക്കാറുണ്ട്. ഉയര്‍ന്ന സ്ഥാനമാനങ്ങള് ലക്ഷ്യമാക്കി പാര്‍ട്ടിയിലേയ്ക്ക് എത്തുന്നവരും കുറവല്ല. നഗരപ്രദേശങ്ങളിലുള്ള മധ്യവര്‍ഗക്കാരായ മാധ്യമപ്രവര്‍ത്തകര് അടിസ്ഥാനപരമായി ആംആദ്മിയോട് അനുഭാവം പുലര്‍ത്തുന്നവരാണെന്നാണ് വിലയിരുത്തപ്പെടുന്നത്.\nസ്വാതന്ത്ര്യസമരം, അടിയന്തരാവസ്ഥക്കാലം, രാംജന്മഭൂമി പ്രശ്‌നം, ഗുജറാത്ത് കലാപം എന്നിവയിലെല്ലാം പക്ഷം പിടിച്ച് രാഷ്ട്രീയചരിത്രത്തിന്റെ ഭാഗമായവരാണ് മാധ്യമപ്രവര്‍ത്തകര്. ഇനിയും പല പ്രമുഖരും എഎപിയിലേക്ക് എത്തുമെന്ന് പാര്‍ട്ടി പ്രവര്‍ത്തകര് അവകാശപ്പെടുന്നു. അഴിമതി വിരുദ്ധത പ്രവര്‍ത്തനങ്ങള്‍ക്ക് വേണ്ടി പാര്‍ട്ടിയില് ചേരുന്നു എന്നാണ് പലരുടെയും പ്രസ്താവന.\nആറ് മാസങ്ങള്‍ക്ക് മുന്‍പ് നരേന്ദ്രമോഡിയുടെ പ്രധാനമന്ത്രി സ്ഥാനത്തെ വന് സംഭവമാക്കി മാറ്റിയ മാധ്യമങ്ങള് ഇനി ആംആദ്മിയേയും ഒരു സംഭവം ആക്കി മാറ്റുമോ എന്ന് കാത്തിരുന്നു കാണാം.\njournalist kejriwal delhi politics എഎപി മാധ്യമപ്രവര്‍ത്തകര് കെജ്രിവാള് ദില്ലി രാഷ്ട്രീയം\nThe resignation of Ashutosh, the editor of IBN-7,aHindi channel of the Network 18 group, to join the AAP, however, has raised questions about the media’s relationship with the fledging party


കെഎസ്ടിപി എക്‌സിക്യൂട്ടീവ് എന്‍ജിനീയറെ സസ്‌പെന്റ് ചെയ്തു\nMon Feb 18 2019 13:29:31 GMT+0530 (IST)\nആലപ്പുഴ: ചങ്ങനാശ്ശേരി കെഎസ്ടിപി റോഡില് അറ്റകുറ്റപ്പണി നടത്തുന്നതിന് വീഴ്ച വരുത്തിയ എക്‌സിക്യൂട്ടീവ് എന്‍ജിനീയര് അനിതകുമാരിയെ അന്വേഷണ വിധേയമായി സസ്‌പെന്റ് ചെയ്തതായി പൊതുമരാമത്ത് മന്ത്രി ജി സുധാകരന് അറിയിച്ചു.\nചെങ്ങന്നൂര് എംഎല്‍എയുടെ പ്രദേശിക വികസന ഓഫിസ് ഉദ്ഘാടനം നിര്‍വഹിക്കുന്നതിന് ആലപ്പുഴയില് നിന്നും ചങ്ങനാശ്ശേരി റോഡിലൂടെ ഉച്ചയ്ക്ക് 12 നും ഒന്നിനുമിടയില് പോകുന്നവഴിക്കാണ് 2200 ഓളം കുഴികളുണ്ടെന്ന് ശ്രദ്ധയില്‍പ്പെട്ടതിന്റെ. അടിസ്ഥാനത്തിലാണ് നടപടി സ്വീകരിക്കാന് തീരുമാനിച്ചതെന്നും മന്ത്രി ജി സുധാകരന് അറിയിച്ചു. കഴിഞ്ഞ സര്‍ക്കാരിന്റെ കാലത്താണ് ഈ റോഡ് ഓവര്‍ലേ ചെയ്തത്. കടുത്ത അഴിമതിയാണ് ഈ പ്രവര്‍ത്തിയില് നടന്നിട്ടുള്ളത്. 2016 ലും 2017 ലും മന്ത്രി തന്നെ നേരിട്ട് നിര്‍ദ്ദേശം നല്‍കിയാണ് അറ്റകുറ്റപ്പണി നടത്തിയത്. ഇത്തവണ ഈ മാസം തന്നെ പലതവണ പറഞ്ഞിട്ടും അറ്റകുറ്റപ്പണി നടത്താന് ഉദ്യോഗസ്ഥര് തയ്യാറാകാത്തതിനാലാണ് നടപടി സ്വീകരിച്ചത്.\nഅറ്റകുറ്റപ്പണിയുടെ കാര്യത്തിനായി മന്ത്രിയുടെ ഓഫിസില് നിന്നും പലതവണ ഫോണ് വിളിച്ചെങ്കിലും ഫോണ് എടുക്കുവാനോ തിരിച്ചു വിളിക്കുവാനോ എക്‌സിക്യൂട്ടീവ് എന്‍ജിനീയര് തയ്യാറായിട്ടില്ല. കഴിഞ്ഞ സര്‍ക്കാരിന്റെ കാലത്തെ അവസാന കാലത്തെ അഴിമതിയുടെ അവശിഷ്ഠമാണ് ആലപ്പുഴ-ചങ്ങനാശേരി റോഡിലെ ഈ പ്രവര്‍ത്തിയെന്നും മന്ത്രി അഭിപ്രായപ്പെട്ടു.\nഅതോടൊപ്പം അറ്റക്കുറ്റപ്പണി നടത്തുന്നതില് വീഴ്ചവരുത്തിയ സൂപ്രണ്ടിങ് എന്‍ജിനീയര്, അസി.എക്‌സിക്യൂട്ടീവ് എന്‍ജിനീയര്, അസി. എന്‍ജിനീയര് എന്നിവരോട് വിശദീകരണം ആവശ്യപ്പെടുവാനും മന്ത്രി ജി സുധാകരന് നിര്‍ദ്ദേശിച്ചു. ഇതിനെക്കുറിച്ച് അന്വേഷിക്കാന് ഡെപ്യൂട്ടി ചീഫ് എന്‍ജിനീയര് വിജിലന്‍സിനെ ചുമതലപ്പെടുത്തിയതായും മന്ത്രി അറിയിച്ചു.


പുറത്തു നിന്നുള്ളവർക്ക് പ്രവേശനം നിഷിദ്ധമായ ദുരൂഹമായ ഒരു ഇന്ത്യൻ ദ്വീപ് •Technology & Travel Blog from India\nHome Aanavandi പുറത്തു നിന്നുള്ളവർക്ക് പ്രവേശനം നിഷിദ്ധമായ ദുരൂഹമായ ഒരു ഇന്ത്യൻ ദ്വീപ്\nപുറത്തു നിന്നുള്ളവർക്ക് പ്രവേശനം നിഷിദ്ധമായ ദുരൂഹമായ ഒരു ഇന്ത്യൻ ദ്വീപ്\nഇന്ത്യയുടെ ഏത് ഭാഗത്തും സ്വതന്ത്രമായി സഞ്ചരിക്കാനും നിയമാനുസൃതമായ ജോലി ചെയ്യാനും ഭരണഘടന എല്ലാ പൗരന്മാര്‍ക്കും അനുവാദം നല്‍കുന്നുണ്ട്. എന്നാല് ഇന്ത്യയുടെ അധീനതയിലുള്ളതും എന്നാല് ഇന്ത്യയ്ക്കാരുള്‍പ്പെടെ ആര്‍ക്കും പ്രവേശനമില്ലാത്ത ഒരു ദ്വീപിനെക്കുറിച്ച് കേട്ടിട്ടുണ്ടോ. അതീവ അപകടകാരികളായ ഓംഗ വംശജര് അധിവസിക്കുന്ന നോര്‍ത്ത് സെന്റിനല് ദ്വീപിനെപറ്റിയാണ് പറഞ്ഞുവരുന്നത്. ഈ പ്രദേശത്തേക്ക് പോകരുതെന്ന് കര്‍ശന നിര്‍ദ്ദേശമുണ്ട്. യാത്രക്കാരുടെ സുരക്ഷിതത്വവും ഗോത്രവര്‍ക്കാരുടെ സംസ്ക്കാരവും കണക്കിലെടുത്താണ് ഇത്.\nമനോഹരമായ ബീച്ചുകളും ,ഇടതൂർന്ന് നിൽക്കുന്ന മനോഹരമായ ഹരിതഭംഗി വിളിച്ചോതുന്ന കാടുകളും ഈ ദ്വീപിനെ സുന്ദരിയാക്കുന്നു. എന്നാൽ ദ്വീപിന്റെ സൗന്ദര്യം ആസ്വദിക്കാമെന്നു കരുതി ബാഗും ബൈനോക്കുലറും തൂക്കി ഇതൊന്ന് ആസ്വദിക്കാമെന്ന് കരുതി അങ്ങോട്ടു പോവാമെന്ന് ആരും കരുതണ്ട. കാരണം ആക്രമണകാരികളായ ഒരു കൂട്ടം ആദിവാസി സമൂഹത്തിന്റെ പിടിയിലാണ് പൂർണമായും ഈ ദ്വീപ്. 60,000 വർഷങ്ങൾക്ക് മുമ്പ് ആഫ്രിക്കയിൽ നിന്നും സിൽക്ക് റൂട്ട് വഴി വന്ന് ഇവിടെ കുടിയേറിയെന്ന് കരുതപ്പെടുന്ന ഈ ആദിവാസി സമൂഹത്തെ ഭയന്ന് ടൂറിസ്റ്റുകൾ പോയിട്ട് മീൻപിടുത്തക്കാർ പോലും ഈ വശത്തേക്ക് തിരിഞ്ഞു നോക്കില്ല എന്നതാണ് സത്യം.\nആധുനിക സമൂഹത്തെ എല്ലാ തരത്തിലും അകറ്റി നിർത്തുന്ന ഈ ആദിവാസി സമൂഹം പുറം ലോകവുമായി യാതൊരു ബന്ധവും പുലർത്തുന്നില്ല. അഥവാ അവർക്ക് ഇതിൽ ഒട്ടും താത്പര്യമില്ലെന്നാണ് വ്യക്തമാകുന്നത്. ഏതെങ്കിലും തരത്തിൽ സെന്റിനൽ ദ്വീപിൽ എത്തപ്പെടുന്ന പുറംനാട്ടുകാരെ ഇവർ കൂട്ടംകൂടി ആക്രമിച്ചു വിടുകയാണ് പതിവ്. താഴ്ന്നുപറക്കുന്ന വിമാനങ്ങളോ ദ്വീപിന് മുകളിലൂടെ വട്ടമിട്ടുപറക്കുന്ന ഹെലികോപ്ടറുകളോ കണ്ടാൽ ഇവർ അമ്പെയ്യുകയും കല്ലെറിയുകയും ചെയ്യുന്നത് സാധാരണമാണ്. ഇന്ത്യയുടെ ഭാഗമാണെന്ന് പറയപ്പെടുന്ന ഈ ദ്വീപിലെ ഭാഷയോ ആചാരങ്ങളോ അറിയാവുന്നവർ വളരെ ചുരുക്കം തന്നെ. പുറം ലോകത്തുള്ളവരുമായി യാതൊരു വിധ സഹകരണവും ഇഷ്ടപ്പെടാത്തതു കൊണ്ടു തന്നെ സെന്റിനൽ ദ്വീപ് സമൂഹത്തെക്കുറിച്ച് അറിയാവുന്നവരും വളരെ കുറച്ചുമാത്രം.\nഏകദേശം 72 കിലോമീറ്റര് വിസ്തൃതിയുള്ള ഈ ദ്വീപ് ആന്‍ഡമാന് നിക്കോബാറിന്റെ ഭാഗമാണ്.ചുറ്റും വെള്ള നിറത്തിലുള്ള കടല് ഒരു രക്ഷാകവചം പോലെ നില്‍ക്കുന്ന ദ്വീപില് സ്വാഭാവിക തുറമുഖങ്ങള് ഒന്നും തന്നെയില്ല. 2006ല് ദ്വീപിനോടടുത്ത പ്രദേശത്ത് മത്സ്യബന്ധനം നടത്തുകയായിരുന്ന രണ്ട് മത്സ്യത്തൊഴിലാളികളെ കാണാതായിരുന്നു.ഇവരെ ദ്വീപ് വാസികള് കൊലപ്പെടുത്തിയതായാണ് കരുതുന്നത്. കൊല്ലപ്പെട്ടവരുടെ മൃതദേഹങ്ങള് പോലും കണ്ടെടുക്കാന് ഇതുവരെയും കഴിഞ്ഞിട്ടില്ല. ദ്വീപിനടുത്തേക്ക് വഴി തെറ്റിയെത്തുന്ന സഞ്ചാരികളെയും മത്സ്യത്തൊഴിലാളികളെയും ഇന്ത്യന് നാവികസേന ദൂരെ നിന്നു തന്നെ തടഞ്ഞ് തിരിച്ചയക്കുന്നു.\n1967ല് ഓംഗകളുമായി ബന്ധപ്പെടാനും അവര്‍ക്ക് വേണ്ട അടിസ്ഥാന സൗകര്യങ്ങള് ഒരുക്കുന്നതിനുമായി ഇന്ത്യന് സര്‍ക്കാര് നരവംശ ശാസ്ത്രജ്ഞനായ ടി.എന് പണ്ഡിറ്റിന്റെ നേതൃത്വത്തില് ഒരു സംഘത്തിനെ അയച്ചിരുന്നു. സമ്മാനങ്ങളും വസ്ത്രങ്ങളും നല്‍കി ദ്വീപിലുള്ളവരെ ഇണക്കാന് ശ്രമിച്ചെങ്കിലും ഇക്കൂട്ടര് ഇണങ്ങാന് തയ്യാറായില്ല. കൂടാതെ കടല്‍ത്തീരത്തേക്ക് കൂട്ടമായി വന്ന ഇക്കൂട്ടര് ദൗത്യ സംഘത്തിന് നേരെ പുറം തിരിഞ്ഞ് നിന്ന് വിസര്‍ജനം ചെയ്യാന് ശ്രമിച്ചതായി ടി.എന് പണ്ഡിറ്റ് പറയുന്നു. ഇങ്ങനെ ചെയ്യുന്നത് അതിഥികളെ അവഹേളിക്കാനും ദ്വീപിലേക്ക് ആരും വരേണ്ടെന്ന് കാണിക്കാനുമാണെന്നാണ് അദ്ദേഹത്തിന്റെ അഭിപ്രായം. സമ്മാനങ്ങളും വസ്ത്രങ്ങളും ഇക്കൂട്ടരെ പ്രലോഭിപ്പിക്കില്ലെന്നും അദ്ദേഹം കൂട്ടിച്ചേര്‍ക്കുന്നു.\nപുറംനാട്ടുകാരോട് ഇത്രയേറെ അകൽച്ച സൂക്ഷിക്കുന്നതുകൊണ്ടു തന്നെ ഇവരെ സമീപിക്കുന്നത് ഏറെ അപകടം പിടിച്ച കാര്യമാണ്. ഇവരുടെ ഭാഷ, സംസ്കാരം അങ്ങനെ ഇവരെ കുറിച്ചുള്ള ഒരു വിവരണവും ഇതുവരെ ശേഖരിക്കാന് കഴിഞ്ഞിട്ടില്ല.വളരെ എണ്ണപ്പെട്ട സമയങ്ങളില് മാത്രമാണ് ഈ ദ്വീപു നിവാസികളുടെ ഫോട്ടോ എടുക്കുവാന് സാധിച്ചിട്ടുള്ളൂ. ഇങ്ങനെ എടുക്കപ്പെട്ടിട്ടുള്ള ദൃശ്യങ്ങളില് നിന്നും വിചിത്രവും വസ്ത്രധാരണം പോലുമില്ലാത്തതാണ് അവരുടെ ജീവിത ശൈലി. ദ്വീപിലെ ജനസാന്ദ്രത ഉൾപ്പെടെയുള്ള വിവരങ്ങളെക്കുറിച്ചും ഒട്ടും വ്യക്തതയില്ല.\n2004 – ല് ഉണ്ടായ സുനാമിയില് കാര്യമായ നാശനഷ്ടം ഉണ്ടായിരുന്നെങ്കിലും, സുനാമി രക്ഷാപ്രവര്‍ത്തനങ്ങള്‍ക്കായി എത്തിച്ചേര്‍ന്ന സുരക്ഷാ ഉദ്യോഗസ്ഥരെ അവര് അടുപ്പിക്കുകയുണ്ടായില്ല. ഇന്ത്യന് നേവി ഉദ്യോഗസ്ഥര് ഹെലികോപ്റ്ററില് ഭക്ഷണ സാമഗ്രികള് വിതരണം ചെയ്യുന്ന സമയത്തു പോലും ഹെലികോപ്റ്ററിനെതിരെ ഈ ദ്വീപു നിവാസികള് അമ്പ് എയ്തുവിടുകയാണുണ്ടായത്.\nഗോത്രവിഭാഗത്തെപ്പറ്റി ഇന്ന് പുറംലോകത്തിനറിയാവുന്ന കാര്യങ്ങളെല്ലാം ചിത്രങ്ങളിലൂടെയോ ബോട്ടുകളിൽ ഒരു നിശ്ചിത അകലത്തിൽ നിന്ന് നോക്കി മനസ്സിലാക്കുകയോ ചെയ്തവയാണ്. നഗ്നരാണ് ഇവർ. സ്ത്രീകൾ നാരുകൾ കൊണ്ടുള്ള ചരടുകൾ അരയിലും തലയിലും കഴുത്തിലും ചുറ്റാറുണ്ട്. പുരുഷന്മാരും നെക്ക്‌ലേസുകളും തലയിൽകെട്ടുകളും അണിയാറുണ്ട്. ചിലർ മുഖത്ത് ചായം പൂശാറുമുണ്ട്. അമ്പും വില്ലും കുന്തവും ഇവർ സ്ഥിരമായി ഉപയോഗിക്കുന്ന ആയുധങ്ങളാണ്.\n1981 -ൽ ഹോങ്കോങ്ങിൽ നിന്നുള്ള ഒരു കപ്പൽ ഈ ദ്വീപിനടുത്ത് മണലിൽ ഉറച്ചുപോകാൻ ഇടയായി. പിറ്റേന്ന് രാവിലെ അൻപതോളം നഗ്നരായ മനുഷ്യർ അമ്പും വില്ലും മറ്റു ആയുധങ്ങളുമായി കരയിൽ നിൽക്കുന്നത് കപ്പലിൽ ഉള്ളവർ കണ്ടു. അവർ തടികൊണ്ടുള്ള ചങ്ങാടം നിർമിക്കാൻ ഒരുങ്ങുകയായിരുന്നു. കാര്യത്തിന്‍റെ ഗൗരവം മനസ്സിലാക്കിയ ക്യാപ്റ്റൻ തുടർന്ന് അപകട സന്ദേശം അയക്കുകയും കപ്പൽ ജീവനക്കാരെ ഹെലികോപ്റ്റർ വഴി രക്ഷപ്പെടുത്തുകയും ചെയ്തു.\nശിലായുഗത്തിനു തുല്യമായ അവസ്ഥയിൽ തന്നെ ജീവിക്കുന്ന മനുഷ്യരെ ബന്ധപ്പെടാൻ ഇന്ത്യൻ ഗവൺമെന്റ് ഒട്ടേറെ തവണ ശ്രമിച്ചുവെങ്കിലും പരാജയപ്പെട്ടതിനെ തുടർന്ന് ഇവരെ ഇവരുടേതായ രീതിയിൽ തന്നെ ജീവിക്കാൻ വിടുകയായിരുന്നു. ദ്വീപിനു ചുറ്റും മൂന്ന് മൈൽ ചുറ്റളവിൽ നിരോധിത മേഖലയായി സർക്കാർ പ്രഖ്യാപിച്ചിരിക്കുകയാണ്. അതുകൊണ്ടു തന്നെ ഈ മേഖലയിൽ പ്രവേശിക്കുന്നതും സെന്റിനെലീസിനെ ബന്ധപ്പെടാൻ ശ്രമിക്കുന്നതും കുറ്റകരമാണിപ്പോൾ.\nസമൂഹവുമായി ഒറ്റപ്പെട്ട് കഴിയുന്നതിനാല് ഇവര്‍ക്ക് പകര്‍ച്ച വ്യാധികള് പിടിപെടാനുള്ള സാദ്ധ്യത കൂടുതലാണെന്നും കുറഞ്ഞ കാലത്തിനുള്ളില് ഇവര് ഭൂമിയില് നിന്ന് തന്നെ തുടച്ചു നീക്കപ്പെട്ടേക്കാമെന്നും ആദിവാസികള്‍ക്ക് വേണ്ടി പ്രവര്‍ത്തിക്കുന്ന സംഘടനകള് പറയുന്നു. പക്ഷേ ഓംഗകളുമായി ആശയവിനിമയം നടത്തുന്നത് എങ്ങനെയെന്ന കാര്യത്തില് ഇവര്‍ക്കും നിശ്ചയമില്ല. കറെന്‍റും, ഇന്റെര്‍നെറ്റും മൊബൈല് ഫോണുമില്ലാതെ ഒരു മണിക്കൂര് പോലും ജീവിക്കാന് ബുദ്ധിമുട്ടുള്ള നമുക്ക്, ഈ സുഖ സൌകര്യങ്ങളെക്കുറിച്ച് കേട്ടറിവ് പോലുമില്ലാത്ത ഒരു സമൂഹം ഇന്നും ലോകത്തില് ജീവിക്കുന്നുവെന്നത് അതിശയകരമാണ്.\nകടപ്പാട് – ചരിത്രാന്വേഷികൾ ഫേസ്ബുക്ക് ഗ്രൂപ്പ്, വിവിധ ഓൺലൈൻ മാധ്യമങ്ങൾ.\nPrevious articleബൈക്ക് ട്രെയിനില് കൊണ്ടു പോകാന് എന്തൊക്കെ ചെയ്യണം?\nNext articleഅധികമാരും അറിയാത്ത, പോയിട്ടില്ലാത്ത തൃശൂരിലെ4സ്ഥലങ്ങളിലേക്ക്\nനോർത്ത് സെന്റിനൽ ദ്വീപ്; ലോകത്തിലെ ഏറ്റവും അപകടകരമായ ദ്വീപുകളിൽ ഒന്ന്... - Aanavandi Travel Blog 02/07/2019 At 1:50 PM\n[…] CLICK HERE TO READ IN MALAYALAM […]


November 2017 - Kairos\nBy\tEditor Kairos\t• ARTICLES, FEATURED\nക്യാന്‍സര് രോഗ വിദഗ്ധന് ഡോ. വി.പി. ഗംഗാധരന്റെ ‘ജീവിതമെന്ന അത്ഭുതം’ എന്ന പുസ്തകത്തിലെ ഒരു സംഭവം. രാജീവ് എന്ന യുവാവ് ദേവി എന്ന പാവപ്പെട്ട പെണ്‍കുട്ടിയെ വിവാഹം കഴിച്ചു. ഭാര്യയുമായി രണ്ടു ദിവസം മാത്രം ഒന്നിച്ച് ജീവിച്ചു. ലീവില്ലാതിരുന്നതുകൊണ്ട് …\nBy\tEditor Kairos\t• ANUBHAVAM, FEATURED\nസി. വിമലയെ ഒരു സെമിനാറിനിടയില് കണ്ടുമുട്ടിയതായിരുന്നു. ഉച്ചഭക്ഷണ സമയത്ത് ഒന്നിച്ചിരുന്നപ്പോള് ഒരുപാടു കാര്യങ്ങള് സംസാരിക്കാനിടയായി. യുവജനങ്ങളുമായി ബന്ധപ്പെട്ട ഒരു പരിപാടിയായിരുന്നതിനാല് അവരെക്കുറിച്ചായിരുന്നു സംസാരം. അവസാനം അത് ദൈവവിളിയുടെ കാര്യത്തിലെത്തിച്ചേര്‍ന്നു. വര്‍ഷങ്ങള്‍ക്കു മുമ്പ് മുപ്പതോളം പേര് അവരുടെ കോണ്‍ഗ്രിഗേഷനില് ഓരോ …\nഇക്കഴിഞ്ഞ ആഴ്ച എന്റെ ഡ്യൂട്ടി സ്ഥലം ഒന്ന് ചെയ്ഞ്ചായി. ഒരു ഡിപ്പാര്‍ട്‌മെന്റില് നിന്നും മറ്റൊരു ഡിപ്പാര്‍ട്‌മെന്റിലേക്കു സ്ഥാനമാറ്റം കിട്ടി. അതുവരെ ആ ഡിപ്പാര്‍ട്‌മെന്റില് ഉണ്ടായിരുന്ന ആള് ഞാന് വരുന്നത് പ്രമാണിച്ച് അവിടെ ഉണ്ടായിരുന്ന എല്ലാവര്‍ക്കും എന്നെ പരിചയപ്പെടുത്തി. പരിചയപ്പെടുത്തലിനുശേഷം …\n”മൂന്ന് ബുദ്ധഭിക്ഷുക്കളെ പരിചയപ്പെട്ടതില് ഇളം പ്രായം തോന്നിക്കുന്ന ഭിക്ഷുവിന്റെ നാമം മനസ്സില് പതിഞ്ഞു, ‘വാപ്പസി’ ചാന്ദ്രപ്രഭയുള്ള മുഖത്തോടു കൂടിയ ഭിക്ഷുവിന്റെ അധരങ്ങളില് നിന്നും ഒഴുകിയെത്തിയ വാക്ക്. അര്‍ഥം മടക്കം എന്നാണ്”.\n(സെബാസ്റ്റ്യന് തോബിയാസ് )\nപുറംമോടികളില് വീഴാതെ ആന്തരിക സന്തോഷത്തില് ജീവിക്കാനാവുക അല്പം പ്രയാസകരമാണ്. ഉള്ളപ്പോഴും ഇല്ലാത്തപ്പോഴും നഷ്ടപ്പെടാന് ഒന്നുമില്ലാത്തവന്റെ ആനന്ദം അനുഭവിക്കാന് സാധിക്കുക, വിലക്കയറ്റത്തിലും വില്പന സമയത്തെ വിലയിടിവിലും ആകുലപ്പെടാതെ, മറ്റുള്ളവരുടെ ‘നേടാനുള്ള’ പരക്കം പാച്ചിലുകളില് സ്വാധീനിക്കപ്പെടാതെ പോകുക, അതാണ് കാസര്‍ഗോഡ് ജില്ലയിലെ …\nBy\tEditor Kairos\t• COVERSTORY, FEATURED\nതങ്ങളുടെ വിശ്വാസവും ആശ്രയവും സുരക്ഷിതത്വവുമെല്ലാം ദൈവത്തില് കണ്ടെത്തുന്നവരെയാണ് യേശുക്രിസ്തു ദൈവരാജ്യത്തിനവകാശികളായിത്തീര്‍ന്ന ദരിദ്രരെന്നു വിശേഷിപ്പിക്കുന്നത്. ലോകം മുഴുവന് ദൈവഭവനം, മനുഷ്യരെല്ലാവരും ദൈവത്തിന്റെ കുടുംബം-പരസ്പരം സഹോദരര്, ലോകത്തിലെ സമ്പന്നതകളെല്ലാം പൊതുസ്വത്ത് എന്നവര് തിരിച്ചറിയുന്നു. അവര്‍ക്ക് ഹൃദയലാളിത്യത്തോടും ആഹ്ളാദത്തോടും കൂടെ ദൈവത്തെ സ്തുതിച്ചും, …\nആരോഗ്യരംഗത്തെ അനാരോഗ്യ പ്രവണതകള്\n2017 ഒക്‌ടോബര് 12-18ലെ സത്യദീപം ആരോഗ്യരംഗത്തെ അനാരോഗ്യ പ്രവണതകളെയാണ് കവര്‍സ്റ്റോറിയാക്കിയത്. പല സ്വകാര്യ ആശുപത്രികളും കോര്‍പ്പറേറ്റുകളുടെ മള്‍ട്ടി സ്‌പെഷ്യാലിറ്റി ഹോസ്പിറ്റലുകളും ലാഭത്തെ മുന്‍നിറുത്തിയുള്ള കച്ചവട സ്ഥാപനങ്ങളായി മാറിയിട്ടുണ്ടോ എന്നു സംശയിക്കേണ്ടിയിരിക്കുന്നു. സാധാരണക്കാരയ …\nഈശോയുടെ അടുത്ത് ചെന്ന് ഒരു കുഞ്ഞുമാലാഖ എന്നും പറയും ”എനിക്ക് ഭൂമിയില് പോകണം”. ഈശോ ആകട്ടെ ഈ ആവശ്യം നിരസിച്ചുകൊണ്ടേയിരുന്നു. ഭൂമിയില് മനുഷ്യന് അനുഭവിക്കുന്ന സഹനങ്ങളും വേദനകളും കാണുമ്പോള് വീണ്ടും മാലാഖയ്ക്ക് തോന്നും ഭൂമിയില് കുറച്ചു കാലം ജീവിക്കണം. …\nനല്ലൊരുജോലിയും വരുമാനവും ഏതൊരു വ്യക്തിയുടെയും സ്വപ്നമാണ്. ചില വ്യക്തികളെങ്കിലും ജീവിതത്തിന്റെ നല്ല സമയം ഇതിനായി മാത്രം ചെലവഴിക്കുന്നു. ചിലപ്പോഴെങ്കിലും എത്ര സമ്പാദിച്ചാലും മതിവരാത്ത അവസ്ഥ; ആകെയൊരു അസംതൃപ്തി! പലപ്പോഴും നമ്മുടെ നാട്ടില് ആശുപത്രികളും ഡോക്ടര്‍മാരും ഇത്തരത്തില് ‘അസംതൃപ്തിയുടെ’ വക്താക്കളായി …\nകുറച്ച് വര്‍ഷങ്ങള്‍ക്ക് മുന്‍പാണ്; ജീവജ്വാല മാസികയില് പ്രൊഫ. സി.സി. ആലീസുകുട്ടി സുവിശേഷ ഭാഗ്യങ്ങളെ അടിസ്ഥാനമാക്കി എഴുതിയ ഒരു ലേഖന പരമ്പര വരുന്നുണ്ടായിരുന്നു. ഒരു ഇംഗ്ലീഷ് പ്രഭാഷകന്റെ കുറിപ്പിനെ അടിസ്ഥാനമാക്കി തയ്യാറാക്കിയത് എന്നാണ് ആലീസുകുട്ടി ചേച്ചി തന്നെ വിശദീകരിച്ചിരുന്നത്. പിന്നീടതെല്ലാം …


ലക്ഷദ്വീപിലെ ഏക എന് സി പി എംപി ബിജെപിയിലേക്ക്; ലയനം പിന്നീട്\nലക്ഷദ്വീപിലെ ഏക എന്...\n18 May 2017 1:05 AM GMT\nലക്ഷദ്വീപില് നിന്നുള്ള എക പാര്‍ലമെന്‍റ് അംഗം എന് സിപി നേതാവ് മുഹമ്മദ് ഫൈസല് ബിജെപിയിലേക്ക്. ലക്ഷദ്വീപില് എത്തിയ ബിജെപി ദേശീയ അദ്ധ്യക്ഷന് അമിത് ഷായുമായി നടത്തിയ ചര്‍ച്ചയെ തുടര്‍ന്നാണ് തീരുമാനം. ദീപിലെ എന്‍സിപിയും ബിജെപിയുമായി സഹകരിച്ചു പ്രവര്‍ത്തിക്കും. പിന്നീട് ഔദ്യോഗികമായി ലയിക്കാം എന്നാണ് തീരുമാനിച്ചിരിക്കുന്നത് എന്ന് മാതൃഭൂമി റിപ്പോര്‍ട്ട് ചെയ്യുന്നു.\nലക്ഷദ്വീപില് വളരെ ദുര്‍ബലമായ പാര്‍ട്ടിയാണ് ബിജെപി. കഴിഞ്ഞ ലോകസഭാ തെരഞ്ഞെടുപ്പില് വെറും 187 വോട്ടാണ് പാര്‍ട്ടിയുടെ സ്ഥാനാര്‍ത്ഥി സെയ്ദ് മുഹമ്മദ് കോയയ്ക്ക് ലഭിച്ചത്. ന്യൂനപക്ഷ മേഖലയില് ബിജെപിയുടെ സ്വാധീനം വര്‍ദ്ധിപ്പിക്കാനുള്ള തന്ത്രത്തിന്റെ ഭാഗമാണ് പുതിയ നീക്കമെന്ന് കരുതുന്നു.\nലക്ഷദ്വീപില് മൂന്നു ദിവസത്തെ സന്ദര്‍ശനത്തിന് എത്തിയ അമിത്ഷായെ മുഹമ്മദ് ഫൈസല് എം പിയും മറ്റ് എന്‍സിപി നേതാക്കളും ചെന്നു കാണുകയായിരുന്നു. ലക്ഷദ്വീപിന്റെ വികസന പ്രവര്‍ത്തനങ്ങള്‍ക്ക് നിരവധി കാര്യങ്ങള് അമിത് ഷാ വാഗ്ദാനം ചെയ്തതായാണ് റിപ്പോര്‍ട്ടുകള്.\nഒരു ബിജെപി എംപിയുടെ വികസന ഫണ്ട് പൂര്‍ണ്ണമായും ദ്വീപിന്റെ വികസന പ്രവര്‍ത്തനങ്ങള്‍ക്ക് നീക്കി വെക്കും, പ്രധാനമന്ത്രി നരേന്ദ്ര മോദി ലക്ഷദ്വീപ് സന്ദര്‍ശിക്കും എന്നിവ തീരുമാനങ്ങളില് പെടുന്നു. വികസന പ്രവര്‍ത്തനങ്ങള് മേല്‍നോട്ടം വഹിക്കാന് അഞ്ചു കേന്ദ്ര മന്ത്രിമാര്‍ക്ക് ചുമതല കൊടുക്കാനും ധാരണയായിട്ടുണ്ട്. ഇതിന്റെ ഭാഗമായി ഈ മന്ത്രിമാര് അടുത്തു തന്നെ ദ്വീപ് സന്ദര്‍ശിക്കും. കുടിവെള്ള പദ്ധതി, കവരത്തിയില് കോളേജ്, ഇന്‍റര്‍നെറ്റ് കണക്ടിവിറ്റി എന്നിവയിലൊക്കെ വേണ്ട പദ്ധതികള് നടത്താനുള്ള പ്രാഥമികമായ ഉറപ്പ് അമിത് ഷാ നല്‍കിക്കഴിഞ്ഞു എന്നാണ് റിപ്പോര്‍ട്ടുകള്.\nകഴിഞ്ഞ ലോക്സഭാ തിരഞ്ഞെടുപ്പില് 21665 വോട്ടുകളാണ് മുഹമ്മദ് ഫൈസല് നേടിയത്. കോണ്‍ഗ്രസിലെ മുഹമ്മദ് ഹബ്ദുള്ള സെയ്ദ് 20130 വോട്ടും നേടി.\namitshah bjp lakshadweep mohammedfaizal mp NCP


ക്രിസ്മസ് അടിച്ചുപൊളിച്ച് മുക്തയും കണ്മണിയും….അടാർ ഡാൻസ് എന്ന് ആരാധകർ….കണ്മണിയെ ജൂനിയർ റിമി ടോമിയെന്ന് വിശേഷിപ്പിച്ച് സോഷ്യൽ മീഡിയ - Creator Pen\nമലയാളത്തിൽ മാത്രമല്ല തമിഴിലും ഒട്ടനവധി ശ്രദ്ധേയമായ കഥാപാത്രങ്ങൾ അവതരിപ്പിച്ച താരമാണ് നടി മുക്ത. സിനിമയിൽ സജീവമല്ലെങ്കിലും ടെലിവിഷനിലും സോഷ്യൽ മീഡിയയിലുമൊക്കെ താരം ഏറെ ആക്റ്റീവാണ്. ഇൻസ്റ്റാഗ്രാമിൽ താരം പങ്കുവെക്കുന്ന എല്ലാ വീഡിയോകളും നിമിഷനേരം കൊണ്ടാണ് വൈറൽ ആകാറുള്ളത്. താരത്തിന്റെ മകൾ കിയാരയും സോഷ്യൽ മീഡിയ ആരാധകർക്ക് ഏറെ സുപരിചിതമായ ഒരു മുഖമാണ്.\nസംഗീതത്തിലും മോണോ ആക്ടിലുമൊക്കെ കഴിവ് തെളിയിക്കുന്ന കൺമണി എന്ന കിയാര മുക്തയുടെ ഭർതൃസഹോദരിയും ഗായികയുമായ റിമിടോമിയുടെ യൂട്യൂബ് ചാനലിലെ കുക്കറി ഷോകളിലും പ്രത്യക്ഷപ്പെടാറുണ്ട്. ഇപ്പോഴിതാ മുക്തയും കണ്മണിയും ക്രിസ്മസ് ദിനത്തിൽ ഒരു ഡാൻസ് പെർഫോമൻസ് ചെയ്യുന്നതിന്റെ വീഡിയോയാണ് സോഷ്യൽ മീഡിയയിൽ നിറയുന്നത്. മുക്ത തന്നെയാണ് വീഡിയോ ഇൻസ്റ്റാഗ്രാമിൽ പങ്കുവെച്ചത്. രണ്ടുപേരും ചുവപ്പിന്റെ ശോഭ വിതറി ക്രിസ്മസ് ഡ്രെസ്സിലാണ് ഡാൻസ് ചെയ്യുന്നത്.\nപൂർണമായും ക്രിസ്മസ് ആമ്പിയൻസിലാണ് വീഡിയോ പ്രത്യക്ഷപ്പെട്ടിരിക്കുന്നത്. മുക്ത വെള്ളയും ചുവപ്പും നിറങ്ങളിലുള്ള കോസ്റ്റും ധരിച്ചപ്പോൾ കണ്മണി പൂർണമായും ചുവപ്പിലാണ്. പ്രത്യേകമായി അലങ്കരിച്ച പുൽക്കൂടിനും നക്ഷത്രങ്ങൾക്കും മുൻപിലാണ് താരത്തിന്റെ ഡാൻസ്. ഒട്ടേറെ ആരാധകരാണ് വീഡിയോക്ക് താഴെ കമ്മന്റുകളുമായ് എത്തിയിരിക്കുന്നത്. മമ്മിയെ കടത്തിവെട്ടുന്ന മകൾ എന്നും ചുവപ്പിൽ സുന്ദരി കണ്മണി തന്നെയെന്നുമൊക്കെയാണ് രസകരമായ കമ്മന്റുകൾ.\nക്രിസ്മസിന് മുക്തയുടെ ഭാഗത്തുനിന്നും വേറിട്ട എന്തെങ്കിലുമൊന്ന് വരുമെന്ന് പ്രതീക്ഷിച്ചിരുന്നെന്നും ഇത് പൊളിയായല്ലോ എന്നും ആരാധകർ പറയുന്നുണ്ട്. ഇതിനു മുന്നേയും മകൾ കണ്മണിക്കൊപ്പമുള്ള ഡാൻസ് വീഡിയോകൾ മുക്ത പങ്കുവെച്ചിരുന്നു. സിനിമയിലും അഭിനയിച്ചുതുടങ്ങിയിരിക്കുകയാണ് കിയാര. കുട്ടിക്കുറുമ്പും ക്യൂട്ട് ലുക്കുമെല്ലാം കൊണ്ട് കണ്മണിമോൾ ഇതിനകം ആരാധകരുടെ ഡിയർ ബേബി ആയി മാറിയിട്ടുണ്ട്. ജൂനിയർ റിമി ടോമി ആയി കണ്മണിയെ കാണുമ്പോൾ തോന്നിയിട്ടുണ്ടെന്ന് പറയുന്ന ആരാധകരുമുണ്ട്.


Lionel Messi: മെസിക്കായുള്ള സിറ്റിയുടെ ഓഫർ ഇങ്ങനെ, താരം അംഗീകരിച്ചതായി സൂചന; ഇനി പിന്തിരിപ്പിക്കാനാവില്ലെന്ന് ബാഴ്സ വൃത്തങ്ങൾ!! - barcelona star lionel messi agrees manchester city offer, says reports | Samayam Malayalam\nbarcelona star lionel messi agrees manchester city offer, says reports\nSreejith T | Samayam Malayalam | Updated: 02 Sep 2020, 01:14:10 PM\nപ്രീമിയ‍ർ ലീഗ് ക്ലബ്ബ് മാഞ്ചസ്റ്റ‍ർ സിറ്റിയുടെ ഓഫ‍ർ ബാഴ്സലോണ സൂപ്പർതാരം ലയണൽ മെസി അംഗീകരിച്ചതായി റിപ്പോ‍ർട്ട്.\nഅർജൻറീനയുടെ ഇതിഹാസതാരം ലയണൽ മെസിയെ അടുത്ത സീസണിൽ പ്രീമിയർ ലീഗിൽ കാണാനാവുമെന്ന് ഏകദേശം ഉറപ്പാവുന്നു. പഴയ പരിശീലകൻ പെപ് ഗ്വാർഡിയോളയ്ക്ക് കീഴിൽ മാഞ്ചസ്റ്റർ സിറ്റിയിലേക്ക് മാറാനൊരുങ്ങുകയാണ് മെസി. ഇൻറർ മിലാൻ, പിഎസ്ജി, മാഞ്ചസ്റ്റർ യുണൈറ്റഡ് തുടങ്ങിയ ടീമുകളും മെസിക്കായി വലവിരിച്ചിരുന്നുവെങ്കിലും സിറ്റിയാണ് താരത്തിന് പ്രിയം. ചാമ്പ്യൻസ് ലീഗിൽ ബാഴ്സലോണയുടെ ദയനീയ തോൽവിക്ക് ശേഷമാണ് താരം ക്ലബ്ബ് വിടാൻ തീരുമാനിച്ചത്.\nസിറ്റിയുടെ ഓഫർ ഇങ്ങനെ\nബാഴ്സലോണക്കൊപ്പം പ്രീ സീസൺ ട്രെയിനിങിനും മെസി ഇറങ്ങിയിട്ടില്ല. ക്ലബ്ബുമായുള്ള ഫ്രീ ട്രാൻസ്ഫർ കരാർ അടിസ്ഥാനമാക്കി പുതിയ തട്ടകം തേടുകയാണ് അദ്ദേഹം. 700 മില്യൺ യൂറോയാണ് മെസിക്കായി സിറ്റി വെച്ചിട്ടുള്ള കരാർ. അഞ്ച് വർഷത്തേക്കാണ് കരാർ ആലോചിക്കുന്നത്. യൂറോപ്യൻ മാധ്യമങ്ങളിലെ റിപ്പോർട്ടുകൾ പ്രകാരം മെസി ഈ കരാർ അംഗീകരിച്ചതായാണ് സൂചന. മാഞ്ചസ്റ്റർ സിറ്റിക്ക് പുറമെ ന്യൂയോർക്ക് സിറ്റി എഫ്.സിക്ക് വേണ്ടിയും കളിക്കുമെന്ന് കരാറിലുണ്ട്.\nന്യൂയോ‍ർക്ക് സിറ്റിക്കായി കളിക്കും\nകരാറൊപ്പിട്ടാൽ സിറ്റി ഫുട്ബോൾ ഗ്രൂപ്പിന് കീഴിലെ ന്യൂയോ‍ർക്ക് സിറ്റിക്ക് വേണ്ടിയും മെസി കളിക്കും. സിറ്റി ഫുട്ബോൾ ഗ്രൂപ്പിൽ ഇക്വിറ്റി ഷെയറും മെസിക്ക് ഓഫ‍ർ ചെയ്തിരുന്നു. എന്നാൽ പണം സ്വീകരിക്കാനാണ് താരം തീരുമാനിച്ചിരിക്കുന്നത്. പ്രീമിയ‍ർ ലീഗിൽ പെപ്പിന് കീഴിൽ കളിക്കാൻ മെസിക്ക് വലിയ ആഗ്രഹമുണ്ട്. വരുന്ന സീസണിൽ ചാമ്പ്യൻസ് ലീഗ് കിരീടം കൂടിയാണ് ഇരുവരും ലക്ഷ്യമിടുന്നത്.\nമെസിയുമായി ബാഴ്സ ച‍ർച്ചയ്ക്ക്\nമെസിയുമായി വീണ്ടും ബാഴ്സലോണ ചർച്ചയ്ക്ക് തയ്യാറെടുക്കുന്നുണ്ട്. എന്നാൽ മാനേജ്മെൻറിനോടും പുതിയ കോച്ചിനോടും വലിയ താൽപര്യം കാണിക്കാത്ത മെസി ഇനിയൊരു യു ടേൺ എടുക്കാനുള്ള സാധ്യത വിരളമാണ്. 33കാരനായ താരത്തിൻെറ അച്ഛനും ചർച്ചയിൽ പങ്കെടുക്കുന്നുണ്ട്. മെസിയുടെ ഏജൻറുമാരിൽ ഒരാൾ കൂടിയാണ് അദ്ദേഹം. ഫ്രീ ട്രാൻസ്ഫറിലൂടെയാണ് മെസി കൂടുമാറാൻ ശ്രമിക്കുന്നത്. എന്നാൽ 700 മില്യൺ യൂറോയാണ് മെസിയെ വിട്ടുകൊടുക്കാൻ വേണ്ടതെന്നാണ് ബാഴ്സയുടെ വാദം.\nമെസി മനസ്സ് മാറ്റില്ലെന്നുറപ്പ്\nബാഴ്സലോണ വിടുകയാണെന്ന തീരുമാനത്തിൽ നിന്ന് മെസി മാറാൻ സാധ്യത കുറവാണെന്ന് ക്ലബ്ബിൻെറ പ്രസിഡൻറ് സ്ഥാനത്തേക്ക് മത്സരിക്കുന്ന പ്രധാന സ്ഥാന‍ാർഥിയായ വിക്ട‍ർ ഫോണ്ട് പറഞ്ഞു. "ഒരു വ‍ർഷം കൂടി മെസിയെ ക്ലബ്ബിൽ നിലനി‍ർത്താൻ പ്രയാസമാണ്. മെസി ക്ലബ്ബിനെ ഏറെ സ്നേഹിക്കുന്നുണ്ട്. ഇത്രയും വർഷങ്ങളായി അദ്ദേഹം ടീമിൽ തുടർന്നു. നിലവിലെ മാനേജ്മെൻറിന് ഒരു മികച്ച ടീമിനെ വാർത്തെടുക്കാൻ സാധിക്കാത്തതാണ് താരത്തെ നിരാശപ്പെടുത്തുന്നത്," ഫോണ്ട് സ്കൈ സ്പോ‍ർട്സിനോട് പറഞ്ഞു.\nമെസിയെ സ്വന്തമാക്കാന് ഇതാ ഒരു ക്ലബ്ബിന്റെ ആരാധകര് പിരിവെടുക്കുന്നു!! ആര്‍ട്ടിക്കിള് ഷോ\nമാഞ്ചസ്റ്റ‍ർ സിറ്റി ബാഴ്സലോണ messi transfer messi Manchester City Lionel Messi barcelona\nWeb Title : barcelona star lionel messi agrees manchester city offer, says reports


ഭാവ വ്യത്യാസമില്ലാതെ പ്രതി – Chandrika Daily\nBy chandrika Thursday December 14, 2017 21:53 pm\nഭാവ വ്യത്യാസമില്ലാതെ പ്രതി\nകൊച്ചി: ജിഷ വധക്കേസില് തനിക്ക് വധശിക്ഷ വിധിച്ച കോടതി വിധി പ്രതി അമീര് കേട്ടത് ശാന്തനായി. വിധിക്ക് മുമ്പുണ്ടായ അതേ ഭാവമായിരുന്നു അമീറിന്റെ മുഖത്ത് വിധി…\nകൊച്ചി: ജിഷ വധക്കേസില് തനിക്ക് വധശിക്ഷ വിധിച്ച കോടതി വിധി പ്രതി അമീര് കേട്ടത് ശാന്തനായി. വിധിക്ക് മുമ്പുണ്ടായ അതേ ഭാവമായിരുന്നു അമീറിന്റെ മുഖത്ത് വിധി കേട്ട ശേഷവും. ശിക്ഷാ വിധി ദിനമായിരുന്ന ഇന്നലെയും പതിവു പോലെ രാവിലെ ആറിനു തന്നെയാണ് കാക്കനാട് ജില്ലാ ജയിലില് കഴിഞ്ഞ അമീര് എഴുന്നേറ്റത്. ജയിലിലെ ദിനചര്യകള് എല്ലാം കൃത്യമായി നിറവേറ്റി. ഒമ്പത് മണിയോടെ കോടതിയിലേക്ക് കൊണ്ടു പോകാനായി പൊലീസ് സംഘം ജയിലിലെത്തി. കുറ്റക്കാരനെന്നു കോടതി കണ്ടെത്തിയ ദിവസം മുതല് ധരിക്കാറുള്ള പതിവ് ഗ്രേ കളര് ഷര്‍ട്ടും നീല ജീന്‍സുമായിരുന്നു വേഷം. കാലില് ചെരിപ്പുണ്ടായിരുന്നില്ല. പത്തു മണിക്ക് മുമ്പ് തന്നെ അമീറുമായി പൊലീസ് വാഹനം രാജേന്ദ്ര മൈതാനത്തിനടുത്തുള്ള പ്രിന്‍സിപ്പല് സെഷന്‍സ് കോടതിയിലെത്തി. മാധ്യമ പ്രവര്‍ത്തകര് ചിത്രമെടുക്കാന് തിരക്ക് കൂട്ടുമ്പോഴും അമീര് ഭാവ വ്യത്യാസമില്ലാതെ നിന്നു.\nകൂടി നിന്ന നാട്ടുകാരില് ചിലര് അസഭ്യം പറഞ്ഞെങ്കിലും മിണ്ടാതെ നിന്നു. ഇതിനിടെ മലയാളത്തില് താനല്ല കുറ്റക്കാരനെന്ന് അമീര് മാധ്യമങ്ങളോട് പറഞ്ഞു. കോടതിക്കകത്തേക്ക് പ്രവേശിക്കുമ്പോഴും ഇയാള് ശാന്തനായിരുന്നു. 11 മണിയോടെ വിധി പറയാനായി കോടതി ചേര്‍ന്നു. ജഡ്ജിയുടെ ഇടത് ഭാഗത്തായി പൊലീസിന്റെ ഒപ്പമാണ് അമീര് വിധി കേള്‍ക്കാന് നിന്നത്. പതിനഞ്ച് മിനിറ്റോളം നീണ്ട നടപടികള്‍ക്കിടെ പ്രധാന വിധിന്യായങ്ങള് മാത്രമാണ് ജഡ്ജി വായിച്ചത്. പിന്നീട് അഭിഭാഷകയുടെ സഹായത്തോടെ വിധി അമീറിന് പരിഭാഷപ്പെടുത്തി. കോടതി മുറിയില് നിന്നും സമീപത്തെ കാബിനിലേക്ക് മാറ്റിയ പ്രതിയെ പിന്നീട് 1.40 ഓടെയാണ് പുറത്തേക്ക് കൊണ്ടു വന്നത്. പൊലീസ് വലയത്തില് കോടതി പരിസരത്തെ പൊലീസ് ജീപ്പിലേക്ക്, വിയ്യൂര് ജയിലിലേക്കായിരുന്നു പിന്നീടുള്ള യാത്ര.


പാകം ചെയ്യാത്ത പാമ്പിനെ ഭക്ഷിച്ചു; ഒടുവില് ശ്വാസകോശത്തിന് പണി കിട്ടി... | worms inside lungs of chinese man after eating raw snake\nപാകം ചെയ്യാത്ത പാമ്പിനെ ഭക്ഷിച്ചു; ഒടുവില് ശ്വാസകോശത്തിന് പണി കിട്ടി...\nChina, First Published 2, May 2020, 9:21 PM\nകടുത്ത ശ്വാസതടസം നേരിട്ടതിനെ തുടര്‍ന്ന് ആശുപത്രിയില് ചികിത്സ തേടിയെത്തിയ യുവാവിന്റെ ശ്വാസകോശം സ്‌കാന് ചെയ്ത് നോക്കിയ ഡോക്ടര്‍മാര് അമ്പരന്നു. ഇരു ശ്വാസകോശങ്ങളിലും ജീവനുള്ള വിരകളെയാണ് ഇവര് കണ്ടെത്തിയത്. തുടര്‍ന്ന് യുവാവിന്റെ ഭക്ഷണരീതികളെക്കുറിച്ച് ഇവര് അന്വേഷിച്ചു. ഒച്ച്, ചെളിയില് ജീവിക്കുന്ന ചെറുജീവികള് എന്നിവയെല്ലാമാണത്രേ ഇയാളുടെ ഇഷ്ടഭക്ഷണങ്ങള്\nവിവിധ മൃഗങ്ങളേയും പക്ഷികളേയുമെല്ലാം നേരാംവണ്ണം പാകം ചെയ്യാതെയും മറ്റും കഴിക്കുന്ന രീതി ചൈനയില് വ്യാപകമാണ്. ഇപ്പോള് ലോകത്തെയൊട്ടാകെ ആശങ്കയിലാഴ്ത്തിയിരിക്കുന്ന കൊവിഡ് 19 പൊട്ടിപ്പുറപ്പെട്ടതും ചൈനയിലെ ഒരു മാംസ മാര്‍ക്കറ്റില് നിന്നായിരുന്നു. അതിനാല്‍ത്തന്നെ ചൈനക്കാരുടെ മാംസാഹാര രീതികള് സമീപകാലത്ത് ഏറെ വിമര്‍ശനങ്ങള് നേരിട്ടിരുന്നു.\nഎന്നാല് ഈ വിമര്‍ശനങ്ങളൊന്നും പരമ്പരാഗതമായ ആഹാരരീതികളെ മാറ്റിപ്പിടിക്കുന്നതിനായി ചൈനക്കാരെ പ്രേരിപ്പിക്കുന്നില്ലെന്നാണ് പുതിയ വാര്‍ത്തകളും സൂചിപ്പിക്കുന്നത്. അത്തരമൊരു സംഭവം കൂടി ചൈനയില് നിന്ന് ഇന്ന് റിപ്പോര്‍ട്ട് ചെയ്യപ്പെട്ടിരിക്കുന്നു.\nപാകം ചെയ്യാതെ പച്ചയ്ക്ക് പാമ്പിനെ ഭക്ഷിച്ചതിനെ തുടര്‍ന്ന് ശ്വാസകോശത്തില് വലിയ അണുബാധയുണ്ടായ യുവാവിന്റെ അനുഭവമാണ് വാര്‍ത്തയ്ക്ക് ആധാരമായിരിക്കുന്നത്. കടുത്ത ശ്വാസതടസം നേരിട്ടതിനെ തുടര്‍ന്ന് ആശുപത്രിയില് ചികിത്സ തേടിയെത്തിയ യുവാവിന്റെ ശ്വാസകോശം സ്‌കാന് ചെയ്ത് നോക്കിയ ഡോക്ടര്‍മാര് അമ്പരന്നു. ഇരു ശ്വാസകോശങ്ങളിലും ജീവനുള്ള വിരകളെയാണ് ഇവര് കണ്ടെത്തിയത്.\nതുടര്‍ന്ന് യുവാവിന്റെ ഭക്ഷണരീതികളെക്കുറിച്ച് ഇവര് അന്വേഷിച്ചു. ഒച്ച്, ചെളിയില് ജീവിക്കുന്ന ചെറുജീവികള് എന്നിവയെല്ലാമാണത്രേ ഇയാളുടെ ഇഷ്ടഭക്ഷണങ്ങള്. ഇക്കാര്യങ്ങള് വശദീകരിക്കുന്നതിനിടെയാണ് അടുത്തിടെ പാകം ചെയ്യാതെ ഒരു പാമ്പിനെ അകത്താക്കിയ കാര്യവും ഇയാള് ഡോക്ടര്‍മാരോട് തുറന്നുപറഞ്ഞത്.\nAlso Read:- കടുത്ത തലവേദന; ചികിത്സയ്ക്കിടെ യുവാവിന്റെ ശരീരത്തില് നിന്ന് കിട്ടിയത് 700 വിരകളെ!...\nഅതോടെ സംഗതി വ്യക്തമായി. പാമ്പിനെ പാകം ചെയ്യാതെ ഭക്ഷിച്ചതിലൂടെ യുവാവിന്റെ ശരീരത്തിലേക്ക് വിരകള് കടക്കുകയായിരുന്നു. ഇത് ശ്വാസകോശത്തിലും പ്രവേശിച്ചു. അങ്ങനെ 'പാരഗോണിമിയാസിസ്' എന്ന അസുഖം ബാധിച്ചു. ഭക്ഷണത്തിലൂടെ ശരീരത്തിലെത്തുന്ന അണുക്കളെ തുടര്‍ന്ന് ശ്വാസകോശത്തെ ബാധിക്കുന്ന അസുഖമാണിത്. സമയത്തിന് ചികിത്സ തേടിയില്ലെങ്കില് ജീവന് വരെ പോകാനിടയുള്ള രോഗാവസ്ഥ.\nഎന്തായാലും കാര്യങ്ങള് വ്യക്തമായതോടെ യുവാവിന് ആവശ്യമായ ചികിത്സാനടപടികള് ആശുപത്രി അധികൃതര് ആരംഭിച്ചതായാണ് റിപ്പോര്‍ട്ടുകള് സൂചിപ്പിക്കുന്നത്. ഇയാളുടെ ശ്വാസകോശത്തിന്റെ സ്‌കാനിംഗ് ചിത്രം പുറത്തായതോടെയാണ് സംഭവം വാര്‍ത്തയായത്. ഇപ്പോള് സോഷ്യല് മീഡിയകളിലും ഏറെ ചര്‍ച്ചകള്‍ക്കാണ് സംഭവം വഴിവച്ചിരിക്കുന്നത്.\nAlso Read:- ചൊറിച്ചിലും അസ്വസ്ഥതയും; കണ്ണ് തിരുമ്മിയപ്പോള് കിട്ടിയത്...\nLast Updated 2, May 2020, 9:25 PM\nബ്രേക്ക്ഫാസ്റ്റിന് 'കാരറ്റ് ദോശ' ഉണ്ടാക്കിയാലോ...\nമുന്നിൽ മുട്ടുകുത്തി മാപ്പപേക്ഷിച്ച് പൊലീസ്; കെട്ടിപ്പിടിച്ച് കരഞ്ഞ് പ്രതിഷേധക്കാർ; വ്യത്യസ്തമായ പ്രതിഷേധം


നഗ്നതയുടെ ദമയന്തീയത - നവമലയാളി | NAVAMALAYALI\nBy എച്മുകുട്ടി / October 6, 2016\nനീലത്തിനു സംശയം തുടങ്ങിയിട്ട് വളരെ നാളായി.. എന്നാല് കൃത്യമായ ഒരു തെളിവും മനീഷില് നിന്ന് കിട്ടിയിട്ടുമില്ല. പക്ഷെ, വൈകുന്നേരം മനീഷ് ഓഫീസ് വിട്ട് വരുമ്പോള് നീലത്തിനു പരിചയമില്ലാത്ത…\nചായ കുടിക്കുമ്പോഴും അയാള് അത്യാഹ്ലാദവാനായിരുന്നു. എന്താണിത്ര സന്തോഷമെന്ന് അവള് ചോദിക്കുന്തോറും അയാള് വില കൂട്ടീ. ‘അതൊക്കെയുണ്ട്, അതൊക്കെയുണ്ട് ‘എന്ന് പറഞ്ഞ് തലയാട്ടിക്കളിച്ചതല്ലാതെ അയാള് കാര്യം വെളിപ്പെടുത്താന് കൂട്ടാക്കിയില്ല.\nCategories: FRONT SLIDE, എച്മുവിന്‍റെ പെണ്ണുങ്ങള് അവരുടെ തീക്കാലങ്ങൾ Tags: സ്ത്രീ സംരക്ഷണം


ഡല്‍ഹിയില് ഒമിക്രോണ് സമൂഹ വ്യാപനം ; സ്ഥിരീകരിച്ച് ആരോഗ്യമന്ത്രാലയം | Pathanamthitta Media\nThursday, January 27, 2022 2:50 am\nഡല്‍ഹിയില് ഒമിക്രോണ് സമൂഹ വ്യാപനം ; സ്ഥിരീകരിച്ച് ആരോഗ്യമന്ത്രാലയം\nന്യൂഡല്‍ഹി : രാജ്യതലസ്ഥാനത്ത് ഒമിക്രോണ് സമൂഹവ്യാപനമുണ്ടായതായ സംശയത്തിന് സ്ഥിരീകരണം. ഡല്‍ഹിയില് ക്രമാതീതമായി വര്‍ധിച്ചുകൊണ്ടിരിക്കുന്ന കേസുകളുടെ പശ്ചാത്തലത്തില് ആരോഗ്യമന്ത്രാലയമാണ് സമൂഹവ്യാപനം സ്ഥിരീകരിച്ചത്. യാത്രാ പശ്ചാത്തലം ഇല്ലാത്തവര്‍ക്കും ഡല്‍ഹിയില് ഒമിക്രോണ് സ്ഥിരീകരിച്ചിരുന്നു.\nഡിസംബര് 12 മുതല് ഡല്‍ഹിയില് പരിശോധിക്കുന്ന സാംപിളിന്റെ 50 ശതമാനവും കൊവിഡിന്റെ പുതിയ വകഭേദമായ ഒമിക്രോണ് പോസിറ്റീവാണ്. വ്യാഴാഴ്ച മാത്രം ഡല്‍ഹിയില് കൊവിഡ് സ്ഥിരീകരിച്ചത് 1,313 പേര്‍ക്കാണ്. ഏഴ് മാസത്തിനിടെ ഏറ്റവും ഉയര്‍ന്ന പ്രതിദിന കണക്കാണിത്. ഡല്‍ഹിയില് കൊവിഡ് വര്‍ധിച്ചതോടെ അരവിന്ദ് കെജ്‌രിവാള് സര്‍ക്കാര് സിനിമാ തീയറ്ററുകളും സ്‌കൂളുകളും താല്‍ക്കാലികമായി അടച്ചിരുന്നു.\nമെട്രോ നഗരങ്ങളില്‍നിന്നുള്ള എല്ലാ കൊവിഡ് പോസിറ്റീവ് സാംപിളുകളും ജീനോം സീക്വന്‍സിങ്ങിനായി അയക്കുകയാണെന്ന് സര്‍ക്കാര് വൃത്തങ്ങള് അറിയിച്ചു. വിദേശയാത്രാ പശ്ചാത്തലമില്ലാത്ത പലര്‍ക്കും ഒമിക്രോണ് വകഭേദം സ്ഥിരീകരിക്കുന്നുണ്ടെന്നും സംസ്ഥാനത്ത് ഒമിക്രോണ് സമൂഹവ്യാപനം ആരംഭിച്ചിട്ടുണ്ടെന്നും ഡല്‍ഹി ആരോഗ്യമന്ത്രി സത്യേന്ദര് ജെയിന് വ്യാഴാഴ്ച പ്രതികരിച്ചിരുന്നു. രാജ്യത്ത് ഒമിക്രോണ് കേസുകളുടെ എണ്ണം ആയിരത്തോട് അടുക്കവെയാണ് സമൂഹവ്യാപനം സംബന്ധിച്ച് ഡല്‍ഹി സര്‍ക്കാര് ആശങ്ക പ്രകടിപ്പിച്ചത്.\nനിലവില് ഡല്‍ഹിയില് ഒമിക്രോണ് സ്ഥിരീകരിച്ച് ഇരുനൂറോളം പേരാണ് ചികില്‍സയിലുള്ളത്. ഇന്നലെ ജനിതക പരിശോധനയ്ക്കായെടുത്ത 115 സാംപിളുകളില് 46 എണ്ണത്തില് ഒമിക്രോണ് സ്ഥിരീകരിച്ചിരുന്നു. രോഗം സ്ഥിരീകരിച്ച ആരുടെയും നില ഗുരുതരമല്ലെന്നും എന്നാല് വിദേശരാജ്യങ്ങളില്‍നിന്നെത്തിയവര് ഉള്‍പ്പെടെ പലരെയും മുന്‍കരുതല് നടപടികളുടെ ഭാഗമായാണ് ആശുപത്രിയില് നിരീക്ഷണത്തില് പാര്‍പ്പിച്ചിരിക്കുന്നതെന്നും ആരോഗ്യമന്ത്രി വ്യക്തമാക്കിയിരുന്നു. ഡല്‍ഹിയില് ഈ മാസം ഒമ്പത് കൊവിഡ് മരണങ്ങള് രേഖപ്പെടുത്തി.\nകഴിഞ്ഞ നാല് മാസത്തിനിടയിലെ ഏറ്റവും ഉയര്‍ന്ന മരണമാണ്. മുംബൈയില് ഇതുവരെ സമൂഹ വ്യാപനമുണ്ടായിട്ടുണ്ടോയെന്ന് പരിശോധിച്ചുവരികയാണെന്ന് ആരോഗ്യമന്ത്രാലയ വൃത്തങ്ങള് അറിയിച്ചു. 3,671 കൊവിഡ് കേസുകള് സ്ഥിരീകരിച്ചിട്ടുള്ള മുംബൈ നഗരത്തില് വ്യാഴാഴ്ച 190 ഒമിക്രോണ് കേസുകള് രേഖപ്പെടുത്തി. തലേദിവസത്തെ അപേക്ഷിച്ച് 46 ശതമാനം വര്‍ധനവാണുണ്ടായത്.\nഡിസംബര് 21 മുതല് ഡിസംബര് 22 വരെ പോസിറ്റീവ് പരീക്ഷിച്ച കൊവിഡ് സാംപിളുകളില് മൂന്നിലൊന്ന് ഒമിക്രോണ് വകഭേദമാണെന്ന് മുംബൈയിലെ പ്രാദേശിക ഭരണകൂടം അറിയിച്ചു. രോഗികള് യാത്രാ ചരിത്രമില്ലാത്തവരാണ്.\nദക്ഷിണാഫ്രിക്കയില് ആദ്യം സ്ഥിരീകരിച്ച കൊവിഡ് ഒമിക്രോണ് വകഭേദത്തിന് ഇതുവരെ ഇന്ത്യയില് പടര്‍ന്ന ഡെല്‍റ്റ വകഭേദത്തെ അപേക്ഷിച്ച് മൂന്നിരട്ടിയോളം വ്യാപനശേഷിയുണ്ട്. കാര്യമായ ജനിതക വ്യതിയാനം വന്ന വൈറസ് ആണെന്നതിനാല് വാക്‌സിനുകളെ പ്രതിരോധിക്കാനും ശേഷി കൂടുതലുണ്ട്.\nഒമിക്രോണ് വ്യാപനം കൂടുതലായി റിപ്പോര്‍ട്ട് ചെയ്ത പല യൂറോപ്യന് രാജ്യങ്ങളും കടുത്ത നിയന്ത്രണങ്ങളിലേയ്ക്ക് കടന്ന സാഹചര്യത്തില് കേന്ദ്രസര്‍ക്കാര് അതീവജാഗ്രതയോടെയാണ് പുതിയ സാഹചര്യത്തെ നോക്കിക്കാണുന്നത്. യുകെയില് ഇന്നലെ മാത്രം 1.8 ലക്ഷം പേര്‍ക്കാണ് രോഗം സ്ഥിരീകരിച്ചത്. ഒമിക്രോണിന്റെ പശ്ചാത്തലത്തില് ആരോഗ്യപ്രവര്‍ത്തകര്‍ക്കും ഗുരുതര ആരോഗ്യപ്രശ്‌നങ്ങളുള്ള പ്രായമായവര്‍ക്കും ബൂസ്റ്റര് ഡോസ് വാക്‌സിന് നല്‍കാനും തീരുമാനമായിട്ടുണ്ട്. കൊവിഡ് വ്യാപനം വീണ്ടും ഉയര്‍ന്ന സാഹചര്യത്തില് ഡല്‍ഹിയില് അധികൃതര് യെല്ലോ അലര്‍ട്ട് നല്‍കിയിരിക്കുകയാണ്.\nPrevious articleമോഷണം പതിവായതോടെ വീട്ടുകാരന് സിസിടിവി വെച്ചു ; പിടിയിലായത് ബന്ധുവായ കൗമാരക്കാരന്\nNext articleപുതുവര്‍ഷത്തെ വരവേല്‍ക്കാന് നാട് ; ആഘോഷങ്ങളില്ല


കേരളം ചുവന്നത് എങ്ങനെ | communist party history kerala| cpm kerala history| communism in kerala| kerala communist party history\nതാഷ്‌കെന്റില്‍വെച്ച് എം.എന്. റോയിയുടെ നേതൃത്വത്തില് ഇന്ത്യന് കമ്യൂണിസ്റ്റ് പാര്‍ട്ടി രൂപവത്കരിച്ചിട്ട് ഒരുനൂറ്റാണ്ട് തികയുകയാണ്. പിന്നെയും രണ്ട് പതിറ്റാണ്ടോളം കഴിഞ്ഞാണ് കേരളത്തില് കമ്യൂണിസ്റ്റ് പ്രസ്ഥാനത്തിന്റെ ഉദയം. കേരളത്തിന്റെ സാമൂഹിക-രാഷ്ട്രീയ-സാംസ്‌കാരിക മേഖലകളിലാകെ നിര്‍ണായക ശക്തിയായി തീര്‍ന്ന കമ്യൂണിസ്റ്റ് പ്രസ്ഥാനത്തിന്റെ തുടക്കകാലത്തിലേക്ക് ഒരു എത്തിനോട്ടം\nതാഷ്‌കെന്റില്‍വെച്ച് ഇന്ത്യന് കമ്യൂണിസ്റ്റ് പാര്‍ട്ടി രൂപവത്കരിച്ചതിന്റെ നൂറാം വാര്‍ഷികം ആഘോഷിക്കുമ്പോള് കേരളത്തിലെ കമ്യൂണിസ്റ്റ് പാര്‍ട്ടിയുടെ ആദ്യസമ്മേളനംനടന്ന് 80 വര്‍ഷമാകുന്നതേയുള്ളൂ. പാര്‍ട്ടിയുടെ നാലംഗ കേരളഘടകം ഔപചാരികമായി നിലവില്‍വന്ന് 82 വര്‍ഷവും. എന്നാല്, ഇന്ത്യന് കമ്യൂണിസ്റ്റ് പാര്‍ട്ടിയുടെ ആരംഭകാലംതൊട്ടുതന്നെ അതിനൊരു മലയാളി ബന്ധമുണ്ട്.\nതലശ്ശേരി സ്വദേശിയായ അറത്തില് കണ്ടോത്ത് നാരായണന് നമ്പ്യാര് എന്ന എ.സി.എന്. നമ്പ്യാരിലൂടെയാണ് ആ ബന്ധം. കേസരി വേങ്ങയില് കുഞ്ഞിരാമന് നായനാരുടെ മകനായ എ.സി.എന്. വിവാഹംചെയ്തത് പുരോഗമന സാഹിത്യപ്രസ്ഥാനത്തിന്റെ നായകനും വിപ്ലവകാരിയുമായ ഹരീന്ദ്രനാഥ ചതോപാധ്യായയുടെയും സരോജിനി നായിഡുവിന്റെയും സഹോദരിയായ സുഹാസിനിയെയാണ്. ഇന്ത്യന് കമ്മ്യൂണിസ്റ്റ് പാര്‍ട്ടിയിലെ ആദ്യ വനിതാ അംഗം.\nലണ്ടനിലും ബെര്‍ലിനിലുമെല്ലാം താമസിച്ച് സാമൂഹികപ്രവര്‍ത്തനത്തിലേര്‍പ്പെട്ട എ.സി.എന്. നമ്പ്യാര് കമ്യൂണിസ്റ്റ് സംഘടനകളുമായി അടുത്തുബന്ധപ്പെട്ടിരുന്നു. എ.സി.എന്. നമ്പ്യാരുമായുള്ള വിവാഹബന്ധം ഒഴിവായശേഷവും സുഹാസിനി, സുഹാസിനി നമ്പ്യാരായി അറിയപ്പെട്ടു.\nതൊള്ളായിരത്തി ഇരുപതുകളുടെ അവസാനം വിദേശത്തുനിന്ന് തിരിച്ചെത്തിയശേഷം മദിരാശിയില് ഡോ. ആനക്കര വടക്കത്ത് ലക്ഷ്മിയുടെ വീട്ടില് സുഹാസിനി ഒളിവില്‍ക്കഴിയുന്നു. മീററ്റ് ഗൂഢാലോചനക്കേസില് പോലീസ് തിരയുന്നുവെന്ന് വ്യക്തമായതിനാലായിരുന്നു ഒളിവ്. ബോള്‍ഷെവിക് വിപ്ലവത്തെയും ലെനിനെപ്പറ്റിയും കമ്യൂണിസത്തെപ്പറ്റിയും റഷ്യന് അനുഭവം വിവരിച്ച് ലക്ഷ്മിയുടെ മനംകവര്‍ന്ന സുഹാസിനി ലക്ഷ്മിയെ ഇടത്തോട്ടേക്ക് നയിക്കുകയായിരുന്നു-ഐ.എന്.എ.യില് വനിതാ റെജിമെന്റിന്റെ നേതൃത്വത്തിലെത്തുന്നതിനും അങ്ങനെ ക്യാപ്റ്റന് ലക്ഷ്മിയാകുന്നതിനും ആത്യന്തികമായി കമ്യൂണിസ്റ്റാവുന്നതിനുമുള്ള പ്രചോദനം.\nഎ.സി.എന്. നമ്പ്യാരാകട്ടെ തിരുവിതാംകൂര്‍കാരനായ ചെമ്പകരാമന്‍പിള്ളയോടൊപ്പം ജര്‍മനിയില് ലീഗ് എഗെയിന്‍സ്റ്റ് ഇംപീരിയലിസത്തിന്റെ പ്രവര്‍ത്തകനായി കമ്യൂണിസ്റ്റ് ഗ്രൂപ്പുകളുമായി ബന്ധപ്പെട്ട് രഹസ്യമായി പ്രവര്‍ത്തിച്ചു. പിന്നീട് സുഭാഷ്ചന്ദ്ര ബോസിന്റെ വലംകൈയായിത്തീര്‍ന്ന അദ്ദേഹം ഐ.എന്.എ.യുടെ പ്രധാന ചുമതലക്കാരനായിരുന്നു. സ്വാതന്ത്ര്യാനന്തരം ജവാഹര്‍ലാല് നെഹ്രു ഇന്ത്യയിലേക്ക് ക്ഷണിച്ചുവരുത്തി ആദ്യം സ്വിറ്റ്‌സര്‍ലന്‍ഡിലും പിന്നീട് ജര്‍മനിയിലും അംബാസഡറാക്കി.\n1912-ല് സ്വദേശാഭിമാനി രാമകൃഷ്ണപിള്ള കാള് മാര്‍ക്‌സിന്റെ ലഘുജീവചരിത്രം മലയാളത്തില് പ്രസിദ്ധപ്പെടുത്തുന്നതോടെയാണ് കമ്യൂണിസം എന്ന് ഇവിടെ കുറച്ചുപേരെങ്കിലും കേള്‍ക്കുന്നത്. അതിനടുത്തവര്‍ഷങ്ങളില് കമ്യൂണിസവുമായും സോഷ്യലിസവുമായും ബന്ധപ്പെട്ട ലേഖനങ്ങള് രാമകൃഷ്ണപിള്ള പ്രസിദ്ധപ്പെടുത്തി. സഹോദരന് അയ്യപ്പനാകട്ടെ സോവിയറ്റ് വിപ്ലവത്തെക്കുറിച്ച് ലേഖനം എഴുതുകയും ചെയ്തു. കെ. രാമകൃഷ്ണപിള്ളയുടെ മകള് കെ. ഗോമതിയുടെ ഭര്‍ത്താവായ ബാരിസ്റ്റര് എ.കെ. പിള്ളയുടെ സോഷ്യലിസ്റ്റ് ലേഖനങ്ങളും ശ്രദ്ധിക്കപ്പെട്ടു.എങ്കിലും കമ്യൂണിസ്റ്റുകാരനെന്ന് പരസ്യമായി അവകാശപ്പെടാന് ആരെങ്കിലും രംഗത്തുവരുകയോ കമ്യൂണിസ്റ്റ് സംഘടനയുണ്ടാവുകയോ ചെയ്യുന്നതിന് പിന്നെയും സമയമെടുത്തു. കേരളത്തില് സ്വാതന്ത്ര്യസമരം ശക്തിപ്രാപിക്കുന്നത് 1930-ലെ ഉപ്പുസത്യാഗ്രഹത്തോടെയാണ്. അതിന് നേതൃത്വം നല്‍കിയവരില് പി. കൃഷ്ണപിള്ള, കെ.പി. ഗോപാലന്, മൊയാരത്ത് ശങ്കരന്, കെ. മാധവന്, എന്.സി. ശേഖര് തുടങ്ങിയവര് പിന്നീട് കമ്യൂണിസ്റ്റ് നേതാക്കളായി.\nകേരളത്തില് ആദ്യമായി ഒരു കമ്യൂണിസ്റ്റ് സംഘടന ഉണ്ടാകുന്നത് തിരുവനന്തപുരത്ത് എന്.സി. ശേഖറിന്റെ നേതൃത്വത്തിലാണ് -1931ല്. അതിന് പ്രചോദനമായതാകട്ടെ കണ്ണൂര് ജയിലും. 1930 ഏപ്രിലിലെ ഉപ്പുസത്യാഗ്രഹത്തില് പങ്കെടുക്കാന് തിരുവനന്തപുരത്തുനിന്ന് പയ്യന്നൂരിലേക്ക് പുറപ്പെട്ട കാല്‍നടജാഥയിലെ അംഗങ്ങളായിരുന്നു പൊന്നറ ശ്രീധറും എന്.പി. കുരിക്കളും എന്.സി. ശേഖറും. ജാഥ എറണാകുളത്തെത്തിയതോടെ പെട്ടെന്ന് കോഴിക്കോട്ടെത്തണമെന്ന നിര്‍ദേശം കിട്ടിയതിനാല് തീവണ്ടിയില് ആദ്യം കോഴിക്കോട്ടേക്കെത്തുകയായിരുന്നു. പിന്നീട് പയ്യന്നൂരിലെത്തി ഉപ്പുകുറുക്കി. 1929-ല് കേസരി എ. ബാലകൃഷ്ണപിള്ളയുടെ അനുഗ്രഹാശിസ്സുകളോടെ തിരുവനന്തപുരത്ത് രൂപവത്കരിച്ച യൂത്ത് ലീഗിന്റെ നേതാക്കളായിരുന്നു മൂവരും.\nകോഴിക്കോട്ടുനടന്ന ഒന്നാം നിയമലംഘന സമരവുമായി ബന്ധപ്പെട്ട് 1930 മധ്യത്തില് എന്.സി. കണ്ണൂര് സെന്‍ട്രല് ജയിലിലടയ്ക്കപ്പെട്ടു. 1930-ലെ നിയമലംഘനപ്രസ്ഥാനത്തില് പങ്കെടുത്തതിന് കണ്ണൂര് ജയിലിലടയ്ക്കപ്പെട്ട തമിഴ്നാട് സ്വദേശി വേദാന്തമാണ് എന്.സി.യോട് കമ്യൂണിസത്തെക്കുറിച്ച് പറയുന്നത്. മുംബൈയില് ടെക്സ്റ്റൈല് തൊഴിലാളിയായിരുന്ന വേദാന്തം കോണ്‍ഗ്രസ് നേതാവായിരിക്കെത്തന്നെ അവിടത്തെ കമ്യൂണിസ്റ്റ് ഗ്രൂപ്പിലെ ആളുമായിരുന്നു. വേദാന്തത്തില്‍നിന്നും മീററ്റ് ഗൂഢാലോചനക്കേസില്‍പ്പെട്ട് തടവിലായവരില്‍നിന്നും കിട്ടിയ വിവരങ്ങളും രേഖകളുമാണ് കേരളത്തില് ആദ്യത്തെ കമ്യൂണിസ്റ്റ് വിജ്ഞാപനം അച്ചടിച്ച് പ്രസിദ്ധപ്പെടുത്താനും കമ്യൂണിസ്റ്റ് ലീഗ് രൂപവത്കരിക്കാനും എന്.സി. ശേഖറിനും കൂട്ടര്‍ക്കും സഹായകമായത്. കമ്യൂണിസ്റ്റ് വിജ്ഞാപനവും കര്‍മപരിപാടിയും കേസരി ബാലകൃഷ്ണപിള്ളയുടെ മേല്‍നോട്ടത്തില് തര്‍ജമചെയ്ത് പുളിമൂട്ടിലെ ശാരദ പ്രസ്സില് അച്ചടിക്കുകയായിരുന്നു. യൂത്ത് ലീഗിലെ പൊന്നറ വിഭാഗം കമ്യൂണിസ്റ്റ് ലീഗില് ചേര്‍ന്നില്ല. തിരുവനന്തപുരത്തെ കമ്യൂണിസ്റ്റ് ലീഗ് ഒരു പാര്‍ട്ടിയായി വികസിച്ചതുമില്ല.\nഒന്നാം നിയമലംഘനസമരത്തെത്തുടര്‍ന്നും രണ്ടാം നിയമലംഘനത്തെത്തുടര്‍ന്നും ജയിലിലായ പി. കൃഷ്ണപിള്ള ഉത്തരേന്ത്യന് വിപ്ലവകാരികളില്‍നിന്ന് കമ്യൂണിസത്തെക്കുറിച്ച് മനസ്സിലാക്കുകയും അതിലേക്കാകര്‍ഷിക്കപ്പെടുകയും ചെയ്‌തെങ്കിലും പാര്‍ട്ടി രൂപവത്കരണത്തിന് ക്ഷമാപൂര്‍വം കാത്തുനിന്നു. 1928 മുതല് രണ്ടുവര്‍ഷത്തോളം ഉത്തരേന്ത്യയില് താമസിച്ച് ഹിന്ദി പഠിച്ച കൃഷ്ണപിള്ള സോഷ്യലിസത്തിലേക്ക് അവിടെവെച്ചുതന്നെ ആകൃഷ്ടനായിരുന്നു.\nമീററ്റ് ഗൂഢാലോചനക്കേസില് ശിക്ഷിക്കപ്പെട്ട കമലാനാഥ് തിവാരി, ജയ്ദേവ് കപൂര് എന്നിവരും ബംഗാളിലെ തീവ്രവാദിപ്രസ്ഥാനമായ അനുശീലന് ഗ്രൂപ്പിലെ രവീന്ദ്രമോഹന് സെന് ഗുപ്ത, ടി.എന്. ചക്രവര്‍ത്തി, രമേഷ് ചന്ദ്ര ആചാര്യ എന്നിവരും ഈ ഘട്ടത്തില് ജയിലിലുണ്ടായിരുന്നു. കേരളത്തില് കോണ്‍ഗ്രസ് സോഷ്യലിസ്റ്റ് പാര്‍ട്ടിയും പിന്നീട് കമ്യൂണിസ്റ്റ് പാര്‍ട്ടിയും രൂപവത്കരിക്കുന്നതിന്റെ വിത്തുവിതച്ചവര് ഇവരത്രേ. പില്‍ക്കാലത്ത് ബിഹാറില്‍നിന്നുള്ള കോണ്‍ഗ്രസ് എം.പി.യായ കമലാനാഥ് തിവാരിയാണ് ഇ.എം.എസിനെ കമ്യൂണിസ്റ്റ് ആശയത്തിലേക്ക് ആദ്യം ആകര്‍ഷിക്കുന്നത്.\nബംഗാളിലെ അനുശീലന് സമിതിയുടെ നേതാക്കളായ സെന്‍ഗുപ്ത, ചക്രവര്‍ത്തി, ആചാര്യ എന്നിവരുടെ പ്രേരണയില് കെ.പി. ഗോപാലന്, കെ.പി.ആര്. ഗോപാലന്, വിഷ്ണുഭാരതീയന്, കെ.എ. കേരളീയന് എന്നിവര് കേരളത്തില് അനുശീലന് സമിതിയുടെ ഘടകമുണ്ടാക്കി തീവ്രവാദപ്രവര്‍ത്തനം നടത്താന് ശ്രമിച്ചെങ്കിലും വേഗത്തില്‍ത്തന്നെ അതില്‍നിന്ന് പിന്മാറുകയായിരുന്നു. ഇവരാണ് 1935-ല് കണ്ണൂര് കൊളച്ചേരിയില് കേരളത്തിലെ ആദ്യത്തെ കര്‍ഷകസംഘം രൂപവത്കരിച്ചത്. തുടര്‍ന്ന് മലബാറില് പലയിടത്തും കര്‍ഷകപ്രസ്ഥാനം രൂപപ്പെട്ടു.\n1934 മേയിലാണ് കോണ്‍ഗ്രസിനകത്ത് സോഷ്യലിസ്റ്റ് ഗ്രൂപ്പ് പട്നയില്‍വെച്ച് രൂപംകൊള്ളുന്നത്. കോണ്‍ഗ്രസ് സോഷ്യലിസ്റ്റ് പാര്‍ട്ടിയുടെ ജനറല് സെക്രട്ടറിയായി ജയപ്രകാശ് നാരായണനും ജോയന്റ് സെക്രട്ടറിമാരിലൊരാളായി ഇ.എം.എസും തിരഞ്ഞെടുക്കപ്പെട്ടു. അതിന്റെ കേരളഘടകം കോഴിക്കോട് ടൗണ്‍ഹാളില് സമ്മേളിച്ച് സി.കെ. ഗോവിന്ദന്‍നായര് പ്രസിഡന്റും കൃഷ്ണപിള്ള സെക്രട്ടറിയുമായി കമ്മിറ്റി രൂപവത്കരിച്ചു. സാഹിത്യകാരന് പി. കേശവദേവ് തയ്യാറാക്കിയ പ്രമേയമാണ് ആ സമ്മേളനം അംഗീകരിച്ചത്. ആലപ്പുഴയിലെ ട്രേഡ് യൂണിയന് സംഘാടകനുമായിരുന്ന കേശവദേവ് താനാണ് കേരളത്തിലെ ആദ്യ കമ്യൂണിസ്റ്റ് എന്ന് നിരന്തരം അവകാശപ്പെടാറുണ്ടായിരുന്നു, പിന്നീട് അതിന്റെ ശത്രുപക്ഷത്തായെങ്കിലും.\nകോണ്‍ഗ്രസ് സോഷ്യലിസ്റ്റ് പാര്‍ട്ടി രൂപവത്കരണത്തിന്റെ ആലോചനാഘട്ടത്തില് സഹകരിച്ച കെ. കേളപ്പന് പക്ഷേ, തുടക്കത്തിലേതന്നെ അതില്‍നിന്ന് വിട്ടുനിന്നു. അല്പകാലത്തിനകം സി.കെ.ജി.യും എതിര്‍പക്ഷത്തായി. സി. എസ്.പി.യുടെ ആറു സമ്മേളനങ്ങളില് മൂന്നും നടന്നത് കണ്ണൂരിലും തലശ്ശേരിയിലുമായാണ്. കമ്യൂണിസത്തിലേക്ക് നീങ്ങാനാണ് തീവ്രവാദപരമായ ആശയപ്രചാരണം എന്ന ആക്ഷേപമാണ് കേളപ്പജിക്കും കൂട്ടര്‍ക്കും ഉണ്ടായിരുന്നത്.\nസി.എസ്.പി. കര്‍ഷക-തൊഴിലാളി-അധ്യാപക പ്രസ്ഥാനങ്ങള് കെട്ടിപ്പടുക്കുകയും 1936-ല് മദിരാശിയിലേക്ക് എ.കെ.ജി.യുടെ നേതൃത്വത്തില് പട്ടിണിജാഥ നടത്തുകയും ചെയ്തു. കല്യാശ്ശേരിയില്‍നിന്ന് കെ.പി.ആര്. ഗോപാലന്റെ നേതൃത്വത്തില് കൂത്തുപറമ്പ് വഴി തലശ്ശേരിയിലേക്ക് നടത്തിയ ജാഥയുടെ വിജയമാണ് മദിരാശി ജാഥയ്ക്ക് പ്രചോദനമായത്. സി.എസ്.പി.ക്കകത്ത് അഭിപ്രായവ്യത്യാസങ്ങള് തലപൊക്കാന് തുടങ്ങിയ കാലമാണത്.\nസി.എസ്.പി.യില് എ.കെ.ജി.യും സര്‍ദാര് ചന്ദ്രോത്തും കൃഷ്ണപിള്ളയുടെയും കൂട്ടരുടെയും ചില നിലപാടുകള്‍ക്കെതിരായിരുന്നു. ഗുരുവായൂര് സത്യാഗ്രഹമടക്കമുള്ള സഹനസമരങ്ങളിലൂടെ അന്നേക്കുതന്നെ ജനപ്രിയനായകനായിക്കഴിഞ്ഞ എ.കെ.ജി.യുമായുള്ള അഭിപ്രായവ്യത്യാസം പരിഹരിച്ച്, അദ്ദേഹത്തെ രൂപവത്കരിക്കാന്‍പോകുന്ന കമ്യൂണിസ്റ്റ് പ്രസ്ഥാനത്തിന്റെ നേതൃസ്ഥാനത്തെത്തിക്കാന് കൃഷ്ണപിള്ള ആസൂത്രണംചെയ്തു. പട്ടിണിജാഥയുടെ മാനേജരായി കെ.പി.ആര്. ഗോപാലനെ നിയോഗിച്ചയച്ചതിനുപിന്നില് ആ ലക്ഷ്യമായിരുന്നെന്ന് കേരളത്തിലെ ബോള്‍ഷെവിക്ക് വീരന് എന്ന ലേഖനത്തില് കൃഷ്ണപിള്ള സൂചിപ്പിക്കുന്നുണ്ട്.\nസി.എസ്.പി.യിലെ നേതാക്കളും പ്രവര്‍ത്തകരും പരസ്പരം സഖാവേ എന്ന് വിളിക്കാന്‍തുടങ്ങി. സോഷ്യലിസ്റ്റ് പ്രസ്ഥാനം കമ്യൂണിസ്റ്റും സോഷ്യലിസ്റ്റുമായി പലതായെങ്കിലും മുപ്പതുകളിലെ ആ വിളിപ്പേര് എല്ലാവരും തുടരുന്നു. ഫ്രഞ്ച് വിപ്ലവകാലത്താണ് സോഷ്യലിസ്റ്റുകളും തൊഴിലാളിപ്രസ്ഥാന പ്രവര്‍ത്തകരും പരസ്പരം കോമ്രേഡ് എന്ന് വിളിക്കാന് തുടങ്ങിയത്. റഷ്യന് വിപ്‌ളവകാലത്ത് കമ്യൂണിസ്റ്റുകാര് അതേറ്റുവിളിച്ചു. കോമ്രേഡിന് സഖാവ് എന്ന മലയാളപദം പകരംവെക്കുകയായിരുന്നു ഇവിടെ. കൃഷ്ണപിള്ളയെ എല്ലാവരും സഖാവേ എന്നുവിളിച്ചു. നിസ്വാര്‍ഥമായ സുഹൃദ്ബന്ധം, പ്രായം ഉള്‍പ്പെടെ ഒന്നിലും ഉച്ചനീചത്വമില്ലാത്ത പാരസ്പര്യം എന്ന അര്‍ഥത്തിലാണ് ആ വാക്ക് കോണ്‍ഗ്രസ് സോഷ്യലിസ്റ്റുകള് ഉപയോഗിച്ചത്.\nവരുന്നു, കെ. ദാമോദരന്\nകോണ്‍ഗ്രസിലെ രണ്ടു ചിന്താധാരകളും അന്ന് പുറത്തുവന്നുകൊണ്ടിരുന്നത് 'മാതൃഭൂമി'യിലൂടെയാണ്. കേരളത്തിലെ ആദ്യത്തെ കമ്യൂണിസ്റ്റ് പാര്‍ട്ടി അംഗമായി കെ. ദാമോദരന് കാശിയില്‍നിന്ന് എത്തുന്നത് 1936-ലാണ്. സ്വാതന്ത്ര്യസമരസേനാനിയും എഴുത്തുകാരനുമായ ദാമോദരന് കാശി വിദ്യാപീഠത്തില് പഠിക്കാന്‍പോകാന് സഹായം നല്‍കിയത് മാതൃഭൂമിയാണ്. അദ്ദേഹത്തിന്റെ ലേഖനങ്ങള് പുസ്തകമാക്കി വില്‍ക്കാനായി സൗജന്യമായി അച്ചടിച്ചുകൊടുത്തു. കാശിയിലുള്ള രണ്ടുവര്‍ഷവും മാതൃഭൂമി പത്രത്തിലെയും ആഴ്ചപ്പതിപ്പിലെയും സ്ഥിരം എഴുത്തുകാരനെന്നനിലയില് ചെറിയ സാമ്പത്തികസഹായം ലഭിച്ചുപോന്നു. കാശിയില്‍വെച്ച് ഓംകാര് നാഥ ശാസ്ത്രി എന്ന സഹപാഠിയും സി.പി.ഐ.യുടെ ആയിടെ പുനഃസംഘടിപ്പിച്ച പൊളിറ്റ് ബ്യൂറോയിലെ അംഗവുമായ ആര്.ഡി. ഭരദ്വാജുമാണ് ദാമോദരനെ കമ്യൂണിസ്റ്റ് അംഗമാക്കിയത്.\nദാമോദരന് 1936-ല് തിരിച്ചെത്തുമ്പോഴേക്കും സി.എസ്.പി. ഇവിടെ ശക്തമായ പ്രവര്‍ത്തനം നടത്തുകയായിരുന്നു. സി.പി.ഐ. കേന്ദ്രനേതൃത്വത്തിന്റെ നിര്‍ദേശാനുസരണം കോഴിക്കോട്ട് കേന്ദ്രീകരിച്ച് പ്രവര്‍ത്തനം തുടങ്ങിയ ദാമോദരന്, കൃഷ്ണപിള്ളയുടെയും ഇ.എം.എസിന്റെയും എന്.സി. ശേഖറിന്റെയും അടുത്ത സഹപ്രവര്‍ത്തകനായി. സി.പി.ഐ. കേരളഘടകം രൂപവത്കരിക്കാന് കേന്ദ്രനേതൃത്വം ചുമതലപ്പെടുത്തിയ പി. സുന്ദരയ്യയും എസ്.വി. ഘാട്ടെയും കോഴിക്കോട്ടെത്തി ഈ നാല്‍വര്‍സംഘവുമായാണ് കൂടിയാലോചനകള് നടത്തിയത്. ഒടുവില് 1937-ല് കോഴിക്കോട്ട് പാളയത്ത് ചേര്‍ന്ന യോഗത്തില് ഇവര് നാലുപേരും ചേര്‍ന്ന് കേരളഘടകം രൂപവത്കരിച്ചു. സി.എസ്.പി. സംസ്ഥാന സെക്രട്ടറിയായ കൃഷ്ണപിള്ള സി.പി.ഐ. യുടെയും സംസ്ഥാന സെക്രട്ടറി. രഹസ്യമായി സി.പി.ഐ.യും പരസ്യമായി സി.എസ്.പി.യും.\nപാട്ടബാക്കി സൃഷ്ടിച്ച നാമ്പുകള്\nജീവല്‍സാഹിത്യപ്രസ്ഥാനം, കര്‍ഷകപ്രസ്ഥാനം എന്നിവ വഴി കമ്യൂണിസ്റ്റ് ആശയപ്രചാരണം നടന്നു. വള്ളത്തോളിന്റെ കവിതകള് (പാവങ്ങള് തന് പ്രാണ മരുത്തുവേണം പാപപ്രഭുക്കള്‍ക്കിഹ പങ്കവീശാന്), ജി. ശങ്കരക്കുറുപ്പിന്റെ കവിതകള് (ജന്മസിദ്ധമാം പദം പുണ്യലബ്ധമെന്നോര്‍ത്ത് വന്‍മദം ഭാവിക്കുന്നോരുന്നത നക്ഷത്രമേ -വെമ്പുക, വിളറുക, വിറകൊള്ളുക നോക്കൂ നിന് പുരോഭാഗത്തതാ ധീരതേജസ്സാം നാളെ) എന്നിവയെല്ലാം പുരോഗമനചിന്തകള്‍ക്ക് ആവേശം നല്‍കി.\nജന്മിത്തത്തിനെതിരേ കേരളത്തില് സമരം തുടങ്ങുകയോ ജീവല്‍സാഹിത്യപ്രസ്ഥാനം തുടങ്ങുകയോ ചെയ്യുന്നതിനുമുമ്പാണ് ചങ്ങമ്പുഴ കൃഷ്ണപിള്ള ഇതിനൊക്കെ പ്രതികാരം ചെയ്യാതടങ്ങുമോ പതിതരേ നിങ്ങള്‍തന് പിന്മുറക്കാര്'' എന്ന ആഹ്വാനവുമായി വാഴക്കുല എന്ന കവിത ഉള്‍പ്പെടെയുള്ള രക്തപുഷ്പങ്ങള് എന്ന സമാഹാരവുമായെത്തുന്നത്.\nമാതൃഭൂമി ആഴ്ചപ്പതിപ്പ് ജീവല്‍സാഹിത്യപ്രസ്ഥാനത്തിന്റെ ആശയങ്ങളുടെ വേദിയായി. പൊന്നാനി കര്‍ഷകസമ്മേളനത്തിനായി കെ. ദാമോദരന് എഴുതിയ പാട്ടബാക്കി നാടകം മൂന്നുലക്കത്തിലായി ആഴ്ചപ്പതിപ്പ് പ്രസിദ്ധപ്പെടുത്തി. ഇതെല്ലാം സൃഷ്ടിച്ച ഉണര്‍വിലേക്ക് കമ്യൂണിസ്റ്റ് ആശയങ്ങളുടെ വേര് ആഴ്ന്നിറങ്ങി.\nസി.എസ്.പി.ക്കാര്‍ക്കാണ് കെ.പി.സി.സി.യില് ഭൂരിപക്ഷമെന്നതിനാല് എതിര്‍വിഭാഗം നേതൃത്വത്തില്‍നിന്ന് ഒഴിഞ്ഞുനില്‍ക്കുകയായിരുന്നു. 1939-ല് ബക്കളത്തുചേര്‍ന്ന പത്താം കേരള രാഷ്ട്രീയ സമ്മേളനത്തില് കേളപ്പന്-സി.കെ.ജി. വിഭാഗം പങ്കെടുക്കാതിരുന്നത് ഇടതുവിഭാഗത്തിന് കമ്യൂണിസ്റ്റ് പാര്‍ട്ടിയായി പരിവര്‍ത്തിക്കാനുള്ള തയ്യാറെടുപ്പിന് സഹായകമായി. അതേവര്‍ഷം ജൂണില് മൂന്നുദിവസമായി തലശ്ശേരിയില്‍നടന്ന സി.എസ്.പി. ആറാം സമ്മേളനം കമ്യൂണിസ്റ്റ് പാര്‍ട്ടി രൂപവത്കരണത്തില് നിര്‍ണായകമായി. മാതൃഭൂമിയുടെ മുന് പത്രാധിപര് പി. നാരായണന് നായരുടെ അധ്യക്ഷതയിലായിരുന്നു സമ്മേളനം. കൃഷ്ണപിള്ളയും ഇ.എം.എസും ദാമോദരനും അവതരിപ്പിച്ച രേഖകള് കമ്യൂണിസ്റ്റ് പ്രത്യയശാസ്ത്രത്തിന്റെ പ്രകടനമായിരുന്നു. തുടര്‍ന്ന് അതേ വര്‍ഷം ഡിസംബറില് പിണറായി പാറപ്രത്തുനടന്ന സി.എസ്.പി. നേതൃയോഗമാണ് കമ്യൂണിസ്റ്റ് പാര്‍ട്ടിയായിമാറാന് തീരുമാനിച്ചത്. കെ.പി. ഗോപാലന് അധ്യക്ഷതവഹിച്ച സമ്മേളനത്തില് 90 നേതാക്കളാണ് പങ്കെടുത്തത്.\nപാറപ്രം സമ്മേളനത്തിനുശേഷം രണ്ടാഴ്ചകഴിഞ്ഞ് പറശ്ശനിക്കടവില്‍ച്ചേര്‍ന്ന യോഗം കമ്യൂണിസ്റ്റ് പാര്‍ട്ടി സംസ്ഥാന സെക്രട്ടറിയായി കൃഷ്ണപിള്ളയെ തിരഞ്ഞെടുത്തു. 1940 ജനുവരി 26-ന് സംസ്ഥാനത്തിന്റെ വിവിധഭാഗങ്ങളില് ചുമരെഴുത്തിലൂടെയാണ് പാര്‍ട്ടി രൂപവത്കരിച്ചതായി വിജ്ഞാപനം ചെയ്തത്. എന്നിട്ടും പുറമേയ്ക്ക് കെ.പി.സി.സി.യായിത്തന്നെയാണ് നേതാക്കള് പ്രവര്‍ത്തിച്ചത്, കെ.ടി. കുഞ്ഞിരാമന് നമ്പ്യാര് പ്രസിഡന്റും കെ. ദാമോദരന് സെക്രട്ടറിയുമായ കെ.പി.സി.സി. ഇവരാണ് 1940 സെപ്റ്റംബര് 15-ന് മര്‍ദനപ്രതിഷേധദിനമായും വിലക്കയറ്റവിരുദ്ധദിനമായും ആചരിക്കാന് ആഹ്വാനം ചെയ്തത്. വാസ്തവത്തില് കമ്യൂണിസ്റ്റ് പാര്‍ട്ടിയുടെ ആദ്യ പരസ്യപ്രകടനമായിരുന്നു അത്.\nപ്രതിഷേധദിനത്തില് തലശ്ശേരിയില് നടത്തിയ റാലിക്കുനേരെ പോലീസ് നടത്തിയ വെടിവെപ്പില് അബു, ചാത്തുക്കുട്ടി എന്നിവര് രക്തസാക്ഷികളായി. കീച്ചേരിയില് റാലി നിരോധിച്ചതിനെത്തുടര്‍ന്ന് പ്രവര്‍ത്തകര് കെ.പി.ആര്. ഗോപാലന്റെ നേതൃത്വത്തില് മൊറാഴയില് പൊതുയോഗം ചേര്‍ന്നു. വിഷ്ണുഭാരതീയനായിരുന്നു അധ്യക്ഷന്. അവിടെയുമെത്തിയ പോലീസ്, റാലിയില് പങ്കെടുത്തവരെ ലാത്തിച്ചാര്‍ജ് ചെയ്തു. ജനക്കൂട്ടം പോലീസുമായി ഏറ്റുമുട്ടി. സബ് ഇന്‍സ്‌പെക്ടര് കുട്ടികൃഷ്ണമേനോന്, കോണ്‍സ്റ്റബിള് ഗോപാലന് എന്നിവര് കൊല്ലപ്പെട്ടു. സംഭവത്തെത്തുടര്‍ന്ന് മലബാറിലാകെ പോലീസ് നടപടികളുണ്ടായി. കടുത്ത മര്‍ദനത്തിന്റെ നാളുകള്. കെ.പി.ആര്. ഗോപാലനെ തൂക്കിക്കൊല്ലാന് വിധിച്ചു. അറാക്കല് കുഞ്ഞിരാമന് അടക്കമുള്ളവരെ ജീവപര്യന്തം ശിക്ഷിച്ചു. കെ.പി.ആറിനെ തൂക്കുമരത്തില്‍നിന്ന് രക്ഷിക്കാന് നടത്തിയ പ്രചാരണവും സമരങ്ങളും കമ്യൂണിസ്റ്റ് പാര്‍ട്ടിയുടെ വ്യാപനത്തിന് സഹായകമായി.\n1940 സെപ്റ്റംബര് സംഭവങ്ങള്‍ക്ക് ആധാരമായ പ്രസ്താവന ഇറക്കിയതിന്റെപേരില് കെ. ദാമോദരനെ അറസ്റ്റുചെയ്ത് അഞ്ചുവര്‍ഷം ജയിലിലടച്ചു. ഈ സംഭവങ്ങളുടെപേരില് ഇടതുപക്ഷ നേതൃത്വത്തിലുള്ള കെ.പി.സി.സി. കേന്ദ്രനേതൃത്വം പിരിച്ചുവിട്ടു. അതോടെ കമ്യൂണിസ്റ്റ് പാര്‍ട്ടി എന്ന സ്വത്വത്തോടെയുള്ള പ്രവര്‍ത്തനമായി.\nകയ്യൂര് പടര്‍ത്തിയ വികാരം\n1941 മാര്‍ച്ച് 28-ന്റെ കയ്യൂര് സംഭവത്തെ തുടര്‍ന്ന് കര്‍ഷകസംഘം പ്രവര്‍ത്തകരായ മഠത്തില് അപ്പു, കോയിത്താറ്റില് ചിരുകണ്ഠന്, പൊടോര കുഞ്ഞമ്പുനായര്, അബൂബക്കര് എന്നിവരെ തൂക്കിക്കൊല്ലാന് വിധിച്ച സംഭവം കെ.പി.ആര് ഗോപാലനെ തൂക്കാന് വിധിച്ച സംഭവം പോലെത്തന്നെ ലോകത്തെങ്ങുമുള്ള കമ്യൂണിസ്റ്റ് പാര്‍ട്ടികളുടെ ശ്രദ്ധ കേരളത്തിലേക്കാകര്‍ഷിച്ചു. ഒരാഴ്ച മുമ്പ് കയ്യൂരില് നടന്ന പോലീസ് മര്‍ദനത്തിലും അറസ്റ്റിലും പ്രതിഷേധിച്ച് കര്‍ഷകര് നടത്തിയ ജാഥക്കിടയിലേക്ക് മര്‍ദനത്തില് പങ്കാളിയായ പോലീസുകാരന് സുബ്ബരായന് എത്തിയതാണ് കയ്യൂരിലെ സംഭവത്തിനിടയാക്കിയത്. പോലീസുകാരനെ ജാഥയുടെ മുന്നില് കൊടി പിടിപ്പിച്ച് നടത്തുകയും ആ സമയത്ത് എതിരെ കര്‍ഷകരുടെതന്നെ മറ്റൊരു ജാഥ വരികയും ഭീതി കാരണം പോലീസുകാരന് രക്ഷപ്പെടാന് പുഴയിലേക്ക് ചാടുകയുമായിരുന്നു. സുബ്ബരായന്റെ മരണത്തെ തുടര്‍ന്ന് ചാര്‍ജ് ചെയ്യപ്പെട്ട കയ്യൂര് കേസില് വധശിക്ഷയ്ക്ക് വിധിക്കപ്പെട്ടവരെ 1943 മാര്‍ച്ച് 29-ന് പുലര്‍ച്ചെ കണ്ണൂര് ജയിലില് വെച്ച് തൂക്കിലേറ്റി. ഈ സംഭവങ്ങള് ഉണ്ടാക്കിയ വൈകാരികാന്തരീക്ഷവും പ്രതിഷേധവും കേരളത്തിലാകെ കമ്മ്യൂണിസ്റ്റ് പ്രവര്‍ത്തനം വ്യാപിക്കുന്നതില് സ്വാധീനശക്തിയായി.\nമിച്ചിലോട്ട് മാധവന്: പാരീസിലെ രക്തസാക്ഷി\nഫ്രഞ്ച് അധീന മയ്യഴിയിലെ കമ്യൂണിസ്റ്റ് അനുഭാവിയായിരുന്ന മിച്ചിലോട്ട് മാധവന് ഉപരിപഠനത്തിനായി പാരീസിലെത്തിയതായിരുന്നു. രണ്ടാം ലോകയുദ്ധം കൊടുമ്പിരിക്കൊള്ളുന്ന കാലം. പാരീസ് നാസികള് കൈയടക്കിയ ഘട്ടത്തില് അതിനെതിരേ സര്‍വകലാശാലയിലെ അധ്യാപകരുടെയും വിദ്യാര്‍ഥികളുടെയും നേതൃത്വത്തില് ഒളിപ്പോര് നടന്നു. ഴാങ് പോള് സാര്‍ത്രിന്റെയും മറ്റും നേതൃത്വത്തില്‍നടന്ന ചെറുത്തുനില്‍പ്പ് പ്രസ്ഥാനത്തില് പങ്കാളിയായ മാധവന് ഫ്രഞ്ച് കമ്യൂണിസ്റ്റ് പാര്‍ട്ടിയില് അംഗമായിരുന്നു. നാസിപ്പട്ടാളം പിടികൂടിയ മാധവനെ കുറേനാള് കാരാഗൃഹത്തിലടച്ചശേഷം വെടിവെച്ചുകൊല്ലുകയായിരുന്നു.\nഉയരും ഞാന് നാടാകെ\n1940 സെപ്റ്റംബര് 15-ന്റെ സംഭവങ്ങളും കയ്യൂര് സംഭവവും വ്യാപകമായ മര്‍ദനത്തിനും പീഡനത്തിനും കാരണമായെങ്കിലും പാര്‍ട്ടിക്ക് വലിയ വളര്‍ച്ചയുണ്ടാക്കാന് സഹായകമായി. 1939 സെപ്റ്റംബര് ഒന്നിന് ജര്‍മനി, പോളണ്ടിനെ ആക്രമിച്ചതോടെ പൊട്ടിപ്പുറപ്പെട്ട രണ്ടാം ലോകയുദ്ധത്തില് ആദ്യം സോവിയറ്റ് യൂണിയന് കക്ഷിയായിരുന്നില്ല. ലോകാധിപത്യത്തിനായി ജര്‍മനിയും ഇറ്റലിയും ജപ്പാനും ചേര്‍ന്ന് നടത്തുന്ന യുദ്ധം ലോകത്തിന്റെ സര്‍വനാശത്തിലേക്കെന്ന പ്രതീതിയുണ്ടാക്കി. അതിനെ ചെറുക്കാനാണ് ബ്രിട്ടീഷ് സാമ്രാജ്യത്തിന്റെയും അമേരിക്കയുടെയും മറ്റും നേതൃത്വത്തില് സഖ്യശക്തികള് പൊരുതിയത്. സോവിയറ്റ് യൂണിയന് അതില് ചേര്‍ന്നില്ല. സോവിയറ്റ് കമ്യൂണിസ്റ്റ് പാര്‍ട്ടിയുമായി അടുത്ത ബന്ധമുണ്ടായിരുന്ന ഇന്ത്യന് കമ്യൂണിസ്റ്റ് പാര്‍ട്ടി യുദ്ധത്തിനെതിരേ രാജ്യത്താകെ പ്രചാരണം നടത്തി. ഇക്കാലത്ത് കമ്യൂണിസ്റ്റ് പാര്‍ട്ടി നിരോധിക്കപ്പെടുകയും പ്രവര്‍ത്തകരെ പരക്കെ ജയിലിലടയ്ക്കുകയും ചെയ്തു.\nഎന്നാല്, 1941 മധ്യത്തോടെ എല്ലാം തകിടംമറിഞ്ഞു. അനാക്രമണസന്ധി ലംഘിച്ച് ഹിറ്റ്ലര് സോവിയറ്റ് യൂണിയനെ കടന്നാക്രമിച്ചു. അതോടെ സോവിയറ്റ് യൂണിയനും ബ്രിട്ടന്റെയും അമേരിക്കയുടെയും നേതൃത്വത്തിലുള്ള സഖ്യശക്തികള്‍ക്കൊപ്പം ചേര്‍ന്ന് യുദ്ധത്തിലെ മുന്നണിയായി മാറി. ഈ ഘട്ടത്തിലാണ് ഇന്ത്യന് കമ്യൂണിസ്റ്റ് പാര്‍ട്ടി യുദ്ധവിരുദ്ധനിലപാട് മാറ്റി ജനകീയയുദ്ധ സിദ്ധാന്തവുമായി രംഗപ്രവേശംചെയ്തത്. നേതാക്കള് ജയിലിലോ ഒളിവിലോ ആയിരുന്നതിനാല് ശരിയായ ആശയവിനിമയം നടത്താന് അവസരം ലഭിക്കാതെ ഒരു നിലപാട് സ്വീകരിക്കാന് നിര്‍ബദ്ധിതമാവുകയായിരുന്നുവെന്ന വിശദീകരണമൊക്കെ പിന്നീടുണ്ടായി.\nബ്രിട്ടീഷുകാര് ഇന്ത്യവിടുക എന്ന മുദ്രാവാക്യത്തോടെ കോണ്‍ഗ്രസ് ക്വിറ്റിന്ത്യാസമരത്തിന് ആഹ്വാനംചെയ്ത സമയമായിരുന്നു അത്. തത്കാലം സ്വാതന്ത്ര്യസമരത്തെക്കാള് പ്രധാനം ഫാസിസ്റ്റ്വിരുദ്ധയുദ്ധം വിജയിപ്പിക്കലാണ്, അതോടെ ദേശീയ വിമോചനസമരങ്ങള്‍ക്ക് പുതിയ ആക്കംകിട്ടും എന്നാണ് സി.പി.ഐ. കേന്ദ്രനേതൃത്വം ആ ഘട്ടത്തില് വ്യക്തമാക്കിയത്. അതിനാല്, ബ്രിട്ടീഷ് ഇന്ത്യന് പട്ടാളത്തില് ചെറുപ്പക്കാര് ചേരണമെന്ന് ആഹ്വാനംചെയ്തു. 1942 ജൂലായിയോടെ സി.പി.ഐ.യുടെ നിരോധനം പിന്‍വലിച്ചു. ജയിലിലായിരുന്ന നേതാക്കളും പ്രവര്‍ത്തകരും ജയില്‍മോചിതരായി. വാസ്തവത്തില് കേരളത്തില് കമ്യൂണിസ്റ്റ് പാര്‍ട്ടി പരസ്യപ്രവര്‍ത്തനം നടത്തുന്നത് അപ്പോള് മുതലാണ്. ഓഫീസുകള് തുറക്കുന്നതും പത്രം തുടങ്ങുന്നതും ആ സന്ദര്‍ഭത്തിലാണ്. കൃഷ്ണപിള്ള തനിച്ചുചെന്ന് ആലപ്പുഴയിലെ കയര്‍ഫാക്ടറിയുടെ കവാടത്തില്‍നിന്ന് പാര്‍ട്ടി പ്രവര്‍ത്തനത്തിനും പത്രംനടത്താനും നാണയങ്ങള്‍ക്കായി അഭ്യര്‍ഥനനടത്തുന്ന ഒരു മുഹൂര്‍ത്തത്തെപ്പറ്റി ചരിത്രത്തില് സൂചനയുണ്ട്.\nകോണ്‍ഗ്രസ് സോഷ്യലിസ്റ്റ് പാര്‍ട്ടിയിലെ സഹയാത്രികരായ ജയപ്രകാശ് നാരായണും പില്‍ക്കാല സോഷ്യലിസ്റ്റ് നേതാക്കളും ക്വിറ്റിന്ത്യാപ്രസ്ഥാനത്തിന്റെ നായകസ്ഥാനത്തുണ്ടായിരുന്നു. സുഭാഷ് ചന്ദ്രബോസാകട്ടെ വിദേശത്ത് ഇന്ത്യന് നാഷണല് ആര്‍മിയും പ്രവാസി ഇന്ത്യന് സര്‍ക്കാരും രൂപവത്കരിച്ച് പ്രവര്‍ത്തിക്കുന്നു. അതിനിടയിലാണ് പെട്ടെന്ന് പറഞ്ഞുഫലിപ്പിക്കാന്‍പറ്റാത്ത ഒരു സിദ്ധാന്തവുമായി സി.പി.ഐ . ദേശീയനേതൃത്വം എത്തുന്നത്-ജനകീയ യുദ്ധം. ജാപ്പ്വിരുദ്ധറാലികളും മറ്റുമായാണ് സി.പി.ഐ. കേരളത്തില് ഇക്കാലത്ത് നിറഞ്ഞുനിന്നത്. തത്കാലം ബ്രിട്ടീഷ് സാമ്രാജ്യത്തെ എതിര്‍ക്കുന്നത് സാര്‍വദേശീയമായി ഹിറ്റ്ലര്‍ക്കും മുസോളിനിക്കും അവരുടെ ലോകനാശകാരിയായ സമീപനത്തിനും അനുകൂലമാകുമെന്നാണ് സി.പി.ഐ. വിശദീകരിച്ചത്. എന്നാല്, വലിയ ഒറ്റപ്പെടലിനും ആക്ഷേപത്തിനും പാത്രമാവുകയായിരുന്നു പാര്‍ട്ടി. ഈ പ്രശ്‌നം പാര്‍ട്ടിയുടെ വളര്‍ച്ചയ്ക്ക് തടസ്സമായെന്ന് പിന്നീട് വിലയിരുത്തി. നേതാജിയെ ജാപ്പ് ഏജന്റ് എന്നാക്ഷേപിച്ചതടക്കമുള്ള തെറ്റുകള് പാര്‍ട്ടി പിന്നീട് ഏറ്റുപറഞ്ഞു.\n1946-ല്‍നടന്ന നിയമസഭാതിരഞ്ഞെടുപ്പില് മലബാറിലെ ചില പ്രദേശങ്ങള് ഉള്‍പ്പെട്ട തമിഴ്നാട്ടിലെ ഒരു മണ്ഡലത്തില്‍നിന്ന് റെയില്‍വേ തൊഴിലാളിനേതാവായ കടയപ്രത്ത് അനന്തന് നമ്പ്യാര് ജയിച്ചതൊഴിച്ചാല് മലബാറിലെ മറ്റുമണ്ഡലങ്ങളില്‍നിന്ന് ആരെയും ജയിപ്പിക്കാന് സി.പി.ഐ.ക്ക് കഴിഞ്ഞില്ല. എന്നാല്, ക്വിറ്റിന്ത്യാസമരകാലത്തെ ഒറ്റപ്പെടലില്‍നിന്ന് വേഗം രക്ഷപ്പെടാന് മറ്റുസംസ്ഥാനങ്ങളില്‍നിന്ന് വ്യത്യസ്തമായി കേരളത്തില് കമ്യൂണിസ്റ്റുകാര്‍ക്ക് കഴിഞ്ഞു. കൃഷിഭൂമി കൃഷിക്കാരന് നേടിക്കൊടുക്കുന്നതിനായി ജന്മിത്തവിരുദ്ധ സമരവുമായി മുന്നോട്ടുപോകാനായതാണ് അതിനു കാരണം. രണ്ടാംലോകയുദ്ധത്തിന്റെ അന്ത്യത്തില് കടുത്ത വറുതിയിലായി കേരളം. ഭക്ഷ്യക്ഷാമം പരിഹരിക്കാന് തരിശുഭൂമികള് കൃഷിയോഗ്യമാക്കല് അടക്കമുള്ള പ്രവര്‍ത്തനങ്ങള്‍ക്ക് കര്‍ഷകപ്രസ്ഥാനം ആഹ്വാനംചെയ്തു. നാടാകെ പട്ടിണിയിലായപ്പോള് ജന്മിമാര് നെല്ല് പൂഴ്ത്തിവെക്കുന്നത് വലിയ രോഷത്തിനിടയാക്കി. നെല്ല് പിടിച്ചെടുത്ത് വിതരണംചെയ്യുന്ന സമരവും കൃഷിഭൂമി കൃഷിക്കാരന് എന്ന മുദ്രാവാക്യവുമായുള്ള സമരവും രക്തരൂഷിതമായി.\nകരിവെള്ളൂര്, കാവുമ്പായി, തില്ലങ്കേരി തുടങ്ങിയ സമരങ്ങള്. ഭക്ഷ്യക്ഷാമത്തിനും കൊടും ദാരിദ്ര്യത്തിനുമൊപ്പം കോളറയും പടര്‍ന്നുപിടിച്ചതോടെ കേരളം ദുരന്തമുഖത്തായി. ഈ സന്ദര്‍ഭത്തില് ഗ്രാമങ്ങളില് ജനങ്ങള്‍ക്കുവേണ്ടി ത്യാഗപൂര്‍വം പ്രവര്‍ത്തിക്കാന് കഴിഞ്ഞത് സി.പി.ഐ.ക്ക് ജനമനസ്സില് വേരാഴ്ത്താന് സഹായകമായി. ക്വിറ്റിന്ത്യാസമരത്തെ ഒറ്റുകൊടുത്ത് ബ്രിട്ടീഷ് സാമ്രാജ്യത്വത്തെ താത്കാലികമായെങ്കിലും സഹായിച്ചെന്ന പ്രചണ്ഡമായ പ്രചാരണത്തെ ഒരുപരിധിവരെ അതിജീവിക്കാന് അവര്‍ക്ക് കഴിഞ്ഞു. എന്നാല്, ക്വിറ്റിന്ത്യാസമരത്തോട് സ്വീകരിച്ച നിലപാട് രൂക്ഷമായ ഭിന്നത സൃഷ്ടിക്കുകയുണ്ടായി.\nതിരുവിതാംകൂറില് ബ്രിട്ടീഷ് മലബാറില്‍നിന്ന് വ്യത്യസ്തമായ സാഹചര്യങ്ങളായിരുന്നു. കോണ്‍ഗ്രസ് സോഷ്യലിസ്റ്റ് പാര്‍ട്ടിക്ക് ശക്തമായി ഇടപെടാന് കഴിയുന്ന സ്ഥിതിയായിരുന്നില്ല അവിടെ. നിവര്‍ത്തനപ്രക്ഷോഭവും സംയുക്ത രാഷ്ട്രീയസഭയും തുടര്‍ന്ന് സ്റ്റേറ്റ് കോണ്‍ഗ്രസിന്റെ ശക്തിപ്പെടലും സംഭവിച്ചെങ്കിലും മലബാറില് സി.എസ്.പി. നേതൃത്വത്തെ അതേപടി കമ്യൂണിസ്റ്റാക്കിയ തന്ത്രം തിരുവിതാംകൂറില് നടന്നില്ല. സ്റ്റേറ്റ് കോണ്‍ഗ്രസിലെ കമ്യൂണിസ്റ്റുകാരായ എം.എന്. ഗോവിന്ദന് നായരും ടി.വി. തോമസും അടക്കമുള്ള നേതാക്കള് നാല്പതുകളുടെ തുടക്കത്തോടെ പരസ്യമായി സി.പി.ഐ.യിലെത്തി. തൊള്ളായിരത്തിമുപ്പതുകളുടെ രണ്ടാംപാദത്തോടെത്തന്നെ ആലപ്പുഴയില് കയര്, വള്ളം തൊഴിലാളികളുടെ ശക്തമായ സംഘടനയുണ്ടാവുകയും 1938-ല് അവകാശസമരം നടക്കുകയും ചെയ്തിരുന്നു. പി. കൃഷ്ണപിള്ള ആലപ്പുഴയില് താമസിച്ച് അതിനെല്ലാം മാര്‍ഗനിര്‍ദേശം നല്‍കുകയും ചെയ്തു. ആര്. സുഗതന്, കെ.വി. പത്രോസ്, സൈമണ് ആശാന്, ടി.വി.തോമസ്, പി.ടി. പുന്നൂസ് തുടങ്ങിയവരുടെ നേതൃത്വത്തില് തിരുവിതാംകൂര് മേഖലയില് ട്രേഡ് യൂണിയന്റെയും തുടര്‍ന്ന് സി.പി.ഐ.യുടെയും പ്രവര്‍ത്തനമെത്തി. മലബാറില്‍നിന്ന് എ.വി. കുഞ്ഞമ്പുവടക്കമുള്ള നേതാക്കള് ആലപ്പുഴയില് കേന്ദ്രീകരിച്ച് പ്രവര്‍ത്തിച്ചു.\nഈ ഘട്ടത്തിലാണ് അന്ന് 15 വയസ്സുകാരനായ വി.എസ്. അച്യുതാനന്ദന് ട്രേഡ് യൂണിയന് പ്രവര്‍ത്തനത്തിലേക്കും സി.പി.ഐ.യിലേക്കും എത്തുന്നതും കൃഷ്ണപിള്ളയുടെ നിര്‍ദേശാനുസരണം കര്‍ഷകത്തൊഴിലാളി സംഘടനയുണ്ടാക്കുന്നതില് മുഴുകിയതും. 1930-കള്‍തൊട്ടേ പി. കേശവദേവ് പത്രാധിപരായി 'തൊഴിലാളി' എന്ന മാസിക തിരു-കൊച്ചിയില് മാര്‍ക്‌സിസ്റ്റ് ആശയപ്രചാരണം നടത്തുന്നുണ്ടായിരുന്നു. 'മൂലധന'ത്തിന്റെ ഏതാനും അധ്യായങ്ങള് മുപ്പതുകളുടെ ആദ്യം അതില് തര്‍ജമചെയ്ത് പ്രസിദ്ധപ്പെടുത്തി.\nകൊച്ചിരാജ്യത്ത് കൊച്ചിന് കോണ്‍ഗ്രസിലും പ്രജാമണ്ഡലത്തിലും പ്രവര്‍ത്തിച്ചുകൊണ്ടാണ് കെ.കെ. വാര്യര്, സി. അച്യുതമേനോന്,\nപി.എസ്. നമ്പൂതിരി, ഇ. ഗോപാലകൃഷ്ണമേനോന് അടക്കമുള്ള നേതാക്കള് കമ്യൂണിസത്തിന്റെ വിത്തുവിതയ്ക്കാന് തുടങ്ങിയത്. പി. നാരായണന് നായരടക്കമുള്ള സി.എസ്.പി. നേതാക്കള് ആ മേഖലയിലെ സമരങ്ങളുടെ നേതൃത്വത്തിലുണ്ടായിരുന്നു.\nതിരുവിതാംകൂറില് ഉത്തരവാദഭരണത്തിനായുള്ള സമരംനടക്കെ 'ജനാധിപത്യമൊക്കെയാവാം പക്ഷേ, അമേരിക്കന് മോഡല്' എന്നൊരു പ്രഖ്യാപനം ദിവാന് സര് സി.പി.യില്‍ന്നുണ്ടായിന്നു. സ്വാതന്ത്ര്യലബ്ധിയടുത്ത സന്ദര്‍ഭത്തില് തിരുവിതാംകൂര് ഇന്ത്യന് യൂണിയനില് ചേരാതെ മറ്റൊരു രാജ്യമായി നില്‍ക്കും. നിയമസഭയോട് പൂര്‍ണ ഉത്തരവാദിത്വമുള്ള എക്‌സിക്യുട്ടീവ് എന്ന ബ്രിട്ടീഷ് സമ്പ്രദായത്തിനുപകരം അമേരിക്കയിലെ പ്രസിഡന്‍ഷ്യല് സമ്പ്രദായമുള്ള സ്വതന്ത്ര തിരുവിതാംകൂര്. ദിവാന്റെ ഈ വാദത്തെ സ്റ്റേറ്റ് കോണ്‍ഗ്രസ് തള്ളി. കമ്യൂണിസ്റ്റ് പാര്‍ട്ടിയാവട്ടെ അമേരിക്കന് മോഡലിനും വിട്ടുപോകല് വാദത്തിനുമെതിരേ പ്രത്യക്ഷസമരവുമായി രംഗത്തെത്തി. 'അമേരിക്കന് മോഡല് അറബിക്കടലില്' എന്ന മുദ്രാവാക്യത്തോടെയായിരുന്നു സായുധസമരം.\nആലപ്പുഴയിലെ പുന്നപ്രയിലും വയലാറിലും സി.പി. രാമസ്വാമി അയ്യരുടെ മര്‍ദക നയത്തിനെതിരേ സായുധ സമരങ്ങള് നടന്നു. സൈന്യത്തെ വാരിക്കുന്തമെടുത്ത് ചെറുത്തവര് കൂട്ടമായി കൊലചെയ്യപ്പെട്ടു. ആയിരത്തോളം പേര് രക്തസാക്ഷികളായി. നിരവധി പോലീസുകാരും കൊല്ലപ്പെട്ടു. തെലങ്കാനയില് നൈസാം ഭരണത്തിനെതിരേ സി.പി.ഐ.യുടെ നേതൃത്വത്തില് സായുധകലാപം പൊട്ടിപ്പുറപ്പെടുന്ന അതേ സന്ദര്‍ഭത്തിലായിരുന്നു പുന്നപ്ര-വയലാര് സംഭവവും. പുന്നപ്രയിലും വയലാറിലും നടന്ന തൊഴിലാളിമുന്നേറ്റത്തെ കൂട്ടക്കൊലയിലൂടെ അമര്‍ച്ചചെയ്‌തെങ്കിലും അന്തിമപരാജയം ദിവാന്‍ഭരണത്തിനുതന്നെയായിരുന്നു. മുന് തീരുമാനങ്ങളില്‍നിന്ന് പിറകോട്ടുപോകേണ്ടിവന്നുവെന്നുമാത്രമല്ല, ഏതാനും മാസത്തിനകം വെട്ടേറ്റ് സര് സി.പി.ക്ക് അപമാനിതനായി കേരളം വിട്ടുപോകേണ്ടിയും വന്നു.\nഅറിയാം നിങ്ങള്‍ക്കൊരു കഥയല്ലതു\nതുടുതുടു നില്‍ക്കും പരമാര്‍ഥം\nഎന്ന് വയലാര് അതേക്കുറിച്ച് പാടി.\nതിരുവിതാംകൂറില് കമ്യൂണിസ്റ്റ് പാര്‍ട്ടിയുടെ വളര്‍ച്ചയില് പുന്നപ്ര-വയലാര് നിര്‍ണായകമായി.\nസ്വന്തം രാജ്യത്തെ യാഥാര്‍ഥ്യങ്ങള് വിലയിരുത്തി ശരിയായ പരിപാടികള് ആസൂത്രണം ചെയ്യുന്നതില് വന്ന വീഴ്ചകളുടെ പരമ്പരയാണ് നാല്പതുകളില് സംഭവിച്ചത്. ചൂഷണമുക്തവും ജാതിരഹിതവും മതവിദ്വേഷമില്ലാത്തതുമായ സമത്വസുന്ദരമായ ഒരു ലോകം എന്ന ലക്ഷ്യത്തോടെ വൈകാരികമായ അന്തരീക്ഷം സൃഷ്ടിക്കുന്നതില് ത്യാഗപൂര്‍ണമായ പ്രവര്‍ത്തനം. എന്നാല്, അതിനുള്ള പരിപാടികള്‍ക്കായി മോസ്‌കോയിലേക്ക് തുടരെ നോക്കിക്കൊണ്ടിരിക്കുന്ന കാലം. ക്വിറ്റ് ഇന്ത്യാ സമരകാലത്ത് പറ്റിയ ആ തെറ്റ് പിന്നെയും കുറേക്കാലം ആവര്‍ത്തിച്ചുകൊണ്ടിരുന്നു.\nപാര്‍ട്ടി നേതാവുകൂടിയായ കവി കെ.പി.ജി. എഴുതിയ കവിത വാസ്തവത്തില് കമ്യൂണിസ്റ്റുകാരുടെ അക്കാലത്തെ മൊത്തം വികാരമായിരുന്നു- നാണി എന്ന തൊഴിലാളി സ്ത്രീ സഹപ്രവര്‍ത്തകയോട് പറയുന്ന മട്ടിലാണ് കവിത- ''സോവിയറ്റെന്നൊരു നാടുണ്ടത്രെ, പോകാന് കഴിഞ്ഞെങ്കിലെന്തു ഭാഗ്യം'' എന്നതാണ് നാണിയുടെ ചിന്ത. കമ്യൂണിസ്റ്റ് പാര്‍ട്ടി ശക്തമായ സ്ഥലങ്ങളെല്ലാം അന്ന് മോസ്‌കോ, കൊച്ചുമോസ്‌കോ എന്നൊക്കെ അറിയപ്പെട്ടു.\nപ്രവര്‍ത്തനസ്വാതന്ത്ര്യം ലഭിച്ച് ഒരു വര്‍ഷത്തിനകം ബോംബെയില് ഒന്നാം പാര്‍ട്ടി കോണ്‍ഗ്രസ് ചേര്‍ന്നെങ്കിലും വ്യക്തമായ പദ്ധതിയുണ്ടായിരുന്നില്ല. വലിയ ആശയക്കുഴപ്പങ്ങളും സംഘടനാപ്രശ്‌നങ്ങളും ഉടലെടുക്കുന്നതിന് ഇത് കാരണമായി. ലോകത്തെ കമ്യൂണിസ്റ്റ് പാര്‍ട്ടികളെല്ലാം അതത് രാജ്യത്തെ സ്ഥിതിഗതികള്‍ക്കനുസരിച്ച് സ്വന്തം പരിപാടി ആവിഷ്‌കരിച്ച് മുന്നോട്ടുപോകാന് പ്രാപ്തമാണ് അതിനാല് റഷ്യയിലേക്ക് നോക്കേണ്ടെന്ന സൂചനയോടെ കമ്യൂണിസ്റ്റ് ഇന്റര്‍നാഷണല് 1943 മേയില് പിരിച്ചുവിടപ്പെട്ടു. അത് സി.പി.ഐ. അടക്കമുള്ള പാര്‍ട്ടികള്‍ക്ക് വലിയ അടിയായി. ഏതാനും മാസത്തിനകം കേരളത്തിലെ സി.പി.ഐ. സംസ്ഥാന കമ്മിറ്റി സെക്രട്ടറി കൃഷ്ണപിള്ള സ്വന്തം നിലയ്ക്ക് പിരിച്ചുവിട്ടു. പാര്‍ട്ടിയിലാകെ വലിയ അങ്കലാപ്പുണ്ടാക്കിയ ഈ നടപടി കേന്ദ്രനേതൃത്വം ഇടപെട്ട് റദ്ദാക്കുകയായിരുന്നു. പ്രത്യയശാസ്ത്രപരമായ സന്ദേഹങ്ങളും സംഘടനാപ്രശ്‌നവുമാണ് പിരിച്ചുവിടലിന് കാരണമായത്. തര്‍ക്കം തുടര്‍ന്നുകൊണ്ടിരുന്നു. രൂക്ഷമായ അഭിപ്രായവ്യത്യാസം കാരണം മുതിര്‍ന്ന നേതാക്കളായ സി.എച്ച്. കണാരനെയും ടി.കെ. രാജുവിനെയും കൃഷ്ണപിള്ള സസ്‌പെന്‍ഡ് ചെയ്തു.\nമലബാര് മേഖലാ സെക്രട്ടറിയായിരുന്ന കെ. ദാമോദരനെ കേന്ദ്രനേതൃത്വം അറിയാതെ സ്ഥാനത്തുനിന്നുമാറ്റി. അതും അന്ന് കേരളത്തില്‍നിന്നുള്ള ഏക കേന്ദ്ര കമ്മിറ്റി അംഗമായ ഇ.എം.എസ്. ഇടപെട്ട് പിന്‍വലിപ്പിച്ചു. ഇങ്ങനെ ഒട്ടേറെ പ്രശ്‌നങ്ങളിലൂടെയാണ് നാല്പതുകളില് സി.പി.ഐ. മുന്നോട്ടുപോയത്. എന്നിട്ടും ഉലച്ചിലൊന്നുമില്ലാതെ ബഹുജന പ്രശ്‌നങ്ങളില് ഇടപെട്ടു. നാല്പതുകളുടെ ആദ്യംതന്നെ കോഴിക്കോട്ട് തിരുവണ്ണൂരിലെയും കണ്ണൂര് പാപ്പിനിശ്ശേരിയിലെയും തൊഴില്‍ശാലകളില് നടന്ന സമരങ്ങള്, ആലപ്പുഴയില് 1938-ല് ആരംഭിച്ചതുപോലുള്ള ട്രേഡ് യൂണിയന് മുന്നേറ്റം മലബാര് മേഖലയിലും ഉണ്ടാക്കി. പാപ്പിനിശ്ശേരി ആറോണ് മില്ലില് 30 തൊഴിലാളികളെ പിരിച്ചുവിട്ടതിനെതിരേ ഒന്നര മാസത്തോളം നടന്ന സമരത്തിലൂടെയാണ് ഇ.കെ. നായനാരും കാന്തലോട്ട് കുഞ്ഞമ്പുവും അടക്കമുള്ളവര് നേതൃനിരയിലെത്തിയത്.\nപുന്നപ്ര-വയലാര് സമരത്തിനുശേഷമാണ് മലബാറില് ജന്മിമേധാവിത്വത്തിനെതിരായ കര്‍ഷകസമരങ്ങള് വ്യാപകമായത്. വയലാര് സമരം ചോരയില്‍മുക്കിക്കൊന്നതോടെ ഇനി വലിയ ചെറുത്തുനില്പുകളൊന്നുമുണ്ടാവില്ലെന്ന് അധികാരികള് കരുതിയെങ്കിലും രണ്ടുമാസത്തിനകം ഡിസംബര് 20-ന് കരിവെള്ളൂരില് നെല്ല് കടത്തലിനെതിരേ സമരം നടന്നു. എ.വി. കുഞ്ഞമ്പുവിന്റെ നേതൃത്വത്തിലായിരുന്നു സമരം. നാട്ടുകാര് പട്ടിണി കിടക്കെ നെല്ല് പൂഴ്ത്തിവെക്കാനായി കടത്തുമ്പോള് തടയുകയായിരുന്നു. യന്ത്രത്തോക്കുകളുമായി പോലീസ് നേരിട്ടു. 16 വയസ്സുകാരനായ കീനേരി കുഞ്ഞമ്പുവും തിടില് കണ്ണനും കൊല്ലപ്പെട്ടു. എ.വി. കുഞ്ഞമ്പുവടക്കമുള്ളവര്‍ക്ക് ഗുരുതരമായി പരിക്കേറ്റു.\n1946 മധ്യത്തോടെയാണ് കണ്ണൂര് ജില്ലയിലെ കാവുമ്പായിയില് പൊനംകൊത്ത് സമരം ആരംഭിച്ചത്. ഭക്ഷ്യക്ഷാമം പരിഹരിക്കാന് തരിശുകുന്നിന്‍ചരിവുകളിലെ കാട് തെളിയിച്ച് കൃഷിയിറക്കല്. ഈ സമരത്തെ അടിച്ചമര്‍ത്താന് പോലീസെത്തി. നാട്ടുകാര് കുന്നില് കയറിനിന്ന് പ്രതിരോധം തീര്‍ത്തു. 1946 ഡിസംബര് 30-ന് കുന്ന് വളഞ്ഞ് പോലീസ് നടത്തിയ വെടിവെപ്പില് അഞ്ചു യുവാക്കള് രക്തസാക്ഷികളായി. അറസ്റ്റിലായവരില് രണ്ടു നേതാക്കള് പിന്നീട് സേലം ജയിലിലെ വെടിവെപ്പില് രക്തസാക്ഷികളായി. മലബാറില് വിവിധ കേന്ദ്രങ്ങളില് നടന്ന കര്‍ഷകസമരങ്ങളില് പങ്കെടുത്തതിന് അറസ്റ്റുചെയ്ത് സേലം ജയിലിലടയ്ക്ക?െപ്പട്ടവരാണ് 1950 ഫെബ്രുവരി 11-ന് സേലം ജയിലില് നടന്ന വെടിവെപ്പില് കൊല്ലപ്പെട്ട 22-ല് 19-പേരും. ആന്ധ്രയില്‍നിന്നും തമിഴ്നാട്ടില്‍നിന്നുമുള്ളവരായിരുന്നു മറ്റു മൂന്നുപേര്.\nനാല്പതുകളുടെ ആദ്യപകുതിയില്‍ത്തന്നെയാണ് കാസര്‍കോട് ജില്ലയിലെ ചെറുവത്തൂര് മേഖലയില് തോല്-വിറക് സമരവും(''തോലും വിറകും ഞങ്ങളെടുക്കും കാലന് വന്നു തടുത്താലും'' -ടി.എസ്. തിരുമുമ്പിന്റെ കവിത) കോഴിക്കോട് ജില്ലയിലെ കൂത്താളിയില് തരിശുഭൂമി പിടിച്ചെടുത്ത് കൃഷി ചെയ്യുന്നതിനായുള്ള സമരവും(''ചത്താലും ചെത്തും കൂത്താളി'' എന്ന മുദ്രാവാക്യത്തോടെ) നടന്നത്. കേരളീയന്, എ.വി. കുഞ്ഞമ്പു, എം.കെ. കേളു എന്ന കേളുവേട്ടന് തുടങ്ങിയവര് സമരങ്ങള്‍ക്ക് നേതൃത്വം നല്‍കി.\nരണദിവെ തീസീസ് അഥവാ കൊല്‍ക്കത്ത വ്യാഖ്യാനം\nരാജ്യം സ്വതന്ത്രമാകുന്ന ഘട്ടത്തിലും എ.കെ.ജി.യടക്കമുള്ള നേതാക്കളില് പലരും ജയിലിലോ ഒളിവിലോ ആയിരുന്നു. സ്വതന്ത്രമായ ശേഷം ഏതാനും മാസക്കാലം പ്രശ്‌നങ്ങളൊന്നുമുണ്ടായില്ല. എന്നാല്, സി.പി.ഐ.ക്കകത്ത് അതിരൂക്ഷമായ പരിപാടിത്തര്‍ക്കം തുടങ്ങിക്കഴിഞ്ഞിരുന്നു. ജനറല് സെക്രട്ടറി പി.സി. ജോഷി റിവിഷനിസ്റ്റാണെന്ന് ആക്ഷേപിച്ചുകൊണ്ട് ബി.ടി. രണദിവെയുടെ നേതൃത്വത്തില് ഉള്‍പ്പാര്‍ട്ടി കാമ്പയിന് ആരംഭിച്ചു. നെഹ്രുവിന്റെ കരങ്ങള്‍ക്ക് ശക്തി പകരുക, പട്ടേലിനെ ഒറ്റപ്പെടുത്തുക എന്ന ഒരു ലൈനാണ് സ്വാതന്ത്യ്രാനന്തരം പി.സി. ജോഷി സ്വീകരിച്ചത്. ഈ ലൈന് ബൂര്‍ഷ്വാസിയുമായുള്ള ചങ്ങാത്തവും ഒറ്റലുമാണെന്ന് പ്രചരിപ്പിച്ച് പാര്‍ട്ടി നേതൃത്വത്തിനകത്ത് രണദിവെ മേധാവിത്വം നേടുകയായിരുന്നു.\n1948 ഫെബ്രുവരി അവസാനവും മാര്‍ച്ച് ആദ്യവുമായി കൊല്‍ക്കത്തയില് നടന്ന രണ്ടാം പാര്‍ട്ടി കോണ്‍ഗ്രസില് രണദിവെ അവതരിപ്പിച്ച രാഷ്ട്രീയ പ്രമേയം 'റിവിഷനിസ'ത്തിനെതിരായ കടന്നാക്രമണമായിരുന്നു. വലതുവ്യതിയാനം എന്നാക്ഷേപിച്ച് കടുത്ത ഇടതുവ്യതിയാനത്തിലേക്ക് പാര്‍ട്ടി കോണ്‍ഗ്രസ് ആസകലം മുങ്ങുകയായിരുന്നു. ഇന്ത്യയ്ക്ക് ലഭിച്ചത് യഥാര്‍ഥ സ്വാതന്ത്ര്യമല്ല, കേവലം അധികാരക്കൈമാറ്റം മാത്രമാണ് നടന്നതെന്നും രണദിവെ വ്യക്തമാക്കി. ഇന്ത്യന് ബൂര്‍ഷ്വാസിയും ബ്രിട്ടീഷ് സാമ്രാജ്യത്വവും തമ്മിലുള്ള ഒത്തുതീര്‍പ്പാണ്, ഇത് വഞ്ചനയാണ്, റഷ്യന് വിപ്ലവകാലത്തെ അവസ്ഥയാണിന്ത്യയിലിപ്പോള്, അതിനാല് അവിടത്തെ മാതൃകയില് പോരാട്ടം നടത്തി തൊഴിലാളിവര്‍ഗത്തിന് അധികാരം ലഭ്യമാക്കണം എന്ന രണദിവെ തീസിസ് പാര്‍ട്ടി കോണ്‍ഗ്രസ് അംഗീകരിച്ചു. റിവിഷനിസ്റ്റായി മുദ്രകുത്തി നിലവിലുള്ള ജനറല് സെക്രട്ടറിയായ ജോഷിയെ ഒറ്റപ്പെടുത്തി. കേന്ദ്രകമ്മിറ്റിയിലേക്ക് തിരഞ്ഞെടുപ്പ് നടത്തി അദ്ദേഹത്തെ മാത്രം തോല്‍പ്പിക്കുകയായിരുന്നു. തുടര്‍ന്ന് രണദിവെ ജനറല് സെക്രട്ടറിയാവുകയും കേന്ദ്ര കമ്മിറ്റിയില് കേരളത്തില്‍നിന്ന് ഇ.എം.എസിന് പുറമേ കൃഷ്ണപിള്ളയെയും കെ.സി. ജോര്‍ജിനെയും ഉള്‍പ്പെടുത്തുകയും ചെയ്തു. കെ.പി.ആര്. ഗോപാലനെ കണ്‍ട്രോള് കമ്മിഷനിലും ഉള്‍പ്പെടുത്തി.\nകോറോം - തില്ലങ്കേരി- മുനയന്‍കുന്ന് - ഒഞ്ചിയം - പാടിക്കുന്ന്\nസായുധ ചെറുത്തുനില്‍പ്പടക്കം ലക്ഷ്യമിടുന്ന കൊല്‍ക്കത്താ തീസിസ് പാസാക്കി പുറത്തെത്തുമ്പോഴേക്കും വീണ്ടും നിരോധനവും പരക്കെ പോലീസ് നടപടികളുമായി. തുടര്‍ന്ന് മൂന്ന് വര്‍ഷം ഒളിവില് പ്രവര്‍ത്തനം. കൊല്‍ക്കത്താ തീസീസിന്റെ ആവേശത്തിലാണ് പിന്നീട് ജന്മിത്തവിരുദ്ധസമരങ്ങള് ശക്തിപ്പെട്ടത്. 1948-ലെ വിഷുക്കാലത്താണ് കണ്ണൂര് ജില്ലയിലെ കോറോത്തും തില്ലങ്കേരിയിലും നെല്ല് പൂഴ്ത്തിവെക്കുന്നതിനെതിരേ സമരം നടന്നത്.\nഏപ്രില് 12-ന് കോറോത്ത് വെടിവെപ്പ് നടന്നു. വെടിവെപ്പിലും അതുമായി ബന്ധപ്പെട്ടുണ്ടായ മറ്റ് സംഭവങ്ങളിലുമായി കോറോത്തെ ഏഴ് കര്‍ഷക പ്രവര്‍ത്തകര് രക്തസാക്ഷികളായി. ഏപ്രില് 15-ന് വിഷുനാളില് പട്ടിണി കിടക്കാനാവില്ലെന്ന മുദ്രാവാക്യത്തോടെ തില്ലങ്കേരിയില് പൂഴ്ത്തിവെച്ച നെല്ല് വിതരണം ചെയ്യാനാവശ്യപ്പെട്ട് മാര്‍ച്ച് നടത്തിയ കര്‍ഷകപ്രവര്‍ത്തകരെ വെടിവെച്ചു. തില്ലങ്കേരിയില് മാത്രം എട്ടു പേരാണ് രക്തസാക്ഷികളായത്. അതേ വര്‍ഷം മേയ് ഒന്നിന് കണ്ണൂര് ജില്ലയിലെ ചെറുപുഴയ്ക്കടുത്ത് മുനയംകുന്നില് നെല്ലെടുപ്പ് സമരം നടത്തിയ കമ്യൂണിസ്റ്റ് പ്രവര്‍ത്തകരുടെ ഒളിയിടം വളഞ്ഞ് പോലീസ് നടത്തിയ വെടിവെപ്പില് ആറുപേര് രക്തസാക്ഷികളായി. കണ്ണൂര് ജില്ലയിലെ വിവിധ കേന്ദ്രങ്ങളില് കര്‍ഷകസമരത്തിന് തിരികൊളുത്തിയ കെ.സി. കുഞ്ഞാപ്പുമാസ്റ്ററടക്കം ആറുപേര്.\n1948 ഏപ്രില് 30-ന് രാത്രി കോഴിക്കോട് ജില്ലയിലെ ഒഞ്ചിയത്ത് കൊല്‍ക്കത്താ തീസീസ് പഠിപ്പിക്കാന് സി.പി.ഐ. രഹസ്യയോഗം കൂടുന്നതറിഞ്ഞ് പോലീസ് എത്തി. പോലീസിനെ ജനക്കൂട്ടം തടയുകയും വെടിവെപ്പുണ്ടാവുകയും ചെയ്തു. പത്തു പേര് രക്തസാക്ഷികളായി. കൊച്ചിയില് വിശ്വനാഥമേനോന്, എന്.കെ. മാധവന്, എം.എം. ലോറന്‍സ് എന്നിവരുടെ നേതൃത്വത്തില് ഇടപ്പള്ളി പോലീസ് സ്റ്റേഷന് ആക്രമണം നടന്നു(1950 ഫെബ്രുവരി 28). 1950 മേയ് നാലിന് കണ്ണൂര് പാടിക്കുന്നില് രൈരു നമ്പ്യാര്, കുട്ട്യപ്പ, ഗോപാലന് എന്നീ കമ്യൂണിസ്റ്റ് പ്രവര്‍ത്തകരെ നിരത്തിനിര്‍ത്തി വെടിവെച്ചുകൊന്നു.\nഇങ്ങനെ കൊല്‍ക്കത്താ തീസിസും അതിന്റെ അടിസ്ഥാനത്തിലുള്ള സംഭവങ്ങളും നടന്നുകൊണ്ടിരിക്കെയാണ് ആ തീസീസ് തന്നെ ആത്മഹത്യാപരമാണെന്നും വലിയ പാളിച്ചയാണെന്നും വിമര്‍ശമുണ്ടാകുന്നത്. കൊല്‍ക്കത്താ തീസീസ് അനുസരിച്ചുള്ള പ്രവര്‍ത്തനങ്ങള് ഒളിവിലിരുന്ന് ഏകോപിപ്പിക്കുന്നതിനിടയിലാണ് സംസ്ഥാന സെക്രട്ടറി പി. കൃഷ്ണപിള്ള 1948 ഓഗസ്റ്റ് 19-ന് ആലപ്പുഴ മുഹമ്മയ്ക്കടുത്ത് കണ്ണര്‍കാട്ടെ ഒരു കുടിലില്‍വെച്ച് പാമ്പുകടിയേറ്റ് മരിച്ചത്. ആ വര്‍ഷംതന്നെ മേയ് 12-നാണ് മൊയാരത്ത് ശങ്കരനെ കോണ്‍ഗ്രസ് പ്രവര്‍ത്തകര് പിടിച്ച് തല്ലിയ ശേഷം പോലീസിലേല്‍പ്പിക്കുകയും പോലീസ് തല്ലിക്കൊല്ലുകയും ചെയ്തത്. ഉപ്പ് സത്യാഗ്രഹനായകരിലൊരാളും പത്രാധിപരും കോണ്‍ഗ്രസിന്റെ ചരിത്രകാരനും കൂടിയായിരുന്നു മൊയാരത്ത്.\nസ്റ്റാലിനെ കാണാന് മോസ്‌കോയില്\nകല്‍ക്കട്ടാ തീസീസിനെതിരേ ഉയര്‍ന്ന ശക്തമായ വിമര്‍ശനം ഒരു വര്‍ഷത്തിനകംതന്നെ രണദിവെയെ ജനറല് സെക്രട്ടറി സ്ഥാനത്തുനിന്ന് പുറത്താക്കുന്നതിലേക്കെത്തിച്ചു. പി.സി. ജോഷിയെപ്പോലെ ഒറ്റപ്പെട്ട് പുറത്തേക്ക്. പകരം സി. രാജേശ്വരറാവു ജനറല് സെക്രട്ടറിയായി. പരിപാടി എന്താവണമെന്നതിലായി പിന്നെ തര്‍ക്കം. തെലങ്കാന മാതൃകയില് (ചൈനീസ് മാതൃക) കര്‍ഷകര് ഗ്രാമങ്ങള് പിടിച്ചുപിടിച്ച് രാജ്യമാകെ മോചിപ്പിക്കുന്ന ലൈന് ആന്ധ്രക്കാരായ രാജേശ്വരറാവുവും സുന്ദരയ്യയും ബാസവപുന്നയ്യയും മുന്നോട്ടുവെച്ചു.\nപാര്‍ലമെന്ററി ജനാധിപത്യത്തില് ഉറച്ചുനിന്ന് ഇന്ത്യന്‍വിപ്ലവം യാഥാര്‍ഥ്യമാക്കാമെന്ന് എസ്.എ. ഡാങ്കേ, അജയഘോഷ്, എസ്.വി. ഘാട്ടെ എന്നിവരും. തര്‍ക്കംതീര്‍ത്ത് പരിപാടി തയ്യാറാക്കാന് ഇരുപക്ഷത്തെയും പ്രതിനിധാനം ചെയ്ത് രാജേശ്വരറാവു, ബാസവപുന്നയ്യ, ഡാങ്കേ, അജയഘോഷ് എന്നിവര് സ്റ്റാലിനെ കാണാന് സര്‍ക്കാര് സംവിധാനത്തിന്റെയെല്ലാം കണ്ണുവെട്ടിച്ച് അതിരഹസ്യമായി മോസ്‌കോയിലേക്ക് പോയി.\nതെറ്റുതിരുത്തി ജനകീയ ജനാധിപത്യത്തിലേക്ക്\nനാലുമാസം അവിടെ താമസിച്ച് സ്റ്റാലിന്റെ നേതൃത്വത്തിലുള്ള സോവിയറ്റ് കമ്യൂണിസ്റ്റ് നേതാക്കളുമായി അവര് ചര്‍ച്ച നടത്തി. റഷ്യന് പാതയോ ചൈനീസ് പാതയോ നോക്കിയല്ല, ഇന്ത്യന് യാഥാര്‍ഥ്യം മനസ്സിലാക്കി നിങ്ങള്‍തന്നെ പരിപാടി തയ്യാറാക്കണമെന്ന ഉപദേശമാണ് സ്റ്റാലിന് നല്‍കിയതെന്ന് പിന്നീട് വ്യക്തമായി. പ്രതിനിധികളായി പോയവര് മോസ്‌കോയില്‍വെച്ച് ചര്‍ച്ച നടത്തിയാണ് 1951-ലെ നയപ്രഖ്യാപനം എന്നറിയപ്പെടുന്ന പരിപാടി തയ്യാറാക്കിയത്.\nആ വര്‍ഷം ഒക്ടോബറില് കൊല്‍ക്കത്തയില് ചേര്‍ന്ന പ്രത്യേകസമ്മേളനം രണദിവെ തീസീസ് തള്ളിക്കളഞ്ഞു. ഇന്ത്യന് സ്വാതന്ത്ര്യം പ്രഹസനമാണെന്ന അതിലെ നിരീക്ഷണം തള്ളി എന്നുമാത്രമല്ല ആ തീസീസിലൂടെ പ്രസ്ഥാനത്തിന് വന് തകര്‍ച്ചയുണ്ടാക്കിയതിന്റെ ഉത്തരവാദിത്വം ചുമത്തി രണദിവെ അടക്കമുള്ള അഞ്ച് നേതാക്കളെ തിരഞ്ഞെടുക്കപ്പെട്ട എല്ലാ സ്ഥാനത്തുനിന്നും മാറ്റുകയും ചെയ്തു.\nജനകീയ ജനാധിപത്യം കൈവരിക്കാന് പാര്‍ലമെന്ററിയടക്കമുള്ള മേഖലകളുപയോഗിച്ച് പ്രവര്‍ത്തിക്കാന് തീരുമാനിച്ച ആ സമ്മേളനം നിരോധനം പിന്‍വലിപ്പിച്ച് മുഖ്യധാരാ പ്രവര്‍ത്തനത്തിന് വഴിയൊരുക്കി. കേരളത്തില്‍നിന്ന് ഇ.എം.എസിനും കെ.സി. ജോര്‍ജിനും പുറമേ എന്.സി. ശേഖര്, എം.എന്. ഗോവിന്ദന് നായര്, സി. അച്യുതമേനോന്, എന്.ഇ. ബാലറാം എന്നിവരാണ് അതില് സംബന്ധിച്ചത്.\nതിരുവിതാംകൂറില് കല്‍ക്കട്ടാ തീസീസിന് തൊട്ടുമുമ്പ്, അതായത് 1948- ജനുവരിയിലായിരുന്നു തിരഞ്ഞെടുപ്പ്. പുന്നപ്ര വയലാര് സമരവുമായി ബന്ധപ്പെട്ട് നേതാക്കളെല്ലാം ഒളിവില്. പി. കൃഷ്ണപിള്ളയും ഭാര്യ തങ്കമ്മയും കെ.ആര്. ഗൗരിയുടെ വീട്ടില് ഒളിച്ചുതാമസം. ഗൗരിയുടെ സഹോദരന് സുകുമാരന് സമരനേതാക്കളിലൊരാളായിരുന്നു. ആയിടെ മാത്രം വക്കീലായി പ്രാക്ടീസ് തുടങ്ങിയ ഗൗരിയുടെ ശ്രദ്ധ കൂടുതലും പാര്‍ട്ടി പ്രവര്‍ത്തനത്തിലായി. തിരഞ്ഞെടുപ്പില് ചേര്‍ത്തല മണ്ഡലത്തില് ഗൗരി സ്ഥാനാര്‍ഥിയായി. ഗൗരിയും ടി.വി. തോമസും പി.ടി. പുന്നൂസുമടക്കം മത്സരിച്ച 40 സ്ഥാനാര്‍ഥികളും തോറ്റുവെന്ന് മാത്രമല്ല ടി.വി.യും ഗൗരിയുമടക്കം നാലുപേര്‍ക്ക് മാത്രമാണ് കെട്ടിവെച്ച കാശ് തിരിച്ചുകിട്ടിയത്. കല്‍ക്കട്ടാ തീസീസ് വന്ന് കുറച്ചുനാള്‍ക്കകം ഗൗരിയെ അറസ്റ്റുചെയ്ത് പോലീസ് ലോക്കപ്പിലും പിന്നീട് ജയിലിലുമടച്ചു. കേരളരാഷ്ട്രീയത്തിലെ ഏറ്റവും ഉജ്ജ്വല വനിതാനേതൃത്വത്തിന്റെ ഉദ്ഭവമായി അത്.\nതിരഞ്ഞെടുപ്പ് രാഷ്ട്രീയത്തിന്റെ രുചി\nനിയമവിധേയമായി പ്രവര്‍ത്തിക്കാന് തുടങ്ങിയതോടെ ജനകീയ ജനാധിപത്യ മുദ്രാവാക്യവും കൃഷി ഭൂമി കൃഷിക്കാരന് എന്ന മുദ്രാവാക്യവുമായി പാര്‍ട്ടി ഒന്നാം പൊതുതിരഞ്ഞെടുപ്പില് പൂര്‍ണമായും രംഗത്തിറങ്ങി. കോണ്‍ഗ്രസിനോട് വിടപറഞ്ഞ് കെ. കേളപ്പനടക്കമുള്ള നേതാക്കള് രൂപവത്കരിച്ച കിസാന് മസ്ദൂര് പ്രജാ പാര്‍ട്ടി കമ്യൂണിസ്റ്റ് പാര്‍ട്ടിയുമായി സഹകരിച്ച് തിരഞ്ഞെടുപ്പിനെ നേരിടുകയായിരുന്നു. മലബാറില് കോണ്‍ഗ്രസിന് വലിയ പരാജയമാണുണ്ടായത്. സി.പി. ഐ.-കെ.എം.പി. മുന്നണിയിലെ എ.കെ.ജി.യും കേളപ്പനും കെ.എ. ദാമോദരമേനോനും നെട്ടൂര് പി. ദാമോദരനും എം.പി.മാരായി. തിരുവിതാംകൂറില് മീനച്ചിലില് മത്സരിച്ച പി.ടി. പുന്നൂസിന്റെ ജയവും സി.പി.ഐ.യ്ക്ക് ആശ്വാസമായി.\nസ്ഥാനമേറ്റശേഷം പുറത്തുവരുന്ന ആദ്യ ഇ.എം.എസ്. മന്ത്രിസഭയിലെ അംഗങ്ങള്\n1946-ലും '48-ലും നടന്ന തിരഞ്ഞെടുപ്പില് ഒറ്റ സീറ്റും നേടാനാവാത്ത സി.പി.ഐ. പരാജയപരമ്പരകളെ അതിജീവിച്ച് മുന്നോട്ടേക്ക് കുതിക്കുന്നതിനിടയില് അഭിപ്രായഭിന്നതകള് തലപൊക്കാന് തുടങ്ങി. വില്ലന്മാര് റഷ്യയും ചൈനയും തന്നെ. തെലങ്കാന സമരത്തിന്റെയും മറ്റും പശ്ചാത്തലത്തില് കോണ്‍ഗ്രസിന്റെ, പ്രത്യേകിച്ച് നെഹ്രുവിന്റെ നയത്തില് ഇടതനുകൂലപ്രവണതകള് കാണാന് തുടങ്ങിയത് സി.പി.ഐ.യിലെ ഒരു വിഭാഗത്തില് പ്രതീക്ഷയുളവാക്കി. ക്രൂഷ്ചേവും ബുള്‍ഗാനിനും ഇന്ത്യയിലെ കോണ്‍ഗ്രസ് സര്‍ക്കാരിനനുകൂല പ്രസ്താവന നടത്തി. 1953-ല് മധുരയില് നടന്ന സി.പി.ഐ. മൂന്നാം കോണ്‍ഗ്രസില് നയപരമായ ഭിന്നതകള് ഉടലെടുത്തു.\n1956-ല് പാലക്കാട്ടുനടന്ന നാലാം കോണ്‍ഗ്രസില് രണ്ട് വിഭാഗമായി തിരിഞ്ഞ് വോട്ടെടുപ്പ് നടന്നു. കോണ്‍ഗ്രസുമായി സഹകരിച്ച് പാര്‍ലമെന്ററി പ്രവര്‍ത്തനം നടത്തി കൃഷിക്കാര്‍ക്കും തൊഴിലാളികള്‍ക്കും അനുകൂലമായ നയപരിപാടി നടപ്പാക്കിക്കണം എന്ന പ്രമേയം വോട്ടിനിട്ട് നിരാകരിക്കുകയായിരുന്നു. ഈ പ്രശ്‌നങ്ങളും സോവിയറ്റ് കമ്യൂണിസ്റ്റ് പാര്‍ട്ടിയുടെ കോണ്‍ഗ്രസ് അനുകൂല നിലപാടും സി.പി.ഐ.ക്കകത്തെ ഭിന്നത രൂക്ഷമായി വളര്‍ത്തിക്കൊണ്ടിരുന്നു. പാര്‍ട്ടി ആദ്യം അധികാരത്തില് വരുമെന്ന് നിരീക്ഷകരടക്കം കരുതിയ ആന്ധ്രയില് 1956-ല് നടന്ന നിയമസഭാ തിരഞ്ഞെടുപ്പില് വലിയ തോല്‍വിയാണുണ്ടായത്.\nഎന്നാല്, ആന്ധ്രയിലെ തിരിച്ചടിയും ജനകീയ ജനാധിപത്യം എന്ന ദീര്‍ഘകാല ലക്ഷ്യംനേടുന്നതിന് താത്കാലികമായി സ്വീകരിക്കേണ്ട അടവിന്റെ കാര്യത്തിലുള്ള ഭിന്നാഭിപ്രായവും കേരളത്തിലെ തിരഞ്ഞെടുപ്പ് ഒരുക്കത്തെ ബാധിച്ചില്ല. നാല്‍പതുകളില് ത്യാഗപൂര്‍ണമായ പ്രവര്‍ത്തനം നടത്തിയത് എന്തിനു വേണ്ടിയായിരുന്നുവെന്ന് ബോധ്യപ്പെടുത്തുന്നതിനുള്ള ശ്രമമാണ് സി. പി.ഐ. ഒറ്റക്കെട്ടായി നടത്തിയത്. പാര്‍ട്ടിക്കകത്തെ ഭിന്നാഭിപ്രായം പുറത്തറിയിക്കാതിരിക്കാനും സാധിച്ചു.\nചരിത്രമായി മാറിയ സ്ഥാനാരോഹണം\nഐക്യകേരളം രൂപവത്കരിച്ച ശേഷമുള്ള ആദ്യനിയമസഭാ തിരഞ്ഞെടുപ്പും രണ്ടാം ലോക്സഭാ തിരഞ്ഞെടുപ്പും 1957 ഫെബ്രുവരി 28-നായിരുന്നു. മുന്നണിയല്ലാതെ മത്സരം. 114 മണ്ഡലങ്ങളിലായി 126 പേരെ നിയമസഭയിലേക്കും 17 മണ്ഡലത്തിലായി 18 പേരെ ലോക്സഭയിലേക്കും തിരഞ്ഞെടുക്കണം. ലോക്സഭയിലേക്ക് തിരുവിതാംകൂറില് മികച്ച വിജയം സി.പി.ഐ.ക്കായിരുന്നു. മലബാറില് അത്രതന്നെ വിജയം ലഭിച്ചില്ല. കാസര്‍കോട്ട് എ.കെ.ജി.യുടെ വിജയം ആശ്വാസമായി.\nനിയമസഭയിലേക്ക് 60 സ്വന്തം സ്ഥാനാര്‍ഥികളെയും അഞ്ച് സ്വതന്ത്രരെയും ജയിപ്പിച്ച് ഒറ്റയ്ക്ക് അധികാരത്തിലെത്തുകയായിരുന്നു കമ്മ്യൂണിസ്റ്റ് പാര്‍ട്ടി. ലോകത്തില് ആദ്യമായി ഒരു കമ്യൂണിസ്റ്റ് പാര്‍ട്ടി തിരഞ്ഞെടുപ്പിലൂടെ അധികാരത്തിലെത്തി എന്ന പ്രചാരണം ലോകത്തെങ്ങുമുണ്ടായി. രാജ്യത്താകെ പുരോഗമന ശക്തികളെ ആവേശം കൊള്ളിക്കുകയും പ്രചോദനമേകുകയും ചെയ്തുകൊണ്ട് '57 ഏപ്രില് അഞ്ചിന് ആലപ്പുഴ വലിയ ചുടുകാട്ടില് പുന്നപ്ര-വയലാര് രക്തസാക്ഷികള്‍ക്കും പി. കൃഷ്ണപിള്ളയ്ക്കും ആദരാഞ്ജലികളര്‍പ്പിച്ച ശേഷം ഇ.എം.എസ്. മുഖ്യമന്ത്രി സ്ഥാനം ഏറ്റെടുത്തു.\nഅധികാരത്തിലെത്തി ആറാമത്തെ ദിവസമാണ് ഒഴിപ്പിക്കല് തടഞ്ഞുകൊണ്ടുള്ള ഓര്‍ഡിനന്‍സ് കൊണ്ടുവന്നത്. രാജ്യത്താകെ വലിയ ചലനം സൃഷ്ടിച്ച സംഭവമായിരുന്നു അത്. ഭൂപരിഷ്‌കരണത്തിലേക്കുള്ള ചുവടുവെപ്പ്. കര്‍ഷകരെയും കര്‍ഷകത്തൊഴിലാളികളെയും കുടിയാന്മാരെയും സംബന്ധിച്ച് ആഹ്ലാദം പകര്‍ന്ന തീരുമാനം. തുടര്‍ന്ന് രണ്ട് വര്‍ഷത്തിനകം ഭൂപരിഷ്‌കരണനിയമം പാസാക്കി. അടുത്തത് വിദ്യാഭ്യാസനിയമം. സര്‍ക്കാര് സ്‌കൂളുകളിലേതുപോലെ സ്വകാര്യ സ്‌കൂളുകളിലും അധ്യാപകര്‍ക്ക് സര്‍ക്കാര് നേരിട്ട് ശമ്പളം നല്‍കുന്നതിനും അധ്യാപക നിയമനത്തിന് പൊതുമാനദണ്ഡം കൊണ്ടുവരുന്നതിനുമുദ്ദേശിച്ചുള്ള നിയമം. മാനേജര്‍മാരുടെ അധികാരം കവരുന്നുവെന്ന പേരില് വലിയ എതിര്‍പ്പുണ്ടായി. ഭൂപരിഷ്‌കരണനിയമത്തിനും വലിയ എതിര്‍പ്പ്. അധികാരവികേന്ദ്രീകരണത്തിനായി രണ്ട് ബില്ലുകളും സഭയില് അവതരിപ്പിച്ചു.\nബില് പാസാക്കിയ അസംബ്ലിസമ്മേളനം അവസാനിച്ചപ്പോഴേക്കും വിമോചനസമരത്തിന്റെ തുടക്കമായി. 1959 ജൂണ് 13-ന് തുടങ്ങിയ വിമോചനസമരത്തില് അങ്കമാലിയിലടക്കം ഒട്ടേറെ കേന്ദ്രങ്ങളില് പോലീസ് വെടിവെപ്പുണ്ടായി. കുറേയധികം പേര് കൊല്ലപ്പെട്ടു. ഒടുവില് 1959 ജൂലായ് 31-ന് മന്ത്രിസഭയെ രാഷ്ട്രപതി പിരിച്ചുവിട്ടു.\nതിരഞ്ഞെടുക്കപ്പെട്ട ഒരു സര്‍ക്കാരിനെ പുറത്താക്കിക്കാന് നടത്തിയ സമരം കേരളസമൂഹത്തില് വലിയ ജീര്‍ണതയ്ക്ക് തുടക്കം കുറിച്ചുവെന്ന വിമര്‍ശനമാണ് പില്‍ക്കാലത്ത് ഇരു കമ്യൂണിസ്റ്റ് പാര്‍ട്ടികളും ഉയര്‍ത്തിയത്. രാഷ്ട്രീയത്തില് വര്‍ഗീയ-സാമുദായിക ശക്തികളുടെ നിരന്തര ഇടപെടലിന് ഇടകൊടുത്തുവെന്നും വിമര്‍ശനമുണ്ടായി. എന്നാല്, സംസ്ഥാനത്ത് സെല് ഭരണം അടിച്ചേല്‍പ്പിച്ചതിനെതിരായ ജനരോഷമാണ് വിമോചനസമരത്തിനിടയാക്കിയതെന്നാണ് എതിര്‍വിഭാഗത്തിന്റെ പക്ഷം. കഷ്ടിച്ച് 28 മാസമേ ഭരണത്തിലിരുന്നുള്ളൂവെങ്കിലും കേരളത്തില് കമ്യൂണിസത്തിന്റെ വേരാഴ്ത്താന് ആദ്യ ഐക്യകേരള സര്‍ക്കാരിന് കഴിഞ്ഞു.\nContent Highlights: communist party history in kerala


ഇങ്ങനെയാണ് കമ്മാര സംഭവം സിനിമയായത്; മേക്കിംഗ് വീഡിയോ പുറത്ത്\nമുരളി ഗോപി എഴുതിയ ചിത്രം കമ്മാരൻ എന്ന വ്യക്തിയുടെ ജീവിതത്തിലെ3കാലഘട്ടങ്ങളുടെ കഥയാണ് ചിത്രം പറയുന്നത്\n02 Mar, 2019 at 06:52 AM\nചെറിയൊരു ഇടവേളക്ക് ശേഷം ദിലീപ് നായകനായി തിരിച്ചെത്തിയ ചിത്രമാണ് കമ്മാര സംഭവം. ചിത്രത്തിലെ ദിലീപിന്റെ കിടിലൻ മേക്കോവർ തുടക്കത്തിൽ തന്നെ ചർച്ചയായിരുന്നു. ഇപ്പോഴിതാ രതീഷ് അമ്പാട്ട് സംവിധാനം ചെയ്തിരികുന്ന കമ്മാര സംഭവത്തിലെ ദിലീപിന്റെ വേഷപ്പകർച്ചയടക്കം കാണിക്കുന്ന ചിത്രത്തിന്റെ മേക്കിം\nഗ് വീഡിയോ പുറത്തിറങ്ങിയിരിക്കുകയാണ്.\nമൂന്ന് ഘട്ടങ്ങളായി കഥ പറയുന്ന കമ്മാര സംഭവത്തിൽ, ദിലീപിന്റെയുൾപ്പടെയുള്ള മൂന്ന് വ്യത്യസ്ത രൂപങ്ങളാണ് മേക്കിങ് വീഡിയോയിലുള്ളത്. വീഡിയോ ഇതിനോടകം സോഷ്യൽ മീഡിയയിൽ വെെറലായിരിക്കുകാണിപ്പോൾ. ഗോകുലം ഫിലിംസിന്റെ ബാനറിൽ ഗോകുലം ഗോപാലനാണ് 20 കോടിയിലധികം മുതൽ മുടക്കുള്ള ചിത്രം നിർമിച്ചിരിക്കുന്നത്.\nമുരളി ഗോപി എഴുതിയ ചിത്രം കമ്മാരൻ എന്ന വ്യക്തിയുടെ ജീവിതത്തിലെ3കാലഘട്ടങ്ങളുടെ കഥയാണ് ചിത്രം പറയുന്നത്. ചിത്രത്തിൽ ദിലീപാണ് കമ്മാരനായെത്തുന്നത്. ദിലീപിന് പുറമെ, ഇന്ദ്രൻസ്, ബോബി സിംഹ, സിദ്ധിഖ്, നമിത പ്രമോദ്, നെടുമുടി വേണു, സിദ്ധാർഥ്, അലസിയർ, ശ്വേതാ മേനോൻ എന്നിവരും ചിത്രത്തിൽ വേഷമിട്ടിട്ടുണ്ട്.\nDileepMurali GopiKammara Sambhavam


ഹോളിവുഡ് നടന്മാരെ വരെ വെല്ലുന്ന ഫസ്റ്റ്ലുക്കുമായി മെഗാസ്റ്റാർ മമ്മൂട്ടി. റോൾസ് റോയ്സിനു മുന്നിൽ മുടി നീട്ടി വളർത്തി കട്ടി മീശയുമായി കൂളിങ് ഗ്ലാസിൽ നടന്നുവരുന്ന മമ്മൂട്ടിയാണ് സമൂഹമാധ്യമങ്ങളിൽ തരംഗം.അജയ് വാസുദേവ് സംവിധാനം ചെയ്യുന്ന ഷൈലോക്ക് എന്ന സിനിമയിലെ മമ്മൂട്ടിയുടെ ലുക്ക് ആണിത്. മലയാളത്തിൽ ഈ അടുത്തിറങ്ങിയതിൽ ഏറ്റവും സ്റ്റൈലിഷ് ഫസ്റ്റ്ലുക്ക് ആണ് ഇതെന്ന് ആരാധകർ പറയുന്നു. താരത്തിന്റെ പിറന്നാളിനോട് അനുബന്ധിച്ചാണ് ചിത്രം റിലീസ് ചെയ്തത്.\nഗുഡ്‌വില് എന്റര്‍ടൈന്‍മെന്റ്‌സിന്റെ ബാനറില് ജോബി ജോര്‍ജ് ആണ് ഷൈലോക്ക് നിര്‍മിക്കുന്നത്. തമിഴ് നടൻ രാജ് കിരൺ ഈ ചിത്രത്തിലൂടെ ആദ്യമായി മലയാളത്തിലെത്തുന്നു. മീനയാണ് നായിക.മെഗാ മാസ് ആയി ഒരുങ്ങുന്ന ചിത്രത്തിൽ പലിശക്കാരന്റെ വേഷത്തിലാണ് മമ്മൂട്ടി എത്തുന്നത്. മമ്മൂട്ടി–രാജ് കിരൺ കോംപോ തന്നെയാകും സിനിമയുടെ പ്രധാനആകർഷണം. ദ് മണി ലെന്‍ഡര് എന്നാണ് ചിത്രത്തിന്റെ ടാഗ്‌ലൈന്.നവാഗതരായ അനീഷ് ഹമീദും ബിബിന് മോഹനും ചേര്‍ന്നാണ് ചിത്രത്തിന്റെ കഥ തിരക്കഥ സംഭാഷണം. രണദിവ് ആണ് ഛായാഗ്രഹണം. സംഗീതം ഗോപി സുന്ദര്.


നയങ്ങളും നിബന്ധനകളും | സാൻഡ് പെബിൾ ടൂറുകൾ\nപൊതു വ്യവസ്ഥകൾ & വ്യവസ്ഥകൾ\nഎല്ലാ നിരക്കുകളും ഇന്ത്യൻ രൂപയിലാണ്.\nമൊത്തം ബില്ല് തുകയിൽ ജിഎസ്ടി എൺപത്% വരെ ബാധകം.\nഉപയോഗിക്കുന്നതിന് മുമ്പ് ഗസ്റ്റ് വാഹനങ്ങൾ പരിശോധിച്ച് വാഹനം നേടാൻ അഭ്യർത്ഥിക്കുന്നു. സ്വന്തം കസ്റ്റഡിയിൽ അവരുടെ വസ്തുവകകൾ സൂക്ഷിക്കണമെന്നും അവർ അഭ്യർഥിക്കുന്നു. നഷ്ടത്തിന് എന്തെങ്കിലും ഉത്തരവാദിത്തം ഞങ്ങൾക്കില്ല.\nആവശ്യത്തിനായുള്ള കാറിന്റെ തരത്തിലുള്ള അപ്രത്യക്ഷമായ ചില കാരണങ്ങൾ ലഭ്യമല്ലെങ്കിൽ ഗസ്റ്റിന് സമാനമായ ഒരു തരം കാർ നൽകും.\nമോട്ടോർ റോഡുകളിൽ മാത്രം യാത്രയുടെ യാത്രയാണ് കാഴ്ച.\nഇന്ത്യൻ മോട്ടോർ വാഹന നിയമത്തിലെ നിബന്ധനകളേക്കാൾ ഉയർന്ന വേഗതയിൽ ഡ്രൈവർ നിർബന്ധിതമായി നിർബന്ധിതമായിരിക്കില്ല. രാത്രികാല യാത്ര ഒഴിവാക്കരുതെന്ന് അഭ്യർത്ഥിക്കുന്നു.\nഅതിഥികളുടെ മെച്ചപ്പെട്ട സൗകര്യത്തിന്, സാൻഡ് പെബിൾസ് ടൂർസ്, പാർക്കിങ് ഫീസ് / ടോൾ ചാർജ്സ്, ഇൻറർ-സ്റ്റേറ്റ് ബോർഡർ പെർമിറ്റ് ചാർജുകൾ എന്നിവ അടയ്ക്കാറുണ്ട്, അവ ഡ്യൂട്ടീറ്റുകളുടെ ഉൽപാദനത്തിൽ ഡ്യൂട്ടി ഉൽപാദനം നിർവഹിക്കുന്നതിനുള്ള അതിഥി നൽകുന്നതാണ്.\nപ്രാദേശിക ഉത്തരവാദിത്തങ്ങളിൽ, രാവിലെ 22.00 മുതൽ മുതൽ ഇന്നുവരെ 06.00 മണിക്കൂർ വരെയുള്ള ഡ്രൈവർക്ക് നിരക്ക് ഈടാക്കും. മറ്റെല്ലാ അധികചെലവുകളും ഉപയോഗിക്കുമ്പോൾ പണമായി പണം നൽകണം.\nഘാട്ട് റോഡുകളിൽ ഡ്രൈവിംഗ് സമയത്ത് എയർ-കണ്ടീഷൻ തുടരും.\nട്രാഫിക് ജാമും മറ്റ് മുൻകൂട്ടിക്കാണാൻ കഴിയാത്ത സാഹചര്യങ്ങളും ഒഴിവാക്കുന്നതിനായി, എയർപോർട്ട് / റെയിൽവേ കൈമാറ്റത്തിനുള്ള മുൻകൂർ നോട്ടീസ് നൽകണം.\nഉപയോഗം ആധികാരികമാക്കാൻ ഉപയോക്താവിന് ട്രിപ്-ഷീറ്റുകൾ വേണം. തുടർന്നുള്ള പരാതികൾ രസിക്കുന്നില്ല.\nഅതിഥികൾ ഞങ്ങളുടെ ഗുണനിലവാരവും പ്രകടനവും വിലയിരുത്താൻ അഭ്യർത്ഥിക്കുകയും, ഫീഡ്ബാക്ക് "ഫോറം" അവതരിപ്പിക്കുകയും ചെയ്യുക, നിങ്ങളെ കൂടുതൽ മികച്ച രീതിയിൽ സേവിക്കാൻ ഇത് ഞങ്ങളെ സഹായിക്കും.\nരേഖാമൂലം അല്ലാത്ത പക്ഷം ബില്ലുകൾ ക്ലയന്റ് / ഗസ്റ്റ് വഴി ഉയർത്തും. ബുക്കിംഗ് സമയത്ത് പേയ്മെന്റ് മോഡ് വ്യക്തമായി നിർദ്ദേശിക്കേണ്ടതാണ്.\nബില്ലുകൾ ഒൻപതാം അടിസ്ഥാനത്തിൽ അവതരിപ്പിക്കപ്പെടും. ഒരു കരാറിന്റെ നിർവ്വഹണ ബില്ലിൽ നിന്ന് ലഭിക്കുന്ന പരമാവധി 15 ദിവസങ്ങൾക്കുള്ളിൽ മണൽ പെബിൾസ് അനുവദിക്കുന്നു. ക്രെഡിറ്റ് ടൈം സാൻഡ് പീപ്പിൾസ് ബിൽ അടച്ചുകൊണ്ടുള്ള കുറഞ്ഞത് മണിക്കൂറിനുള്ളിൽ എഴുതിയിരിക്കണം.\nമുകളിൽ പറഞ്ഞ ടേഫ് ഫ്യൂവൽ അല്ലെങ്കിൽ ഗവൺമെന്റിന്റെ വിലയിൽ വർദ്ധനവ് കണക്കിലെടുക്കുമ്പോൾ ആനുപാതിക ആശ്ചര്യപ്പെടുത്തുന്നതാണ്. ടാക്സ് ഘടകങ്ങൾ.\nഭുവനേശ്വറിലെ വാഹനത്തിന്റെ മുന്നേറ്റം തികച്ചും മണൽക്കല്ലുകൾ നിറഞ്ഞതാണ്.\nപേയ്മെന്റുകൾ പണം ഉപയോഗിച്ച് തീർപ്പാക്കാം അല്ലെങ്കിൽ / സി പേയ്മെന്റ് ചെക്ക് / ഡി.ഡി /സാൻഡ് പെബിൾസ് ടൂർ 'എൻ' ട്രാവൽസ് (1) പ്രൈവറ്റ് ലിമിറ്റഡ്."ക്രെഡിറ്റ് കാർഡ് / RTGS അല്ലെങ്കിൽ NEFT വഴിയും പേയ്മെൻറുകളും തീർപ്പാക്കപ്പെടാം (ക്രെഡിറ്റ് കാർഡ് വഴിയുള്ള പേയ്മെന്റ് 3% അധികമായിരിക്കും).\nക്രെഡിറ്റ് കാർഡ് വഴി സെറ്റിൽമെന്റ് വഴി, കാർഡ് നമ്പറും കാലാവധി തീയതിയും ബുക്കിംഗിന്റെ സമയത്ത് മെയിൽ ചെയ്യുക / ഫാക്സ് ചെയ്യണം. ആക്സസ് അനായാസമായിരുന്നാൽ, ബുക്കിംഗ് ക്ലയന്റ് / ഗസ്റ്റ് പണമായി നൽകേണ്ടതുണ്ട്.\nRTGS / NEFT വഴി സെറ്റില് ചെയ്ത പേയ്മെന്റില്, സണ്ബില് പെബില്സ് വിശദാംശങ്ങള് ശ്രദ്ധിക്കണം.\nക്രെഡിറ്റ് സെറ്റിൽമെന്റായ 25000.- അല്ലെങ്കിൽ അതിൽ കൂടുതലാണെങ്കിൽ, ക്ലയന്റ് / ഗസ്റ്റിന്റെ പാൻ കാർഡ് പകർത്തി നൽകണം.\nഎല്ലാ തർക്കങ്ങളും ഭുവനേശ്വർ നിയമപരമായ പരിധിക്ക് വിധേയമാണ്.


Twin blasts in In Lebanon's Capital Beirut, Many killed | ലബനന് തലസ്ഥാനമായ ബെയ്‌റൂട്ടില് ഇരട്ട സ്‌ഫോടനം! 25ലധികം പേർ കൊല്ലപ്പെട്ടു,2500ലധികം പേർക്ക് പരിക്ക് - Malayalam Oneindia\n2 min ago കോണ്‍ഗ്രസിന് നെഞ്ചിടിപ്പേറുന്നു; എറണാകുളം കൈവിടും? നിര്‍ണ്ണായക പ്രഖ്യാപനത്തിന് കെവി തോമസ്\n47 min ago എ പ്ലസ് മണ്ഡലത്തില് നിന്ന് ശോഭയെ വെട്ടി ബിജെപി; ശശികലയ്ക്ക് പുറമെ സന്ദീപ് വാര്യരും പാലക്കാട് പട്ടികയില്\n56 min ago ഐസക് രാജിവെക്കണമെന്ന് ചെന്നിത്തല, കിഫ്ബിയിലെ അടിയന്തര പ്രമേയം തളളി, പ്രതിപക്ഷം ഇറങ്ങിപ്പോയി\nUpdated: Wed, Aug 5, 2020, 1:12 [IST]\nബെയ്‌റൂട്ട്: ലബനന് തലസ്ഥാനമായ ബെയ്‌റൂട്ടില് ഇരട്ട സ്‌ഫോടനം. ബെയ്‌റൂട്ട് തുറമുഖത്തിന് സമീപത്താണ് വന് സ്‌ഫോടനം ഉണ്ടായിരിക്കുന്നത്. 25ലധികം പേർ സ്ഫോടനത്തിൽ കൊല്ലപ്പെട്ടതായും 2500 പേർക്ക് പരിക്കേറ്റതായും ലെബനീസ് ആരോഗ്യമന്ത്രിയെ ഉദ്ധരിച്ച് മാധ്യമങ്ങൾ റിപ്പോർട്ട് ചെയ്യുന്നു. അനവധി കെട്ടിടങ്ങളും സ്‌ഫോടനത്തില് തകര്‍ന്നിട്ടുണ്ട്. ലബനന് മുന് പ്രധാനമന്ത്രി റഫീഖ് ഹരീരിയുടെ കൊലപാതകക്കേസില് കോടതി വിധി പറയാനിരിക്കെയാണ് രാജ്യത്തെ നടുക്കിയ സ്‌ഫോടനം.\nസ്‌ഫോടനത്തില് നൂറില് അധികം ആളുകള്‍ക്ക് പരിക്ക് പറ്റിയിട്ടുണ്ട് എന്നാണ് റിപ്പോര്‍ട്ടുകള്. സ്‌ഫോടനത്തിന്റെ വീഡിയോ ദൃശ്യം പ്രചരിക്കുന്നുണ്ട്. 2005ല് കാര് ബോംബ് സ്‌ഫോടനത്തിലാണ് മുന് പ്രധാനമന്ത്രിയായ റഫീഖ് ഹരാരി കൊല്ലപ്പെട്ടത്. ഒപ്പം 21 പേരും കൊല്ലപ്പെട്ടിരുന്നു. കേസില് ഷിയ മുസ്ലീം വിഭാഗത്തില്‍പ്പെട്ട നാല് പ്രതികളുടെ വിചാരണയാണ് നടക്കുന്നത്. ഈ കേസില് യുഎന് ട്രൈബ്യൂണല് വിധി പറയാനിരിക്കെയാണ് രാജ്യത്തെ നടുക്കിക്കൊണ്ട് ഇരട്ട സ്ഫോടനങ്ങൾ ഉണ്ടാകുന്നത്.\nസ്ഫോടനത്തൽ നിരവധി വീടുകളും ബാൽക്കണികളും തകർന്നിട്ടുണ്ടെന്ന് റോയിറ്റേഴ്സ് റിപ്പോർട്ട് ചെയ്യുന്നു. നൂറ് കണക്കിന് പേർക്ക് സ്ഫോടനത്തിൽ പരിക്കേറ്റതായാണ് അൽ മയാദീൻ ടിവി റിപ്പോർട്ട് ചെയ്യുന്നത്. സ്ഫോടക വസ്തുക്കൾ സൂക്ഷിച്ച സ്ഥലത്താണ് സ്ഫോടനമുണ്ടായിട്ടുള്ളതെന്നാണ് ബെയ്റൂട്ട് ഇന്റേണൽ സെക്യൂരിറ്റി ചീഫ് നൽകുന്ന വിവരം.\nതുറമുഖ മേഖലയിൽ സ്ഫോടക വസ്തുക്കൾ സൂക്ഷിക്കുന്ന ഗൌഡൌണിലാണ് സ്ഫോടനം ഉണ്ടായിട്ടുള്ളതെങ്കിലും കാരണം വ്യക്തല്ല. സ്ഫോടനത്തിൽ ബെയ്റൂട്ടിൽ വൻതോതിൽ നാശനഷ്ടങ്ങളുണ്ടായിട്ടുണ്ടെന്നാണ് ലെബനൻ ആരോഗ്യമന്ത്രിയെ ഉദ്ധരിച്ച് പുറത്തുവരുന്ന റിപ്പോർട്ടുൾ. നൂറ് കണക്കിന് പേരെ ആശുപത്രിയിലേക്ക് കൊണ്ടുപോയതായാണ് ലെബനീസ് റെഡ് ക്രോസ് നൽകുന്ന വിവരം.\nബെയ്‌റൂട്ട് സ്‌ഫോടനം 240 കിമീ ദൂരെ വരെ അറിഞ്ഞു;3ലക്ഷം പേര്‍ക്ക് വീടില്ല, കൊടും പട്ടിണിയിലേക്ക്\nblast bomb blast lebanon സ്ഫോടനം ബോംബ് സ്ഫോടനം ലെബനന്\nTwin blasts in In Lebanon's Capital Beirut, Many killed


ആദിവാസി റേഷൻ വിതരണത്തിൽ തിരിമറി; റേഷൻ കട സസ്പെൻഡ് ചെയ്യാൻ ശിപാർശ : Deepika.com Nattu Visesham\nFriday, December 3, 2021 12:34 AM IST\nനിലന്പൂർ: ആദിവാസികൾക്കുള്ള റേഷൻ വിതരണത്തിൽ തിരിമറി നടത്തിയ റേഷൻ കട സസ്പെന്‍ഡ് ചെയ്യാൻ സംസ്ഥാന ഭക്ഷ്യ കമ്മീഷൻ ശിപാർശ ചെയ്തു. കരുളായിയിലെ എആർഡി 42-ാം നന്പർ റേഷൻ കടക്കെതിരെയാണ് നടപടി. സംഭവത്തിൽ ജില്ലാ സപ്ലെ ഓഫീസറോട് ഭക്ഷ്യസുരക്ഷാ കമ്മീഷൻ റിപ്പോർട്ട് ആവശ്യപ്പെട്ടിട്ടുമുണ്ട്. കരുളായി ഉൾവനത്തിലെ മാഞ്ചീരി കോളനിക്കാരുടെ ജീവിത പ്രശ്നങ്ങൾ അറിയാനും പരിഹാരങ്ങൾ കണ്ടെത്താനുമായി സബ് കളക്ടർ ശ്രീധന്യാ സുരേഷ്, എഡിഎം മെഹറലി, ഭക്ഷ്യസുരക്ഷാ കമ്മീഷൻ അംഗം വി.രമേശൻ എന്നിവരടങ്ങിയ സംഘം കഴിഞ്ഞ ദിവസം മാഞ്ചീരിയിലെത്തുകയും ഭക്ഷ്യധാന്യങ്ങളുടെ കുറവ് സംബന്ധിച്ച് കോളനിക്കാർ സംഘത്തോട് പരാതിപ്പെടുകയും ചെയ്തിരുന്നു.\nഇതേ തുടർന്ന് നടത്തിയ അന്വേഷണത്തിലാണ് കോളനിക്കാർക്ക് ഗോതന്പ് ലഭിക്കുന്നില്ലെന്ന് കണ്ടെത്തിയത്. കോളനിയിലെ ചിലർ ഗോതന്പ് ഇതുവരെ കണ്ടിട്ടില്ലെന്നാണ് പറഞ്ഞത്. തുടർന്ന് ഇവർക്ക് ഭക്ഷ്യധാന്യങ്ങൾ വിതരണം ചെയ്യുന്ന റേഷൻ കടയിൽ സംഘം പരിശോധന നടത്തി. കോളനിക്കാർക്ക് എല്ലാ മാസവും ഗോതന്പ് ഉൾപ്പെടെയുള്ളവ കടയിൽ എത്തുന്നുണ്ടെന്ന് പരിശോധനയിൽ വ്യക്തമായി. അഞ്ച് കിലോ ഗോതന്പാണ് ഓരോ കാർഡുകൾക്കും അനുവദിച്ചത്. അത് നാല് കിലോ ഗോതന്പും ഒരു കിലോ ആട്ടയുമായാണ് വിതരണത്തിനായി ലഭിക്കുന്നത്. കോവിഡ് സാഹചര്യത്തിൽ ഒന്നര വർഷമായി കാർഡിലെ ഓരോ അംഗത്തിനും ഒരു കിലോ വീതം ഗോതന്പ് അധികമായി അനുവദിച്ചിട്ടുമുണ്ട്. അതിനാൽ കോളനിയിലെ ഓരോ കാർഡിനും ശരാശരി എട്ട് കിലോ വീതം ഗോതന്പ് ലഭിക്കേണ്ടതാണ്. നടപടിക്ക് വിധേയമായ റേഷൻ കടയിലെ 2018 മുതലുള്ള രേഖകൾ പരിശോധിച്ചപ്പോൾ ഗോതന്പ് എത്തിയതിന്‍റെ രേഖകൾ ലഭിച്ചു.\nകോളനിക്കാർക്ക് റേഷൻ എത്തിക്കുന്ന ട്രൈബൽ വകുപ്പ് ചില മാസങ്ങളിൽ ഗോതന്പ് കൈപ്പറ്റിയതായും കണ്ടെത്തി. എന്നാൽ ഒരിക്കലും ഗോതന്പ് ലഭിച്ചിട്ടില്ലെന്നാണ് കോളനിക്കാർ പറയുന്നത്. കടയുടമ ഗോതന്പ് വിതരണം ചെയ്തതായി കാണിച്ച് തിരിമറി നടത്തിയതായാണ് ഭക്ഷ്യകമ്മീഷന്‍റെ കണ്ടെത്തൽ. റേഷൻ കടയിൽ നിന്ന് കോളനിക്കാർക്കായി വാങ്ങിയ ഗോതന്പ് ട്രൈബൽ വകുപ്പ് എന്ത് ചെയ്തുവെന്ന് സംബന്ധിച്ച് അന്വേഷണം നടത്തുമെന്നും സംസ്ഥാന ഭക്ഷ്യകമ്മീഷൻ അംഗം വി.രമേശൻ പറഞ്ഞു. ജില്ലാ സപ്ലൈ ഓഫീസറുടെ റിപ്പോർട്ട് ലഭിച്ച ശേഷം തുടർനടപടികൾ സ്വീകരിക്കുമെന്നും അദ്ദേഹം അറിയിച്ചു.


തലശ്ശേരിയിലും ഗുരുവായൂരിലും ഇനിയെന്ത്? നാലു ദിവസം കഴിഞ്ഞിട്ടും ബിജെപിയിൽ തീരുമാനമായില്ല - കണ്ണൂരാൻ വാർത്ത\nHome Unlabelled തലശ്ശേരിയിലും ഗുരുവായൂരിലും ഇനിയെന്ത്? നാലു ദിവസം കഴിഞ്ഞിട്ടും ബിജെപിയിൽ തീരുമാനമായില്ല\nകണ്ണൂർ: പാർട്ടി സ്ഥാനാർത്ഥിയുടെ പത്രിക തള്ളിയ തലശ്ശേരിയിലെ ബിജെപിയുടെ തുടർ തീരുമാനത്തിൽ അവ്യക്തത തുടരുന്നു. ഇന്ന് വൈകീട്ടേടെ നിലപാട് പറയുമെന്നാണ് സംസ്ഥാന നേതാക്കളുടെ പ്രതികരണം, അതേ സമയം ഗുരുവായൂരിൽ ഡെമോക്രാറ്റിക് സോഷ്യൽ ജസ്റ്റിസ് പാർട്ടി സ്ഥാനാർത്ഥിക്ക് പിന്തുണ നൽകാനാണ് സാധ്യത.പത്രിക തള്ളിയതിനേക്കാൾ പ്രതിസന്ധി ഇനിയാരെ പിന്തുണക്കുമെന്ന കാര്യത്തിലാണ്. ദേവികുളത്ത് എഐഎഡിഎംകെ സ്ഥാനാർത്ഥി എസ് ഗണേശനെ പിന്തുണക്കാൻ തീരുമാനിച്ചതൊഴിച്ചാൽ തലശ്ശേരിയിലും ഇരുട്ടിൽ തപ്പുകയാണ് ബിജെപി. തലശ്ശേരിയിൽ പിന്തുണക്കാൻ സ്വതന്ത്രർ പോലുമില്ല. ബിജെപിക്ക് ശക്തമായ വോട്ട് നിക്ഷേപമുള്ള മണ്ഡലത്തിൽ എന്ത് നിലപാടെടുക്കണമെന്ന് ആലോചനകൾ തുടരുകയാണെന്നാണ് ഇപ്പോഴും നേതാക്കളുടെ വിശദീകരണം. അടിത്തട്ടിൽ സിപിഎമ്മുമായി നിരന്തരം ഏറ്റുമുട്ടുന്ന തലശേരിയിൽ സ്ഥാനാർത്ഥി ഇല്ലാതായതോടെ ഉടലെടുത്തത് കടുത്ത അമർഷം.


വര്‍ഗീയഭ്രാന്തന്മാരെ കയറൂരി വിടരുത് – Chandrika Daily\nBy chandrika Wednesday March 22, 2017 19:48 pm\nവര്‍ഗീയഭ്രാന്തന്മാരെ കയറൂരി വിടരുത്\nക്രമസമാധാന രംഗത്ത് നാഥനില്ലാക്കളരിയായി മാറിയിരിക്കുകയാണോ കേരളമെന്ന് തോന്നിക്കുന്ന രീതിയില് ഇടതുമുന്നണി സര്‍ക്കാര് അധികാരത്തിലേറി ഒന്‍പതു മാസം പിന്നിടുമ്പോള് സംസ്ഥാനം അഭൂതപൂര്‍വമായ നിലയില് കൊലപാതകികളുടെയും പെണ്ണുപിടിത്തക്കാരുടെയും പിടിയിലമര്‍ന്നിരിക്കുന്നതാണ് കണ്ടുകൊണ്ടിരിക്കുന്നത്….\nക്രമസമാധാന രംഗത്ത് നാഥനില്ലാക്കളരിയായി മാറിയിരിക്കുകയാണോ കേരളമെന്ന് തോന്നിക്കുന്ന രീതിയില് ഇടതുമുന്നണി സര്‍ക്കാര് അധികാരത്തിലേറി ഒന്‍പതു മാസം പിന്നിടുമ്പോള് സംസ്ഥാനം അഭൂതപൂര്‍വമായ നിലയില് കൊലപാതകികളുടെയും പെണ്ണുപിടിത്തക്കാരുടെയും പിടിയിലമര്‍ന്നിരിക്കുന്നതാണ് കണ്ടുകൊണ്ടിരിക്കുന്നത്. നിത്യേനയെന്നോണം കേള്‍ക്കുന്ന ലൈംഗികാതിക്രമങ്ങളില് കൊച്ചുകൂട്ടികള്‍ക്കുപോലും രക്ഷയില്ല. അടുത്തിടെയായി നടന്ന ഇരുനൂറോളം കൊലപാതങ്ങളില് ഏറ്റവും ഒടുവിലത്തേതാണ് കാസര്‍കോട്ട് കഴിഞ്ഞ തിങ്കളാഴ്ച രാത്രിയുണ്ടായ അതിനിഷ്ഠൂരമായ നരഹത്യ. കുടക് മടിക്കേരി കൊട്ടുംപടി ആസാദ് നഗറിലെ മുപ്പതുകാരനായ റിയാസ് മൗലവിയാണ് ദാരുണമായി കൊല ചെയ്യപ്പെട്ടത്. അദ്ദേഹം ജോലി ചെയ്യുന്ന ബട്ടംപാറക്കടുത്ത പഴയചൂരി ജുമാമസ്ജിദിനോട് ചേര്‍ന്ന കിടപ്പുമുറിയില് കഴുത്തിന് വെട്ടേറ്റ നിലയില് മരിച്ചു കിടക്കുന്നതായി തൊട്ടടുത്ത മുറിയില് കിടന്നിരുന്ന ഖത്തീബ് അസീസ്മുസ്്‌ലിയാരാണ് കാണുന്നത്. ഖത്തീബിനു നേരെ അക്രമികള് കല്ലെറിയുകയും ചെയ്തു. രാത്രി 12.15നാണ് സംഭവം. പൊതുവെ ശാന്ത സ്വഭാവിയായ യുവാവിനെ എന്തിനാണ് അക്രമികള് വകവരുത്തിയെന്നത് അത്ഭുതകരമാണ്.\nസംഭവത്തില് പ്രതിഷേധിച്ച് മുസ്്‌ലിംലീഗ് ചൊവ്വാഴ്ച കാസര്‍കോട് മണ്ഡലത്തില് ഹര്‍ത്താലിന് ആഹ്വാനം ചെയ്യുകയുണ്ടായി. വിവിധ സംഘടനകളും പ്രതിഷേധവുമായി രംഗത്തെത്തിയിരുന്നു. ജില്ലയില് അക്രമം ഭയന്ന് ഒരാഴ്ചത്തേക്ക് നിരോധനാജ്ഞ പ്രഖ്യാപിച്ചിട്ടുണ്ട്. സംഭവത്തെ ആഭ്യന്തരമന്ത്രികൂടിയായ മുഖ്യമന്ത്രി അപലപിച്ചിട്ടുണ്ടെങ്കിലും സംഭവത്തിനുത്തരവാദികളായവരെ തുറുങ്കിലടക്കുന്നതിനുള്ള നടപടികളാണ് അദ്ദേഹവും പൊലീസും കൈക്കൊള്ളേണ്ടത്. പ്രത്യേക സംഘത്തെ അന്വേഷണച്ചുമതല ഏല്‍പിച്ചത് മുസ്്‌ലിംലീഗിന്റെ പ്രതിഷേധത്തെതുടര്‍ന്നാണെങ്കിലും സ്വാഗതാര്‍ഹമാണ്. ഹര്‍ത്താലിന്റെ തണലില് ആര്.എസ്.എസുകാര് കാസര്‍കോട്ടും പരിസരത്തും വ്യാപകമായി അക്രമം അഴിച്ചുവിട്ടത് എന്തിനാണെന്ന് അവര് തന്നെയാണ് വ്യക്തമാക്കേണ്ടത്. യൂത്ത്‌ലീഗ് ജില്ലാ ഭാരവാഹിയുടേതുള്‍പ്പെടെ നിരവധി വാഹനങ്ങള്‍ക്കുനേരെയും പൊലീസുദ്യോഗസ്ഥര്‍ക്കുനേരെയും സംഘ്പരിവാറുകാര് അക്രമം അഴിച്ചുവിട്ടു. വടക്കേ ഇന്ത്യന് സംസ്ഥാനങ്ങളിലേതുപോലുള്ള വര്‍ഗീയ ചേരിതിവുകളില് നിന്ന് മുക്തമാണ് മത സൗഹാര്‍ദത്തിന്റെ കേളീരംഗമെന്ന് വിശേഷിപ്പിക്കപ്പെടുന്ന കൊച്ചുകേരളം. അതിന് അറബികളും വാസ്‌കോഡഗാമയോളവും തന്നെ പഴക്കമുണ്ട്. എന്നാലിന്ന് ചില സാമൂഹിക ദുഷ്ടശക്തികള് കാര്യങ്ങളെല്ലാം കൈപ്പിടിയിലാക്കി ഈ സമാധാനാന്തരീക്ഷം ഇല്ലാതാക്കി നേട്ടം കൊയ്യാന് ശ്രമിക്കുകയാണോ എന്നാണ് കാസര്‍കോട് സംഭവത്തിലൂടെ സംശയിക്കപ്പെടുന്നത്.\nഇസ്‌ലാം മതവിശ്വാസത്തിന്റെ പേരില് കൃത്യം നാലുമാസം മുമ്പ് മലപ്പുറം കൊടിഞ്ഞിയിലും സമാനമായ രീതിയില് പ്രവാസി മലയാളി യുവാവായ ഫൈസല് റോഡരികില് മനുഷ്യാധമന്മാരുടെ കൊലക്കത്തിക്കിരയായി. തൃശൂര് കാട്ടൂരില് പള്ളിയിലുറങ്ങിക്കിടക്കവെ കൊല ചെയ്യപ്പെട്ട അലിമുസ്‌ലിയാരെന്ന 21 വയസ്സുകാരന്റെയും മഞ്ചേരി കോടതിവളപ്പില് വെട്ടിക്കെല്ലപ്പെട്ട എടവണ്ണ സ്വദേശിനി ആമിനക്കുട്ടി എന്ന ചിരുത, തിരൂര് യാസിര്, കടുവിനാല് അഷ്‌റഫ് തുടങ്ങിയവരുടെയും കുടുംബങ്ങളുടെ രോദനം ഇന്നും അന്തരീക്ഷത്തിലുണ്ട്. ഭരണഘടനയുടെ 25-ാം വകുപ്പ് ഏതുതരം മതവിശ്വാസവും സ്വീകരിക്കാനും കൊണ്ടുനടക്കാനും പ്രചരിപ്പിക്കാനും പൗരന് അനുവാദം നല്‍കുന്ന നാട്ടില് ഏതെങ്കിലും മതഭ്രാന്തന്മാര് ചേര്‍ന്ന് ആ സാമൂഹികഘടന മാറ്റിമറിക്കാന് ശ്രമിക്കുന്നത് ആത്മഹത്യാപരമാകും. സംസ്ഥാനത്ത് അടുത്തിടെ നടന്ന വര്‍ഗീയ സ്വഭാവമുള്ള ഈ രണ്ടു കൊലപാതകങ്ങളും വിരല്‍ചൂണ്ടുന്നത് പൊലീസിനെക്കൊണ്ട് ഒന്നും ചെയ്യാന് കഴിയില്ലെന്ന നിസ്സഹായാവസ്ഥയിലേക്കാണ്. കര്‍ശന നടപടികള് ഇക്കാര്യത്തില് സ്വീകരിക്കാന് പൊലീസും ആഭ്യന്തര വകുപ്പും തയ്യാറായില്ലെങ്കില് കേരളവും യോഗിയുടെ ഉത്തര്‍പ്രദേശിന്റെയും മോദിയുടെ ഗുജറാത്തിന്റെയും അവസ്ഥയിലേക്ക് നീങ്ങിയേക്കും. ഇതിന്റെ വ്യക്തമായ സൂചനകളാണ് കുറച്ചുനാളായി ആര്.എസ്.എസ് -ബി.ജെ.പി പ്രഭൃതികളില് നിന്ന് രാജ്യം കേട്ടുകൊണ്ടിരിക്കുന്നത്. ഇത്തരം സംഭവങ്ങളുണ്ടാവുമ്പോഴെല്ലാം മറുവശത്തും പ്രതിലോമ ശക്തികള് അവസരം മുതലാക്കാനുള്ള ശ്രമവും കാണാതിരുന്നുകൂടാ.\nജനങ്ങളുടെ ജീവനും സ്വത്തിനും സംരക്ഷണം കൊടുക്കുകയെന്ന അടിസ്ഥാന കടമ നിറവേറ്റുന്നതില് ഭരണകൂടം പരാജയപ്പെടുന്ന കാഴ്ചയാണ് കേരളമിപ്പോള് കണ്ടുകൊണ്ടിരിക്കുന്നത്. കഴിഞ്ഞ ഒന്‍പതു മാസത്തിനകം സംസ്ഥാനത്ത് രാഷ്ട്രീയ കൊലപാതകങ്ങള് മാത്രം നൂറിലധികമായി. കണ്ണൂരില് സി.പി.എമ്മും ബി.ജെ.പിയും തമ്മില് പുതിയ കൊലപാതക പരമ്പര ആരംഭിച്ചതും ഇക്കാലത്താണ്. സമാധാന ആഹ്വാനങ്ങള് അരങ്ങു തകര്‍ക്കുമ്പോഴും പത്തോളം പേരാണ് ഈ ജില്ലയില് മാത്രം രാഷ്ട്രീയകൊലക്കത്തിക്കിരയായത്. ഇതിനുപുറമെയാണ് എണ്ണമറ്റ ലൈംഗിക പീഡനങ്ങള്. കൊട്ടിയൂര്, വാളയാര്, കുണ്ടറ, എറണാകുളം, വയനാട്, കണ്ണൂര് എന്നു വേണ്ട സംസ്ഥാനത്തെ എല്ലായിടത്തുനിന്നും കൊടിയ സ്ത്രീ-ശിശു പീഡന വാര്‍ത്തകളാണ് വരുന്നത്. കോളജുകളിലെ വിദ്യാര്‍ത്ഥി പീഡനങ്ങള് ഇതിലുംപുറമെ.\nഅതേസമയം റിയാസ് മൗലവിയുടെ മയ്യിത്ത് അദ്ദേഹം പത്തു വര്‍ഷമായി ജോലി ചെയ്തുവന്ന ജുമാമസ്ജിദില് പൊതു ദര്‍ശനത്തിന് വെക്കണമെന്ന ആവശ്യം പൊലീസ് നിരാകരിച്ചതും കണ്ണൂരില് ബി.ജെ.പി നേതാവ് കൊല ചെയ്യപ്പെട്ടപ്പോള് സംസ്ഥാന സ്‌കൂള് കലോല്‍സവ വേദിക്കുമുന്നിലൂടെ മൃതദേഹം വഹിച്ചുകൊണ്ടുള്ള വാഹനം പോകാന് അനുവദിച്ചതും പൊലീസിന്റെ ഇരട്ടത്താപ്പാണ്. പൊലീസിനെ അക്രമികള്‍ക്ക് ഭയമില്ലെന്നുവരുന്നത് ക്രമസമാധാനത്തകര്‍ച്ചയിലേക്കും വെള്ളരിക്കാപ്പട്ടണമെന്ന സ്ഥിതിയിലേക്കും കാര്യങ്ങള് ചെന്നെത്തും. അതിന് റിയാസ് മൗലവി വധത്തില് അതിശക്തമായ ക്രിമിനല് -നിയമ നടപടികള് അടിയന്തിരമായി കൈക്കൊണ്ടേ മതിയാവൂ. വിഷയത്തില് കാണിക്കുന്ന ഏതുചെറിയ അലംഭാവവും കാര്യങ്ങള് കൈവിട്ടുപോകുന്നതിന് കാരണമാകും. പ്രതിഷേധിക്കാനും തകര്‍ക്കാനും മാത്രമല്ല ജനഹിതമറിഞ്ഞ് ഭരിക്കാനുള്ള ത്രാണിയെങ്കിലും സി.പി.എം കാട്ടണം. മതേതരത്വ-ന്യൂനപക്ഷ സംരക്ഷണത്തെക്കുറിച്ചും വര്‍ഗീയ ഫാസിസ്റ്റുകള്‍ക്കെതിരായ ചെറുത്തുനില്‍പിനെക്കുറിച്ചും വാതോരാതെ പ്രസംഗിക്കുന്നവര്‍ക്ക് തങ്ങളുടെ പക്കലുള്ള അധികാര ദണ്ഡ് പ്രയോഗിക്കാനുള്ള ആര്‍ജവം പോലുമില്ലാതെ പോകുന്നത് കഷ്ടമാണ്. എല്ലാം പൊലീസിന്റെ തലയിലിട്ട് തലയൂരുന്ന രീതി അധികാരികള്‍ക്ക് ഭൂഷണമല്ല. മറ്റൊന്നുമില്ലെങ്കിലും ജനങ്ങളുടെ ജീവന് നിലനിര്‍ത്തിക്കൊടുക്കാനെങ്കിലും സര്‍ക്കാര് കനിവുകാട്ടണം.


രാഷ്ട്രീയ വിഷയങ്ങളില് സമുദായ നേതാക്കള് കടക്കേണ്ടിടത്ത് കടക്കും - ജി. സുകുമാരന് നായര് | Madhyamam\nHomechevron_rightEducationchevron_rightCareer Guidancechevron_rightരാഷ്ട്രീയ വിഷയങ്ങളില് ...\ndate_range3March 2013 11:28 PM GMT\nരാഷ്ട്രീയ വിഷയങ്ങളില് സമുദായ നേതാക്കള് കടക്കേണ്ടിടത്ത് കടക്കും - ജി. സുകുമാരന് നായര്\nപത്തനംതിട്ട: രാഷ്ട്രീയ വിഷയങ്ങളിൽ സമുദായ നേതാക്കൾ കടക്കേണ്ടിടത്ത് കടക്കേണ്ട രീതിയിൽ കടക്കുമെന്നും അഭിപ്രായം പറയുകയും പ്രതികരിക്കുകയും ചെയ്യുമെന്ന് എൻ.എസ്.എസ് ജനറൽ സെക്രട്ടറി ജി. സുകുമാരൻ നായ൪. പത്തനംതിട്ടയിൽ നായ൪ മഹാസമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.\nസമുദായ നേതാക്കൾ രാഷ്ട്രീയത്തിൽ ഇടപെടരുതെന്നും അതിര് വിടരുതെന്ന താക്കീതുമാണ് ഇപ്പോൾ കെ.പി.സി.സി പ്രസിഡൻറ് രമേശ് ചെന്നിത്തലയും മുഖ്യമന്ത്രി ഉമ്മൻചാണ്ടിയും പറയുന്നത്. അവ൪ക്കുള്ള മറുപടി കടക്കേണ്ടിടത്ത് കടക്കുമെന്ന് തന്നെയാണ്. പ്രതികരിക്കാൻ അവകാശമില്ലെന്ന് പറയുന്നത് പ്രതികരണം ഭയന്നിട്ടാണ്. മന്ത്രിസഭാ രൂപവത്കരണ സമയത്ത് ഗണേഷിനെ മന്ത്രിയാക്കാൻ പാ൪ട്ടിയുടെ അനുമതി പത്രം ഗവ൪ണ൪ക്ക് നൽകാൻ ബാലകൃഷ്ണപിള്ള തയാറായിരുന്നില്ല. ചെന്നിത്തലയുടെയും ഉമ്മൻചാണ്ടിയുടെയും സമ്മ൪ദത്തിന് വഴങ്ങി താൻ നി൪ബന്ധിച്ചാണ് ബാലകൃഷ്ണപിള്ളയെ കൊണ്ട് ഗവ൪ണ൪ക്ക് അനുമതിപത്രം നൽകിച്ചത്.\nഅതിനാൽ അവരുടെ പ്രശ്നത്തിൽ ഇടപെടാൻ തനിക്ക് ബാധ്യതയുണ്ട്. അവരുടെ പ്രശ്നം പരിഹരിക്കണമെന്ന് ഉമ്മൻചാണ്ടിയുടെയും ചെന്നിത്തലയുടെയും കാലുപിടിച്ച് താൻ യാചിച്ചു.\nഎത്രതവണ. പക്ഷേ, അവരുടെ കുടുംബം വരെ നശിപ്പിക്കുന്ന നിലപാടാണ് ഉമ്മൻചാണ്ടിയും ചെന്നിത്തലയും സ്വീകരിച്ചത്. ഇതൊക്കെ ജനങ്ങൾക്ക് മുന്നിൽ പറയേണ്ടിവന്നപ്പോഴാണ് സമുദായ നേതാക്കൾ രാഷ്ട്രീയത്തിൽ ഇടപെടരുതെന്ന് അവ൪ പറയുന്നതെന്നും സുകുമാരൻ നായ൪ പറഞ്ഞു. എൻ.എസ്.എസ് പ്രസിഡൻറ് പി.എൻ. നരേന്ദ്രനാഥൻ നായ൪ അധ്യക്ഷത വഹിച്ചു.


ബാങ്ക് തട്ടിപ്പ് സി.പി.എം. നേതൃത്വത്തിന്റെ അറിവോടെയെന്ന് പ്രതിപക്ഷം | Kerala Opposition slams CPIM over Karuvannur Bank Fraudulent\nതിരുവനന്തപുരം: കരുവന്നൂർ സഹകരണബാങ്ക് തട്ടിപ്പ് വിവരം നേരത്തെ അറിഞ്ഞിട്ടും മൂടിവെച്ച സി.പി.എം. ജില്ലാസെക്രട്ടറിമാർ ഉൾപ്പെടെയുള്ളവർക്കെതിരേ നടപടി വേണമെന്ന് പ്രതിപക്ഷം നിയമസഭയിൽ. വിഷയത്തിൽ അടിയന്തരപ്രമേയത്തിന് അവതരണാനുമതി നിഷേധിച്ചതിൽ പ്രതിഷേധിച്ച് പ്രതിപക്ഷം സഭ ബഹിഷ്കരിച്ചു. പരാതി ലഭിച്ചപ്പോൾത്തന്നെ അന്വേഷണത്തിന് ഉത്തരവിട്ടെന്നും റിപ്പോർട്ട് ലഭിച്ചയുടൻ നടപടികൾ സ്വീകരിച്ചുവെന്നും മന്ത്രി വി.എൻ. വാസവൻ പറഞ്ഞു.\nസഹകരണവകുപ്പ് നടത്തിയ അന്വേഷണത്തിൽ 104.37 കോടിയുടെ തട്ടിപ്പ് നടന്നിട്ടുണ്ടെന്ന് കണ്ടെത്തി. ക്രൈംബ്രാഞ്ച് ഏറ്റെടുത്ത കേസ് തൃശ്ശൂർ ക്രൈംബ്രാഞ്ച് എസ്.പി.യുടെ നേതൃത്വത്തിൽ അന്വേഷിക്കുന്നുണ്ട്. ബാങ്ക് ഭരണസമിതി പിരിച്ചുവിട്ടു. തട്ടിപ്പിൽ പങ്കുള്ള ഏഴു ജീവനക്കാരെ സസ്പെൻഡ് ചെയ്തു -മന്ത്രി പറഞ്ഞു.\nസി.പി.എം. ഉന്നതനേതൃത്വത്തിന്റെ അറിവോടെയാണ് തട്ടിപ്പ് നടത്തിയതെന്ന് അടിയന്തരപ്രമേയത്തിന് അവതരണാനുമതി തേടി നോട്ടീസ് നൽകിയ ഷാഫി പറമ്പിൽ ആരോപിച്ചു. സഹകരണപ്രസ്ഥാനത്തെ തകർക്കാൻ കേന്ദ്രം ശ്രമിക്കുന്നെന്ന് ആരോപിക്കുന്നവർ കേന്ദ്രത്തിന് അടിക്കാൻ വടി നൽകുകയാണെന്നും ഷാഫി ആരോപിച്ചു.\nനിലപാടും നിലവാരവുമുള്ള പാർട്ടിയാണു സി.പി.എം. എന്നതിനാലാണ് ക്രമക്കേടുകൾ ശ്രദ്ധയിൽപ്പെട്ടപ്പോൾത്തന്നെ അന്വേഷണം നടത്തിയതെന്ന് മന്ത്രി വാസവൻ പറഞ്ഞു. രണ്ടുലക്ഷം രൂപയുടെപേരിൽ തുമ്പൂർ സഹകരണബാങ്ക് ഭരണസമിതി പിരിച്ചുവിട്ടവർ 350 കോടിയുടെ തട്ടിപ്പ് നടന്ന ബാങ്കിന്റെ കാര്യത്തിൽ നടപടിയെടുക്കാൻ മൂന്ന് വർഷമെടുത്തുവെന്ന് വാക്കൗട്ട് പ്രസംഗത്തിൽ പ്രതിപക്ഷ നേതാവ് വി.ഡി. സതീശൻ പറഞ്ഞു.


രാജ്യത്ത് രണ്ടാംഘട്ട കോവിഡ് വാക്‌സിന് കുത്തിവെയ്പ്പ് ആരംഭിക്കുന്നതിന്റെ ഭാഗമായാണ് മോദി വാക്‌സിന് സ്വീകരിച്ചത്.\nപ്രധാനമന്ത്രി നരേന്ദ്ര മോദി കോവിഡ് വാക്‌സിന് സ്വീകരിച്ചു. ഡല്‍ഹി എയിംസില് നിന്നാണ് മോദി വാക്‌സീന്റെ ആദ്യ ഡോസ് എടുത്തത്. ഇന്ത്യ തദ്ദേശീയമായി വികസിപ്പിച്ച കോവാക്‌സീനാണ് മോദി സ്വീകരിച്ചതെന്ന് വാര്‍ത്ത ഏജന്‍സിയായ എഎന്‍ഐ ട്വീറ്റ് ചെയ്യുന്നു. അര്‍ഹരായ പൗരന്മാരല്ലാം വാക്‌സീന് സ്വീകരിക്കണമെന്ന് പ്രധാനമന്ത്രി ആഹ്വാനം ചെയ്തു. പുതുച്ചേരിയില് നിന്നുള്ള സിസ്റ്റര് പി. നിവേദയാണ് മോദിക്ക് പ്രതിരോധ കുത്തിവയ്പ് എടുത്തത്. രാജ്യത്ത് രണ്ടാംഘട്ട കോവിഡ് വാക്‌സിന് കുത്തിവെയ്പ്പ് ആരംഭിക്കുന്നതിന്റെ ഭാഗമായാണ് മോദി വാക്‌സിന് സ്വീകരിച്ചത്.\n'കോവിഡ് 19നെതിരയുള്ള ആഗോള പോരാട്ടം ശക്തിപ്പെടുത്തുന്നതില് നമ്മുടെ ഡോക്ടര്‍മാരും ശാസ്ത്രജ്ഞരും വളരെ വേഗത്തില് പ്രവര്‍ത്തിച്ചത് ശ്രദ്ധേയമാണ്. അര്‍ഹരായ എല്ലാ പൗരന്മാരും വാക്‌സീന് സ്വീകരിക്കണം. നമുക്ക് ഒരുമിച്ച് ഇന്ത്യയെ കോവിഡ് മുക്തമാക്കാം'– വാക്‌സീന് സ്വീകരിച്ച ശേഷം മോദി ട്വീറ്റ് ചെയ്തു.


ഇതാണ് കലണ്ടർ ബുക്ക്‌ലെറ്റ് എന്ന ടെംപ്ലേറ്റ്. LibreOffice ഓൺലൈൻ, OpenOffice, Microsoft ഓഫീസ് സ്യൂട്ട് (Word, Excel, Powerpoint) അല്ലെങ്കിൽ Office 365 എന്നിവയ്‌ക്ക് ഉപയോഗിക്കാനാകുന്ന ഒരു ടെംപ്ലേറ്റ്.\nLibreOffice ഓൺലൈൻ, OpenOffice, Microsoft ഓഫീസ് സ്യൂട്ട് (Word, Excel, Powerpoint) അല്ലെങ്കിൽ Office 365 എന്നിവയ്‌ക്ക് സാധുതയുള്ള കലണ്ടർ ബുക്ക്‌ലെറ്റ് ടെംപ്ലേറ്റ് ഡൗൺലോഡ് ചെയ്യുക അല്ലെങ്കിൽ എഡിറ്റ് ചെയ്യുക.\nഇതൊരു കലണ്ടർ ബുക്ക്‌ലെറ്റിനുള്ള ടെംപ്ലേറ്റ് ആണ്.\nനിങ്ങളുടെ ചിത്രങ്ങൾ, മാസത്തിലെ ദിവസങ്ങൾ (വർഷത്തിലെ മാറ്റങ്ങൾ), നിങ്ങളുടെ ക്ലബ്ബിന്റെ ഇവന്റുകൾ എന്നിവ ചേർക്കുക.\nതുടർന്ന് ഓരോ പേജിന്റെയും താഴത്തെ പകുതിയിലേക്ക് എല്ലാം പകർത്തുക.\nഡ്യൂപ്ലെക്സിൽ പ്രിന്റ് ചെയ്യുക, പാക്കറ്റ് പകുതിയായി മുറിച്ച് മധ്യത്തിൽ സ്റ്റേപ്പിൾ ചെയ്യുക.\nഎന്നിട്ട് പകുതിയായി മടക്കുക.\n8 ഇരട്ട വശങ്ങളുള്ള പേജുകൾ2കലണ്ടർ ഉണ്ടാക്കുന്നു.\nസൗജന്യ ഡൗൺലോഡ് ടെംപ്ലേറ്റ് കലണ്ടർ ബുക്ക്‌ലെറ്റ് OffiDocs വെബ് ആപ്ലിക്കേഷനുകളുമായി സംയോജിപ്പിച്ചിരിക്കുന്നു


സാൽമിയ : കുവൈത്തിലെ പ്രവാസി മലയാളികൾക്കായി കലാലയം സാംസ്കാരിക വേദി ഒരുക്കിയ പത്താമത് എഡിഷൻ സാഹിത്യോൽസവിനു പരിസമാപ്തി കുറിച്ചു. നാലു വിഭാഗങ്ങളിൽ 85 ഇനങ്ങളിലായി നടന്ന വാശിയേറിയ മൽസരങ്ങൾക്കൊടുവിൽ 289 പോയിന്റുകളുമായി കുവൈത്ത് സിറ്റി ജേതാക്കളായി. ഫഹാഹീൽ, ഫർവാനിയ എന്നീ സെൻട്രലുകൾ യഥാക്രമം 2,3സ്ഥാനങ്ങൾ നേടി.\nസമാപന സംഗമത്തിൽ മലയാളത്തിന്റെ പ്രിയ എഴുത്തുകാരനും കേന്ദ്ര സാഹിത്യ അക്കാദമി അവാർഡ് ജേതാവുമായ കെ.പി. രാമനുണ്ണി മുഖ്യാതിഥിയായിരുന്നു. മനുഷ്യരെ ഒരുമിപ്പിച്ച് സമൂഹത്തിൽ മാനവികത വിളയിക്കുന്നതിൽ സാഹിത്യത്തിനു മുഖ്യ പങ്കുവഹിക്കാനാകുമെന്ന് അദ്ദേഹം അഭിപ്രായപ്പെട്ടു. സഹജീവിയുടെ വേദന കാണാനുള്ള മനസ്സും , ഭീകരതക്കും ഫാഷിസത്തിനും എതിരെയുള്ള പ്രതിരോധവും സൃഷ്ടിക്കുന്നതിൽ സാഹിത്യോൽസവുകൾ മുഖ്യ പങ്കുവഹിക്കുന്നു. ഇടവപ്പാതിയിലെ മഴ പോലെ എല്ലാ ഗ്രാമങ്ങളിലും പെയ്തിറങ്ങി നാട്ടിൽ സ്നേഹ വിപ്ലവം തീർക്കാൻ സാഹിത്യോൽസവുകൾക്ക് സാധിക്കുന്നു. പരസ്പര വിദ്വേഷത്തിന്റെ വിത്തുകൾ മുളപ്പിക്കാൻ ശ്രമിക്കുന്ന ഇക്കാലത്ത് എല്ലാവരേയും ഹൃദയത്തോട് ചേർത്ത് നിർത്താനുള്ള ശ്രമമാണ് കലാലയം സാംസ്കാരിക വേദി നടത്തുന്നത് എന്നും അദ്ദേഹം കൂട്ടിച്ചേർത്തു.\nകുവൈത്തിലെ5സെൻട്രലുകളെ പ്രതിനിധീകരിച്ചെത്തിയ 500-ഓളം പ്രതിഭകളാണ് രാവിലെ9മണി മുതൽ രാത്രി 8 മണി വരെ നാല് വേദികളിലായിനടന്ന മൽസരത്തിൽ മാറ്റുരച്ചത്. പ്രധാന വേദിയിൽ അരങ്ങേറിയ മാപ്പിളപ്പാട്ട്, ദഫ് മുട്ട്, ഖവാലി… തുടങ്ങിയ മൽസര ഇനങ്ങൾ കാണികളെ ഹരം കൊള്ളിച്ചു.\nവൈകുന്നേരം 8 മണിക്ക് നടന്ന സമാപന സമ്മേളനം ടി.വി.എസ് ഗ്രൂപ്പ് ചെർമാൻ ഡോ. ഹൈദർ അലി ഉൽഘാടനം ചെയ്തു. ഐ.സി.എഫ് കുവൈത്ത് നാഷനൽ പ്രസിഡന്റ് അബ്ദുൽ ഹക്കീം ദാരിമി അധ്യക്ഷനായിരുന്നു. പ്രവാസി ക്ഷേമനിധി ബോർഡ് ഡയറക്ടർ അജിത് കുമാർ, ഐ സി എസ് കെ. അമ്മാൻ പ്രിൻസിപ്പാൾ രാജേഷ് നായർ, മലബാർ ഗോൾഡ് മാർക്കറ്റിംഗ് എക്സിക്കൂട്ടീവ് വിപിൻ , അഹ്മദ് കെ.മാണിയൂർ, ശുകൂർ മൗലവി,അഡ്വ. തൻവീർ ഉമർ, അബ്ദുല്ല വടകര, അബ്ദുല്ല സഅദി ചെറുവാടി, എഞ്ചിനീയർ അബൂബക്കർ സിദ്ദീഖ് കൂട്ടായി, സലീം മാസ്റ്റർ, സ്വാദിഖ് കൊയിലാണ്ടി, ജാഫർ ചപ്പാരപ്പടവ് തുടങ്ങിയ പ്രമുഖർ പങ്കെടുത്തു. എഞ്ചിനീയർ അബൂ മുഹമ്മദ് സ്വാഗതവും റാശിദ് ചെറുശ്ശോല നന്ദിയും പറഞ്ഞു.\nകുവൈത്തിൽ 691 പേർക്കുകൂടി കോവിഡ് സ്ഥിരീകരിച്ചു